সাম্প্ৰতিক অসমীয়া গান : দুটামান পৰ্যবেক্ষণ - মুক্ত চিন্তা\nসাম্প্ৰতিক অসমীয়া গান : দুটামান পৰ্যবেক্ষণ\nজনপ্ৰিয় সংস্কৃতি সম্পৰ্কে আমাৰ চিন্তাশীল মহলটোৱে কোনো ভাল বিশ্লেষণ দাঙি ধৰিবলৈ সক্ষম নোহোৱাৰ কাৰণ কি বাৰু? এটা প্ৰধান কাৰণ হ'ল এই যে আমাৰ চিন্তাত এতিয়াও লিখিত শব্দই প্ৰাধান্য বিস্তাৰ কৰি আছে। বিকল্প ধাৰাৰ চিনেমা, গান আদিৰ কিছু আলোচনা দেখিবলৈ পোৱা যায়, কিন্তু সিবোৰতো সাধাৰণতে সাহিত্য সমালোচনাৰ পদ্ধতি তথা সূত্ৰসমূহেই কষটি শিলৰ ভূমিকা পালন কৰা পৰিলক্ষিত হয়। সুৰ, ছবি, গতিশীল ইমেজ বা ভিডিঅ' আদি নতুন ৰূপসমূহৰ স্বতন্তৰীয়া বিশ্লেষণৰ বাবে আমাৰ চিন্তা হয়তো এতিয়াও সাজু হৈ উঠা নাই। বিশেষ সাহিত্যিক মূল্য নাথাকিলে সেইসমূহ আমাৰ দৃষ্টিত আলোচনাৰ যোগ্য বুলিও বিবেচিত নহয়। কিন্তু এই অৱজ্ঞাৰ আঁৰত মতাদৰ্শগত কাৰণো নিহিত আছে। আমাৰ সমাজত প্ৰভাৱশালী মুক্তিকামী মতাদৰ্শসমূহক চকুৰ আগত ৰাখি আমি এনে দুটা সমস্যাৰ কথা ক'ব খুজিছো। দুয়োটা সমস্যা অংগাংগীভাৱে সম্পৰ্কিত আৰু দ্বিতীয়টো সমস্যা প্ৰকৃতাৰ্থত প্ৰথমটোৰপৰাই উৎসাৰিত। প্ৰথমটোক বুলিব পাৰি, আদৰ্শনীয় মডেল-ভিত্তিক চৰিত্ৰ; দ্বিতীয়টোক ভ্ৰান্ত চেতনাৰ ওপৰত নিৰ্ভৰশীলতা। নক'লেও হ'ব যে এই মতাদৰ্শসমূহ একশৈলিক আৰু ৰেডিমেড প্ৰডাক্ট নহয়, বৰং সেইসমূহ বিবিধ আৰু বৈচিত্ৰ্যপূৰ্ণ ধাৰাৰ সংঘৰ্ষজৰ্জৰ সমাহাৰ যি অহৰহ বিকশমান; কিন্তু আমাৰ সন্মুখৰ সমাজখনত সিবোৰৰ যিটোহঁত একপ্ৰকাৰ একশৈলিক আৰু কূপমণ্ডূক ৰূপ বিৰাজমান হৈ আছে, তাৰ প্ৰেক্ষাপটত উপৰোক্ত সমস্যা দুটা অধিক ফটফটীয়া হৈ দেখা দিছে। প্ৰথমটো সমস্যা হ'ল মূলতঃ আৰ্থ-ৰাজনৈতিক পৰিসৰৰ মাজত অৱস্থিত সমাজৰ যি প্ৰধান দ্বন্দ্বৰ কথাই মতাদৰ্শগত বাগধাৰাত অধিক গুৰুত্ব লাভ কৰে, তাৰ বাহিৰে বিভিন্ন সামাজিক প্ৰতিষ্ঠানসমূহ তথা সাংস্কৃতিক প্ৰবাহসমূহৰ প্ৰশ্নই মুঠেই গুৰুত্ব নাপায়। এটা কেন্দ্ৰীয় দ্বন্দ্ব তথা ক্ষমতাৰ এটা প্ৰধান কেন্দ্ৰবিন্দুত দিয়া অত্যধিক গুৰুত্বৰ বিনিময়ত সমাজৰ বিভিন্ন অঞ্চলত বিস্তাৰিত সাংস্কৃতিক ক্ষমতাৰ জটিল গাঁথনিসমূহ দৃষ্টিৰপৰা বাদ পৰে। যিহেতু মতাদৰ্শগত বিচাৰৰ ফ্ৰেমৱৰ্কৰ বাবে এনে গাঁথনিসমূহ প্ৰাসংগিকো নহয় আৰু আকৰ্ষণীয়ও নহয়, গতিকে সেইসমূহক পৰাপক্ষত এৰাই চলা হয়। (যেনে ধৰক, বৰ্ণবাদৰ কথা ওলালে আমি কওঁ যে সেইটো নোহোৱা নহয়, কিন্তু তাতকৈ শ্ৰেণীহে আচল কথা; যৌনতাৰ কথা ওলালে কওঁ যে সেইটোৰ অধিক আলোচনাই আমাক মূল ইছ্যুবিলাকৰপৰা আঁতৰাই নিব; জনপ্ৰিয় সংস্কৃতিৰ কথা ওলালে কওঁ যে সেয়া অৱক্ষয়িত প্ৰমূল্যৰ বজৰুৱা প্ৰকাশ।) জনপ্ৰিয় সংস্কৃতি এনে বিভিন্ন বিষয়ৰ মাজৰ এটা। দ্বিতীয়টো সমস্যা হ'ল, এফালে ভ্ৰান্ত চেতনাৰ বশৱৰ্তী সাধাৰণ জনতা আৰু আনফালে আলোকপ্ৰাপ্ত এটা সংখ্যালঘু শ্ৰেণী - এনে দ্বিবিভাজনৰ ওপৰত থকা বিশ্বাস; যাৰ ফলস্বৰূপে ভ্ৰান্ত চেতনাজনিত বুলি ভবা ভাবধাৰা-কাৰ্যকলাপৰ প্ৰতি বিশ্লেষণাত্মক দৃষ্টিৰ সলনি অৱজ্ঞাসূচক উদাসীনতা, বা কেতিয়াবা নস্যাৎবাদী আক্ৰমণৰ প্ৰৱণতা সৃষ্টি হয়। ইয়াৰ লগত কেতিয়াবা ৰুচিবোধৰ উচ্চাত্মিকা, কেতিয়াবা আনকি এলিটসুলভ ঘৃণাও মিহলি হৈ থাকিব পাৰে। জনপ্ৰিয় সংস্কৃতিৰ বিশ্লেষণৰ অভাৱৰ আঁৰত এই দুই মতাদৰ্শগত সমস্যাও নিশ্চিতভাৱে ক্ৰিয়াশীল। এইখিনিতে কৈ থোৱা ভাল যে ৰাজনৈতিক মতাদৰ্শসমূহৰ মাজত এইধৰণৰ সমস্যাৰ সম্ভাৱনা লুকাই থাকে যদিও সেইসমূহ অনতিক্ৰম্য নহয়। ক'বলৈ গ'লে, যিকোনো ৰাজনৈতিক মতাদৰ্শই এইধৰণৰ আভ্যন্তৰীণ সমস্যাৰ আভ্যন্তৰীণভাৱেই মোকাবিলা কৰাৰ তাত্ত্বিক কাঠামো বিকশিত কৰিব পাৰিব লাগিব; সিবোৰক ব্যতিক্ৰমী পৰিস্থিতিৰপৰা উদ্ভূত বুলি নতুবা মতাদৰ্শৰ সংকীৰ্ণ বা যান্ত্ৰিক প্ৰয়োগৰ ফলত সৃষ্টি হোৱা সমস্যা বুলি আওকাণ কৰাটোও মতাদৰ্শৰ আন এক মৌলিক সীমাবদ্ধতা মাত্ৰ। তাৰ মানে মুক্তিকামী ৰাজনীতিৰ বিকল্প নহয়; বিকল্প মুক্তিকামী ৰাজনীতিৰহে প্ৰয়োজন - যি এইধৰণৰ মৌলিক সমস্যাসমূহ নিজৰ ভিতৰতে সমাধান কৰিব পৰাকৈ তত্ত্বগত সঁজুলি বিকশিত কৰিবলৈ সক্ষম।\nএনেধৰণৰ বিভিন্ন কাৰণত সাম্প্ৰতিক অসমীয়া সাংস্কৃতিক উদ্যোগটো সম্পৰ্কে, বা অধিক চমুৱাই ক'বলৈ গ'লে, সাম্প্ৰতিক অসমীয়া গানৰ বিষয়ে বিশেষ আলোচনা হোৱা দেখা নাই। আমাৰ এই লেখাটোও সেই সম্পৰ্কে কোনো সামগ্ৰিক আলোচনা নহয়, ঐতিহাসিক বা সংগীততাত্ত্বিক বিশ্লেষণো ইয়াত অনুপস্থিত। আমি উদ্যোগটোৰ বিষয়ে কেইটামান সামাজিক-সাংস্কৃতিক পৰ্যবেক্ষণহে মাত্ৰ দাঙি ধৰিব খুজিছো। সাম্প্ৰতিক অসমীয়া গান বুলি কওঁতে আমি বিহুগীত, আধুনিক গীত আদি সকলোখিনি সামৰি লৈছো। ইয়াত যি দুই-এটা গানৰ উদাহৰণ দাঙি ধৰা হৈছে বিশ্লেষণৰ তাগিদাত, সেয়াও আমাৰ নতুন গান শুনাৰ অতিকে সীমিত অভিজ্ঞতাৰপৰা আহৰিত আৰু খুবেই যাদৃচ্ছিকধৰণৰ।\nসম্প্ৰতি শক্তিশালী জনপ্ৰিয় সংস্কৃতিৰ ধাৰাটো সৰ্বভাৰতীয় বলিউডী সংস্কৃতি, গোলকীয় বজাৰ সংস্কৃতি তথা অসমীয়া জাতীয় সংস্কৃতিৰ বিভিন্ন উপাদানৰ মিশ্ৰণেৰে তৈয়াৰী যাৰ ধাৰক-বাহক ঘাইকৈ নগৰীয়া মধ্যবিত্ত শ্ৰেণীটো। এই সংস্কৃতিত মূলতঃ সাংস্কৃতিক প্ৰতীকীবাদ আৰু ফেণ্টাছিৰ বিভিন্ন সংঘাত-সমন্বয়ৰ মাজেদি নতুন আৰু পুৰণি, পৰম্পৰা আৰু আধুনিকতা, গোলকীয় আৰু আঞ্চলিক সত্তাৰ যুঁজ-বাগৰ উদ্ভাসিত হৈ উঠিছে। ক'বলৈ গ'লে, সাম্প্ৰতিক অসমীয়া গানৰ ধাৰাটো এই সংস্কৃতিৰে অংগ। কলাত্মক উৎকৰ্ষৰ অভাৱ আৰু ভাব-ভাষাৰ একঘেয়ামি ইয়াৰ স্বাভাৱিক বৈশিষ্ট্য। ইয়াৰ ঘাই বিষয়টো হ'ল প্ৰেম। আমি যি নৰ-নাৰীৰ প্ৰেমৰ কথা কওঁ, সি হ'ল আধুনিক ব্যক্তিবাদী প্ৰমূল্যৰ অৱদান। কিন্তু ভাৰতৰ তথা অসমৰ ধৰ্ম, বৰ্ণ, জাতি, লিংগ, বয়স আদি সকলোদিশৰপৰা কঠোৰ আৰু জটিলভাৱে পদানুক্ৰমবদ্ধ সমাজত ব্যক্তিবাদী প্ৰমূল্য এতিয়াও তেলৰ লগত পানীৰ দৰে। গতিকে ব্যক্তিবাদী প্ৰেমে একপ্ৰকাৰ অন্তহীন আৰু চিৰন্তন ফেণ্টাছিৰ দৰে দশকৰ পাছত দশক ধৰি আমাৰ সমাজ মানসক দ্বন্দ্বমুখৰ কৰি ৰাখিছে। সংগীতে-চিনেমাই প্ৰেমৰ অহৰহ আৰু নিৰ্বিচাৰ প্ৰকাশে মামুলি আৰু চৰ্বিত চৰ্বণৰ ৰূপ পৰিগ্ৰহ কৰিছে, কিন্তু এই কাৰণতে সি সদায় চিৰন্তন আকৰ্ষণৰ কেন্দ্ৰবিন্দু হিচাপে জনপ্ৰিয় সংস্কৃতিৰ কেন্দ্ৰস্থলত অৱস্থান কৰি আছে। প্ৰেম ইয়াৰ বাবে এটা বিষয় নহয়, সি এক যুদ্ধক্ষেত্ৰ – আচলতে একমাত্ৰ যুদ্ধক্ষেত্ৰ – য'ত সমাজৰ বিভিন্ন শক্তিসমূহে সংঘৰ্ষত অৱতীৰ্ণ হয়।\nঅসমীয়া আধুনিক গানসমূহ মূলতঃ উভতি যোৱাৰ গান। চহৰৰ মধ্যবিত্ত অসমীয়াই ঘাইকৈ দুটা ফেণ্টাছি লৈ জীয়াই থাকে : প্ৰথমটো হ'ল এক বিশুদ্ধ বিশ্বনাগৰিকীয় চহৰীয়া জীৱনধাৰাৰ য'ত সমাজৰ দৰিদ্ৰ-পশ্চাদপদ উপাদানসমূহৰ কোনো চিনচাব নাথাকিব, দ্বিতীয়টো হ'ল কল্পস্বৰ্গীয় এক গাঁৱৰ যি চহৰীয়া যান্ত্ৰিকতাৰ মাজত নাগৰিক মানসক এক ৰোমাণ্টিক স্বস্তি প্ৰদান কৰে। প্ৰথমটো যদিও পূৰ্বৰেপৰা বিদ্যমান, বিশ্বায়নৰ পৰৱৰ্তী কালত সি অধিক ঘনীভূত আৰু বিশিষ্ট ৰূপ পৰিগ্ৰহ কৰিছে। ভাৰতত আধুনিকতাৰ বিকাশ আৰু নগৰীকৰণৰ প্ৰক্ৰিয়াই এনেকুৱা যে তাত অৱধাৰিতভাৱেই দুখন সমান্তৰাল চহৰৰ সৃষ্টি হয় – এখন চহকী দালান-ছপিং মলৰ আৰু আনখন দৰিদ্ৰ বস্তি এলেকাৰ, আৰু ইয়াৰ এখনক বাদ দি আনখনৰ অস্তিত্ব সম্ভৱ নহয়। কিন্তু শেহতীয়াভাৱে নাগৰিক মধ্যবিত্তই চহৰক বিশুদ্ধ ৰূপত গঢ়ি তোলাৰ বাবে এই দৰিদ্ৰ-পশ্চাদপদ উপাদানসমূহক ঘৃণাভৰা হিংস্ৰতাৰে চকুৰে দেখা সীমাৰ বাহিৰলৈ ঠেলি পঠাব খুজিছে। সি যি নহওক, নাগৰিক মধ্যবিত্তই এক বিশুদ্ধ চহৰৰ স্বপ্নহে দেখিব পাৰে, আচল চহৰখনৰ সৈতে কিন্তু তেওঁ মুঠেও সহজবোধ নকৰে। সেয়ে চহৰৰ বাস্তৱ জীৱনটোক তেওঁ উদযাপন কৰিব নোৱাৰে, বৰং তেওঁ নিজে তাত আচহুৱা অনুভৱ কৰে। এনে কাৰণতে অসমীয়া গানত, আনকি অসমীয়া সাহিত্যতো (সৌৰভ চলিহা আৰু আন দুই-একক বাদ দিলে) প্ৰকৃতাৰ্থত চহৰ নাই বুলিলেই হয়। কবীৰ সুমনৰ ‘তোমাকে চাই' বা ‘আমাদেৰ জন্যে' গীতৰ দৰে মহাকাব্যিক ব্যাপ্তিত চহৰৰ উদযাপন অসমীয়া সংগীতত আমি কল্পনা কৰিব নোৱাৰো। ভূপেন হাজৰিকাৰ ‘বিজুলীচাকিৰ সৌ তাঁৰবোৰতে, নিয়ৰে ওলমি কিবা কথা পাতে' আদি পংক্তিত তেনে আভাস অলপ পোৱা যায় যদিও পিছ মুহূৰ্ততে তেওঁ একেটা গীততে কৈছে –‘মই এক যক্ষ মহানগৰীৰ, মিছলীয়া মৰমতে কাৰাৰুদ্ধ, সোঁৱৰণি শ্ৰাৱণতে আবদ্ধ'। অসমীয়া গানৰ চিনাকি চহৰ এইখনেই – যি অৱক্ষয়, ভণ্ডামি, অমানৱীয়তাৰ প্ৰতিমূৰ্তি। হাজৰিকাই ‘মোক জংলী জংলী দুনিয়াই কয়' গীতত অধিক মুকলিকৈ এইখন চহৰক তিৰস্কাৰ কৰিছে। ক'বলৈ গ'লে, অসমীয়া গানত সদায়েই এক নৈতিক ফ্ৰেমৱৰ্কৰ ভিতৰত ৰাখি চহৰক অংকন কৰা হয়, য'ত ওপৰপিনে থাকে গাঁও আৰু তলৰপিনে থাকে চহৰ। শেহতীয়াকৈ কিছু গানত-ভিডিঅ'ত চহৰৰ দৈনন্দিন ছবি সজীৱ ৰূপত দাঙি ধৰিবলৈ চেষ্টা কৰা দেখা যায়, কিন্তু সিবোৰত গীতে-কথাই-সুৰে সামগ্ৰিকভাৱে তেনে ছবি এখন পোৱা নাযায়। উদাহৰণস্বৰূপে, তৰালি শৰ্মাই কণ্ঠদান কৰা ‘আহিবা তুমি দুপৰ নিশা' শীৰ্ষক গীতটোৰ আৰু তাৰ ভিডিঅ'টোৰ কথা ক'ব পাৰি। সি যি নহওক, আমি চহৰীয়া মধ্যবিত্তৰ উপৰোক্ত ফেণ্টাছিৰ প্ৰসংগলৈ উভতি যাওঁ। দ্বিতীয় আৰু আধিপত্যশীল ফেণ্টাছিটো হ'ল উভতি যোৱাৰ – মাতৃৰ কোলালৈ, অন্যাৰ্থত মাতৃগৰ্ভলৈ। এই মাতৃৰ প্ৰতীকটো অত্যন্ত গভীৰ আৰু ব্যাপক; সি তাৰ নিজৰ মাজত আন বহুবোৰ ধাৰণা সামৰি লৈছে – শৈশৱ, গাঁও, প্ৰকৃতি, ব্যক্তিৰ আত্মসত্তা আদি। নাগৰিক মধ্যবিত্তই জীৱনত বহুতো ঐহিক-মানসিক সম্পদ আৰু সন্তুষ্টি লাভ কৰিছে, কিন্তু তেওঁ যেন নিজৰ সত্তাৰ লগত সম্পৰ্ক হেৰুৱাইছে, হৈ পৰিছে আত্মনিৰ্বাসিত। সেই হেৰোৱা সত্তাটো মূৰ্তিমান হৈ উঠিছে মাতৃৰ প্ৰতীকৰ মাজত। তাক বিচাৰি তেওঁ সেয়ে উভতি যাব খুজিছে মাতৃৰ কোলালৈ, শৈশৱলৈ, গাঁৱলৈ, প্ৰকৃতিৰ মাজলৈ। আনহাতে, আধুনিক ভাৰত তথা অসমত গৰিমামণ্ডিত মাতৃত্বৰ ধাৰণাটোৰ বিকাশত জাতীয়তাবাদৰ অৱদান প্ৰচুৰ। ভাৰতৰ স্বাধীনতা সংগ্ৰাম আৰু পৰৱৰ্তী কালত ৰাষ্ট্ৰপৰিচালিত জাতীয়তাবাদে সৰ্বোচ্চ স্থানত তুলি ধৰা দুটা ভাবধাৰা আছিল ব্যক্তিপ্ৰেমৰ ধাৰণা আৰু জাতি হিচাপে মাতৃৰ ধাৰণা। সংকীৰ্ণ-প্ৰথাবদ্ধ সমাজৰপৰা মূৰৰ দাঙি উঠা ভাৰতীয় জাতিৰ বাবে প্ৰয়োজনীয় আছিল এক ছেকুলাৰ আধুনিক ৰাজহুৱা সংস্কৃতি গঢ়ি তোলা আৰু তাৰ মাজতে থাকি জাতীয়তাবাদৰ নিৰংকুশ আধিপত্য বৰ্তাই ৰখা : ধৰ্মীয় ঐতিহ্য আৰু আধুনিকতাৰ সংমিশ্ৰণেৰে তৈয়াৰ কৰা এই দুই ভাবধাৰাই দুই কূল ৰক্ষা কৰিছিল। ইয়াৰে মাতৃ হিচাপে জাতিৰ ধাৰণাটোৱে জাতি আৰু মাতৃক একাকাৰ কৰি মাতৃৰ ধাৰণাটোকো এক পৱিত্ৰতাৰ জ্যোতিৰ্মণ্ডলেৰে আৱৰি পেলাইছিল। গতিকে মাতৃৰ ধাৰণাটোত ক'বলৈ গ'লে জাতিৰ ধাৰণাটোও অন্তৰ্নিহিত হৈ আছে। মাতৃৰ কোলালৈ উভতি যোৱাৰ অৰ্থ জাতিটোৰ হৃদিস্থলত প্ৰবেশ কৰা, জন্মভূমিৰ কেঁচামাটিৰ লগত একাত্ম হোৱা। আমি ক'ব খোজো যে অসমীয়া আধুনিক গানৰ মূল প্ৰৱণতাটোৱেই হ'ল এই মাতৃৰ কোলালৈ উভতি যোৱাৰ প্ৰৱণতা। এই ওভতনিৰ বিভিন্ন আৰু বিচিত্ৰ ৰূপ আমি দেখিবলৈ পাওঁ। কিন্তু তাৰ ক্লাছিক প্ৰকাশ আমি দেখিবলৈ পাওঁ ভূপেন হাজৰিকাৰ ‘সেন্দূৰ সেন্দূৰ প্ৰভাতী সূৰুয মোৰ গালে-মুখে পৰিছে' গীতত : ইয়াত সোঁৱৰণিৰ মাজেৰে নাগৰিক মধ্যবিত্ত সত্তাটো গৈ গাঁও, প্ৰকৃতি, শৈশৱ সকলোৰে প্ৰতিমূৰ্তিস্বৰূপ মাতৃ সত্তাটোৰ সৈতে একাত্ম হৈ পৰিছে। এইটো গীতৰে হেজাৰ প্ৰতিধ্বনি আজিৰ অসমীয়া গানসমূহৰ মাজত শুনিবলৈ পোৱা যায়। ইয়াৰ মাজতেই আমি উত্তৰ বিচাৰি পাম আন বহুতো প্ৰশ্নৰ। ‘শৈশৱতে ধেমালিতে' একেলগে ওমলা লগৰীৰ সৈতে প্ৰেমৰ থিমটো অহৰহ কিয় শুনিবলৈ পোৱা যায়? শৈশৱৰ প্ৰেমৰ মাজলৈ কৰা ওভতনি প্ৰকৃতাৰ্থত মাতৃৰ কোলালৈ কৰা ওভতনিৰে অন্যটো ৰূপ। আনহাতে, সোণালী ধাননি আৰু জাকৈয়া গাভৰুৰ খিলখিল হাঁহিৰে ওপচা গাঁৱৰ ছবিখন সেইবাবেই অসমীয়া গান আৰু চিনেমাত উপচি আছে। তদুপৰি এটা কথা মন কৰিবলগীয়া, শেহতীয়া বিহুগীত বা আধুনিক গীতৰ ভিডিঅ'সমূহত পৰিলক্ষিত ঘাই স্থানডোখৰ হ'ল পথাৰৰ মাজেৰে গাঁৱলৈ অহা বাটটো আৰু সিবোৰৰ ঘাই দৃশ্যাংশ হ'ল সেই বাটেৰে গাঁৱলৈ কৰা যাত্ৰা। ক'ব পাৰি যে নাগৰিক অসমীয়া মধ্যবিত্তৰ কল্পনাৰ সেইটোৱেই ঘাই বাট আৰু সেই বাটেদিয়েই তেওঁ আত্মসত্তাৰ সন্ধানত মাতৃৰ কোলালৈ যাত্ৰা কৰে।\nআধুনিক অসমীয়া গানে দাঙি ধৰা জনপ্ৰিয় সংস্কৃতিৰ ধাৰাটোৰ চৰিত্ৰ তাৰ বলিউডী উপাদান, গোলকীয় বজাৰ সংস্কৃতিৰ উপাদান আৰু অসমীয়া জাতীয়তাবাদৰ উপাদানসমূহৰ চৰিত্ৰৰপৰা নিৰ্ণয় কৰিব পাৰি। এই সকলো উপাদানৰ হয়তো পূৰ্ণাংগ সমাহাৰ ঘটিছে জুবিন গাৰ্গৰ মাজত, যাক আমি সাৰ্থক অৰ্থত অসমৰ জনপ্ৰিয় সংস্কৃতিৰ প্ৰতীক বুলি অভিহিত কৰিব পাৰো। জুবিন গাৰ্গে তেওঁৰ প্ৰচুৰ প্ৰতিভা আৰু অমৃত-বৰষা কণ্ঠৰে এই সংস্কৃতিক অসমৰ আকাশে-বতাহে বিয়পাই দিছে, অসমৰ সমাজত জীণ নিয়াইছে। তেওঁ গীতে-মাতে, আচাৰে-আচৰণে এই সংস্কৃতিৰ বিভিন্ন বৈশিষ্ট্যসমূহ প্ৰতিনিধিত্ব কৰিছে। বিহুগীত-বনগীতৰপৰা বৰগীত-টোকাৰি গীতলৈকে, এই সকলো গীত-মাতৰে পুঁজিবাদী সাংস্কৃতিক উদ্যোগত প্ৰবেশ আৰু বিস্তাৰণৰ প্ৰক্ৰিয়াটোত তেওঁৰ ঐতিহাসিক ভূমিকা আছে। সেয়ে অসমৰ সাংস্কৃতিক উদ্যোগত তেওঁ একপ্ৰকাৰ আধিপত্যৰ স্থান দখল কৰি আছে। তেওঁৰ এই অৱস্থান জাতিগত, বৰ্ণগত, লৈংগিক সকলো দিশৰেপৰা মূলসুঁতিৰ অসমীয়া মধ্যবিত্তৰ বাবে সুবিধাজনক। তেওঁ মঞ্চত কৰা বিভিন্ন অনাকাংক্ষিত আচৰণক কেন্দ্ৰ কৰি হোৱা বিতৰ্কসমূহলৈ লক্ষ্য কৰিলেও এই কথা ধৰিব পাৰি; যিমানেই গৰিহণা দিয়া নহওক লাগিলে, তেনে আচৰণক কেতিয়াও অসমীয়া সংস্কৃতি তথা জাতীয় সত্তাৰ প্ৰতি ভাবুকিস্বৰূপ বুলি গণ্য কৰা নহয়। আচলতে সাংস্কৃতিক উদ্যোগৰ ক্ষমতা বিন্যাসত থকা তেওঁৰ অৱস্থানেহে তেওঁক তেনে আচৰণৰ স্বাধীনতা দিছে; অন্য শিল্পীৰ তেনে আচৰণৰ অৰ্থ তেওঁতকৈ ভিন্ন হোৱাটোৱেই স্বাভাৱিক। (উদাহাৰণস্বৰূপে, কোনোবা মহিলা শিল্পীয়ে সৰহকৈ মদ খাই মঞ্চত বমি কৰি দিলে তৎজনিত বিতৰ্কৰ প্ৰশ্নসমূহ কি হ'ব সেয়া অনুমান কৰি চাব পাৰি।)\nঅসমৰ উদাৰনৈতিক তথা জাতীয়তাবাদী চিন্তাধাৰাৰ তৰাং আৰু দেউলীয়া ছবিখন সাম্প্ৰতিক অসমৰ জনপ্ৰিয় সংস্কৃতিৰ মাজত দেখা যায়। অসমত ঘটা ব্যাপক হত্যা, হিংসা, বৃহৎ ৰাজনৈতিক সমস্যাসমূহ গানৰ মাজত কিদৰে উপস্থাপিত হৈছে তাৰ মাজতে এই সত্যৰ আভাস পাব পাৰি। উদাহৰণস্বৰূপে, ‘সিঁচি দিয়া ৰং সপোনৰ' বোলা ভিডিঅ' গান এটাত ২০১২ চনৰ বি টি এ ডি সংঘৰ্ষক ‘অচিনাকি ধুমুহা' বুলি উল্লেখ কৰা হৈছে আৰু তাৰ ভুক্তভোগীসকলৰ প্ৰতি ভোটা আৰু শুকান বিমূৰ্ত মানৱীয় উৎসাহবাণী দিয়া হৈছে। এনে গান দেধাৰ আছে, জুবিনেও ভালেমান গাইছে। বিভিন্ন জনজাতি-জনগোষ্ঠীৰ প্ৰতি ইয়াৰ ধাৰণা কেনেকুৱা? ক'বলৈ গ'লে, মূলতঃ সমন্বয়ৰ ধাৰণাটো আগত ৰাখিয়েই ইয়াত জনজাতীয়-জনগোষ্ঠীয় উপাদানৰ সমাবেশ ঘটোৱা দেখা যায়। উদাহৰণস্বৰূপে, ডি ৱাই-৩৬৫ৰ পৃষ্ঠপোষকতাত হোৱা ‘ডি ৱাই মেডলি'ৰ ফিউজন গীতসমূহৰো হয়তো সেয়াই ঘাই বাৰ্তা। কিন্তু উক্ত জনজাতীয়-জনগোষ্ঠীয় স্বতন্তৰীয়া সাংস্কৃতিক ধাৰাসমূহৰ প্ৰতি এই জনপ্ৰিয় সাংস্কৃতিক ধাৰাটো তেনেই উদাসীন।\nএতিয়া আমি দুটিমান গানলৈ বিশেষভাৱে আঙুলিয়াই দি সাম্প্ৰতিক অসমীয়া গানৰ ধাৰাটোৰ কিছুমান চৰিত্ৰৰ আভাস ল'ম। আমাৰ এই প্ৰচেষ্টা তেনেই বিক্ষিপ্ত, আৰু সংশ্লিষ্ট গানসমূহৰ উল্লেখো একমাত্ৰ সাধাৰণ প্ৰৱণতা কিছুমানৰ ব্যাখ্যাৰ খাতিৰতহে। যোৱা শতিকাৰ নব্বৈৰ দশকৰপৰা ঘাইকৈ নতুন অৰ্থনৈতিক নীতিৰ হেঁচা আৰু অন্যান্য কাৰণত অসমৰ কৃষি অৰ্থনীতিলৈ এক গভীৰ সংকট নামি আহে। ইয়াৰ ফলস্বৰূপে গাঁৱৰ জীৱনধাৰাতো ব্যাপক পৰিবৰ্তনৰ সূচনা হয়; বিশেষকৈ আৰ্থিক প্ৰত্যাহ্বানৰ মুখামুখি হৈ গাঁৱৰ যুৱকসকলে ঘৰ এৰি সুদূৰ কেৰালা, দিল্লী, মুম্বাই আদিত সাধাৰণ চাকৰি বিচাৰি ঢাপলি মেলে। কিন্তু এই ব্যাপক প্ৰব্ৰজন তথা দেশৰ বিভিন্ন ঠাইত সহজ বিচৰণে দৰিদ্ৰ অসমীয়া যুৱকসকলক এক নতুন সামাজিক গতিশীলতা আৰু এক নতুন সাহসো প্ৰদান কৰিছিল। বাবুৱে কণ্ঠদান কৰা ‘লাডেন আছিল পলাই গৈ পাকিস্তান' গানটোৱে তেনে এক যুৱকৰ গতিশীলতাৰ আকাংক্ষাকে প্ৰতিফলিত কৰিছে। এইটো গান ক'বলৈ গ'লে এটা ‘উভতি নহাৰ গান'। প্ৰেমিকাক লগত লৈ এই যুৱকজন গাঁৱৰপৰা গুচি যাব বিচাৰিছে, কিন্তু উভতি অহাৰ কথা কোৱা নাই।\n‘লাডেন আছিল পলাই গৈ পাকিস্তান\nতোমাক পিছে পলাই লৈ যাম ৰাজস্থান . . .'\nআগৰ দৰে দেশ ফুৰিবৰ বাবে চহকী হোৱাৰ প্ৰয়োজন নাই; কামৰ তাগিদাত সম্বলহীন এই যুৱকে হয়তো ভাৰতৰ বিভিন্ন চহৰ ঘূৰি ফুৰিছে আৰু সেয়ে তেওঁ ক'তো অচিনাকি-অসহজ অনুভৱ নকৰে। নাগৰিক অসমীয়া মধ্যবিত্তৰ সৈতে এইজন শ্ৰমিক যুৱকৰ বিশেষ পাৰ্থক্য আছে। সি যি নহওক, সেই প্ৰত্যয়েৰেই যুৱকজনে গাঁৱৰ সমাজৰ প্ৰথাবদ্ধ সংকীৰ্ণতাক প্ৰত্যাহ্বান জনাইছে –\n‘বু-বু বা-বা কৰি ঘৰে ঘৰে গৈ\nজ্বলাজনে জ্বলি মৰক আমাৰ প্ৰেমক লৈ\nবহিলে বহিব ৰাইজৰে মেল তেতিয়ালৈ চলি যাব আমি উঠা ৰে'ল . . .'\nযুৱকজনে ঐশ্বৰ্য-সম্পদ আহৰণ কৰাৰ কোনো সপোন দেখা নাই, কিন্তু প্ৰেমিকাৰ সৈতে সুখেৰে থকাৰ আৰু ‘অ'পেন অ'পেন' প্ৰেম কৰাৰ সপোন দেখিছে –\n‘দিল্লী কোৱা বিহাৰ ঘূৰি ফুৰিমগৈ\nফটো উঠিম সাগৰৰে পাৰত বহি লৈ\nবুকুৰ মৰম যাচিম অ'পেন অ'পেনকৈ\nকোনে বাৰু বাধা দিব তাতে আমাক গৈ . . .'\n‘আলুপিটিকা দালি ভাতৰ কাঁহীত লৈ\nউদৰ পূৰাই খাম তোমাক কাষত বহাই লৈ . . .'।\nসাম্প্ৰতিক সৰহভাগ গীতৰ দৰে গতত বন্ধা আৰু উৱলি যোৱা প্ৰকাশভংগীয়ে এই গীতটোক হেঁচা মাৰি ধৰা নাই, ইয়াত খাৰাংখাচ ভাষাত ভাব ব্যক্ত কৰা হৈছে। এনে অৱশ্যে অন্য দুই-এটা গীততো দেখা গৈছে যদিও ভাবৰ পিনৰপৰা সিবোৰত বিশিষ্টতা একো দেখা পোৱা নাই। প্ৰকাশভংগীৰ ক্ষেত্ৰত কেনেধৰণৰ সমস্যা প্ৰায়বোৰ এটি সৰু উদাহৰণ দিওঁ। সীমান্ত শেখৰে কণ্ঠদান কৰা ‘চম্পাফুলে শুৱাব নে তগৰ ফুলে শুৱাব' গীতত (আচলতে এইটো বা ইয়াৰ নিচিনা ভালেমান গীত এতিয়া চলিছে যিবোৰ বিহুনামৰ বিভিন্ন টুকুৰা বা আন গীতৰ অংশবিশেষৰ মিশ্ৰণ) এটা পুৰণি বিহুনামৰ পংক্তি আছে –‘মাজনী লৈ আহিছো কেমেৰা, মাজনী লৈ যাম তোমাৰ চেহেৰা, মাজনী ভগা বেৰত ওলোমাই থ'ম'। গীতৰ ভিডিঅ'টোত সীমান্ত শেখৰে হাতত কেমেৰাটো বিশেষধৰণে লৈ নাচি নাচি ভাবটো ধুনীয়াকৈ বুজাই দিছে। যন্ত্ৰৰ প্ৰতি এই দৃষ্টিভংগী প্ৰকৃততে ঔপনিবেশিক যুগৰে বস্তু য'ত যন্ত্ৰ হ'ল সৰ্বসাধাৰণৰ সন্মান আৰু বিস্ময়ৰ কেন্দ্ৰবিন্দু। তাত কেমেৰাটো হ'ল এটা যন্ত্ৰ যিটো আৰ্থিক আৰু সামাজিকভাৱে অৱস্থাপন্নজনৰহে হাতৰ বস্তু। উপৰোক্ত পংক্তিটোলৈ চালেও দেখা যায় যে সেই ব্যক্তিজনে হয়তো কাৰোবাৰপৰা ভাৰাতহে কেমেৰাটো আনিছে, নাচনীৰ ফটোখনো তেওঁ নি ঘৰৰ ভগা বেৰতহে ওলোমাই থ'ব। প্ৰশ্ন হ'ল, যন্ত্ৰৰ প্ৰতি তেনে দৃষ্টিভংগী এতিয়া আছেনে? শেহতীয়া সময়ছোৱাত টিভিৰ মাজেদি আৰু তাৰ পাছত ম'বাইল ফোনৰ মাজেদি সৰ্বাত্মক ৰূপত যন্ত্ৰই আমাৰ দৈনন্দিন জীৱনৰ ভিতৰচ'ৰাত আৰু আৱেগিক-মনস্তাত্ত্বিক জগতৰ অভ্যন্তৰত প্ৰবেশ কৰিলে। বহল অৰ্থত, যন্ত্ৰৰ সৈতে মানুহৰ এনে অন্তৰংগ সম্পৰ্ক নিশ্চিতভাৱে অভূতপূৰ্ব, আৰু ইয়াৰ ফলত যন্ত্ৰৰ প্ৰতি আমাৰ দৃষ্টিভংগীৰ মৌলিক পৰিবৰ্তন ঘটিছে। কিন্তু আন এটা ভিডিঅ' গীতত শুনিলো –‘এণ্ড্ৰইড ম'বাইল হাতত লৈ যাম তোৰে ঘৰলৈ, ফে'চবুকতে ফটো চাই লাইক মাৰো তোকে ঐ'। এই প্ৰকাশভংগীটো পোনতেই ভুল বুলি ক'ব পাৰি; এণ্ড্ৰইড ম'বাইলক আমি কোনো যন্ত্ৰ বুলি গণ্য নকৰো যাক ‘হাতত লৈ' প্ৰেমিকাৰ ঘৰলৈ যাব পাৰি। সৰহভাগ গানতে অতীজৰেপৰা ব্যৱহাৰ হৈ অহা উৱলি যোৱা আৰু তৰাং প্ৰকাশভংগী-ভাষা, উপমা-প্ৰতীকৰ সহজ পুনৰুক্তি পৰিলক্ষিত হয়; অধিক ক্ষেত্ৰতে সেইসমূহে কোনো অৰ্থই বহন নকৰে, কেতিয়াবা উপৰোক্তধৰণৰ খেলিমেলিৰ সৃষ্টি কৰে।\nসি যি নহওক, একেজন বাবুৱেই কণ্ঠদান কৰা ‘পেডেল মাৰি মাৰি' শীৰ্ষক গীতটো নাগৰিক মধ্যবিত্তৰ স্বপ্নপুৰী গাঁওখনৰ ধাৰণাটোৰ এটা সুন্দৰ প্ৰকাশ। গীতটোৰ পোনতেই চকুত পৰা বৈশিষ্ট্যটো হ'ল এই যে ই এটা শ্ৰমৰ গান – গানটোৰ কথা আৰু সুৰৰ সমন্বয়ে সৃষ্টি কৰা চাইকেলৰ পেডেলৰ ছন্দটোৰ সৈতে প্ৰতিজন চাইকেল চলোৱা ব্যক্তিয়েই একাত্ম অনুভৱ কৰাটো স্বাভাৱিক। চাইকেল আৰু এটা চুচুক-চামাক প্ৰেমৰ কাহিনীৰ মাজেদি ইয়াত গাঁৱৰ সামাজিক সম্পৰ্কসমূহৰ এখন সৰল আৰু নিষ্পাপ ছবি অংকন কৰা হৈছে। নাগৰিক মধ্যবিত্তৰ চিনাকি oversexualized গোলকীয় সংস্কৃতিৰ বিপৰীতে এই ছবিখন সম্পূৰ্ণ desexualized; যদিও ইয়াত প্ৰেমিকাৰ ‘গালতে চুমি চুমি চুমি চুমি থাকিম যেন কাষৰতে শুই' বুলি গাইছে তথাপি গীতটোৰ সামগ্ৰিক ভাবটোৱে তাক যৌনতাৰ চাপৰপৰা ৰেহাই দিছে – গীতটোৰ ভিডিঅ'ত দেখিবলৈ পোৱা চুলিত বেণী গঁঠা সৰু স্কুলীয়া ছোৱালীজনীৰ ছবিখনৰ দৰেই গীতটোৰ গাঁৱৰ ছবিখনো সৰল আৰু নিষ্পাপ।\nসীমান্ত শেখৰে কণ্ঠদান কৰা ‘জিলেলে জিলেলে অ' জিলেলে জিলেলে, যাবগৈ লাগিব মই অৰুণাচললে' গীতটোত কোৱা হৈছে যে অৰুণাচললৈ যাওঁতে বান্দৰ বিড়ি সুপি সুপি ‘ঠাইতে ওখ ঠাইতে চাপৰ' জেগা পাৰ হৈ হৈ যাব লাগে। (যদিও তাৰ ভিডিঅ'টোত চাইকেল আৰু গাড়ীতে যোৱা দেখুৱাইছে!) আমি আজি অৰুণাচললৈ যাবলগা হ'লে তেনেকৈ যাব লাগিবনে? জুবিনৰ কণ্ঠত এটা বিহুগীতত আছে –‘তোমাকে নাপালে জানমণি, ৰাখি দাঢ়ি-চুলি, থাকিমগৈ অৰুণাচলত। অৰুণাচলতে জানমণি, নাগিনী ছোৱালী ল'মে বিয়া পাতি . . .'। এনেকৈ বিভিন্ন গীতত অৰুণাচল, নগাপাহাৰ আদিলৈ গুচি যোৱাৰ কথা পোৱা যায়। পুৰণি এটা বিহুগীতত আছিল –‘কেতিয়াবা বেজাৰত দুখ লাগিলে অন্তৰত, পূজাৰী হৈ সোমামগৈ শিৱদ'লৰ ভিতৰত।' প্ৰেমৰ বিৰহৰ বেজাৰত প্ৰেমিকে সংসাৰৰ সকলো ত্যাগ কৰি শিৱদ'লত পূজাৰী হ'বগৈ। বৈৰাগ্যৰ মাজেৰে তেওঁ প্ৰেমৰ বেদনা পাহৰি পেলাব। (অৱশ্যে বৈৰাগ্যৰ পৰিমাণটো পিছে অলপ বেছিয়েই হ'ল নেকি, কাৰণ তেওঁ বোলে প্ৰেমিকা কেতিয়াবা দ'ললৈ পূজা দিবলৈ গ'লে কুশলে থাকিবলৈ আশীৰ্বাদ দিও পঠিয়াব!) কিন্তু উপৰোক্ত জুবিনৰ গীতটোত প্ৰেমৰ বিৰহ বেদনা পাহৰিবৰ বাবে প্ৰেমিকে অৰুণাচললৈ গুচি যাব, কিয়? কাৰণ সেই অৰুণাচলখন হৈছে আমি বাস কৰা আধুনিক, নাগৰিক জীৱনটোৰ বিপৰীত এখন পৃথিৱী য'ত মানুহে প্ৰকৃতিৰ মাজত সৰলভাৱে বসবাস কৰে। আমাৰ পৃথিৱীখনত আধুনিকতাৰ সমস্যাসমূহ আছে, ব্যক্তিসত্তাৰ মূল্য আছে আৰু সেয়ে তৎজনিত সংঘাত-আঘাতো আছে; সেইখন পৃথিৱী সময়ৰ বাহিৰত, তাত মানুহৰ ব্যক্তিজীৱন নাই। গতিকে সেইখন পৃথিৱীলৈ যোৱাৰ অৰ্থই হৈছে আত্মবিস্মৰণৰ মাজেদি এইখন পৃথিৱীৰ ব্যক্তিসত্তাজনিত সমস্যাবোৰৰপৰা মুক্তি পোৱা, ঠিক বৈৰাগ্যৰ মাজত আত্মনিমগ্ন হোৱাৰ দৰে। (গতিকে তাত নাগিনী ছোৱালী বিয়া পাতি ল'লেও কথা নাই! আৰু তালৈ যাওঁতেও বান্দৰ বিড়ি সুপি সুপি যাব লাগিব!) আনহাতে, ‘আচিনায়াং মানে কি অ' মৰমী' শীৰ্ষক বিহুগীতৰ ভিডিঅ'ত নায়িকা মিচিং গাভৰুগৰাকীক পৰম্পৰাগত সাজত নাচি থকা দেখা যায়, কিন্তু (নিশ্চয়) মধ্যবিত্ত অসমীয়া নায়কজনক দেখা যায় কান্ধত মোনা লোৱা, হাতত ঘড়ী পিন্ধি থকা এজন গম্ভীৰ আধুনিক যুৱক হিচাপে। ইয়াত জনজাতীয় নায়িকাগৰাকী জনজাতীয় সমাজৰ প্ৰতীক, আনহাতে সময়সচেতন যুৱকজন আধুনিকতাৰ প্ৰতীক। ওপৰত দাঙি ধৰা ছবিসমূহ কোনো বিক্ষিপ্ত ছবি নহয়, অসমীয়া গানৰ মাজত ব্যাপক ৰূপত এই ছবিসমূহ দেখিবলৈ পোৱা যায়। এয়া অসমীয়া জাতীয়তাবাদৰ জনজাতিসমূহৰ প্ৰতি (তথা জনজাতি অধ্যুষিত অঞ্চলসমূহৰ প্ৰতি) ঔপনিবেশিক আৰু বৰ্ণবাদী মনোভাবৰে প্ৰকাশ মাত্ৰ। আনহাতে, ইয়াৰ লৈংগিক ৰূপটোও মন কৰিবলগীয়া। এইটো বিশদভাৱে বুজিবৰ বাবে ভাৰতীয় তথা অসমীয়া সমাজত নাৰীসত্তা আৰু পুৰুষসত্তাৰ নিৰ্মাণৰ প্ৰক্ৰিয়াটোৰ ওপৰত চকু দিয়াটো দৰকাৰী। আমি সেই বিষয়লৈ আগ নাবাঢ়ি চমুকৈ কওঁ যে নাৰীসত্তাক অতি-ঐতিহাসিক, প্ৰকৃতি-নিকট, শিশুসুলভ আৰু পৰম্পৰাৰ প্ৰতিমূৰ্তি হিচাপে দাঙি ধৰাৰ বিপৰীতে পুৰুষসত্তাক দাঙি ধৰা হয় ঐতিহাসিক, পৰিপক্ব, আধুনিক প্ৰমূল্যৰ প্ৰতিমূৰ্তি হিচাপে। এইখিনিতে আমি আন এটা ধাৰণা দাঙি ধৰিব বিচাৰিছো। লক্ষ্মীনাথ বেজবৰুৱাই তাহানিতে অসমীয়া জাতীয়তাবাদৰ দৃষ্টিত জনজাতীয় সমাজৰ প্ৰতিমূৰ্তি হিচাপে অনুপম কল্পনাৰে গঢ়ি উলিয়াইছিল ডালিমী চৰিত্ৰটো। (সেই সম্পৰ্কীয় কিঞ্চিৎ আভাস পাবৰ বাবে আমাৰ ‘জয়মতী সম্পৰ্কে এখন ৰচনা' লেখাটো চাব পাৰে।) সেই চৰিত্ৰটোৱে আজিও অসমীয়া জাতীয়তাবাদী কল্পনাত প্ৰায় একে স্থান দখল কৰি আছে। আমাৰ বোধেৰে অসমীয়াত জনজাতীয় জীৱনক লৈ ৰচিত প্ৰায়খিনি গীততে ডালিমীৰ চৰিত্ৰটোকে ন-ন ৰূপত দাঙি ধৰা হৈছে। ওপৰত দেখা জনজাতীয় গাভৰুৰ ছবিখনো প্ৰকৃততে ডালিমীৰে এটা ৰূপ।\nএতিয়া আমি বিপিন চাউদাঙৰ ‘আই লাভ ইউ নক'বি' গীতটোত চকু ফুৰাওঁ –\n‘আই লাভ ইউ নক'বি ইংৰাজী মই নাজানো\nপ্যাৰ কৰো নক'বি হিন্দীও মই নাজানো\nখুলি ক'বি তই মোলৈ আহিবিনে\nওৰে জীৱন তই মোৰ হৈ থাকিবিনে . . .'\nইংৰাজী আৰু হিন্দী সংস্কৃতিৰ বিপৰীতে ইয়াত অসমীয়া সত্তাটো উপস্থাপন কৰা হৈছে। লগতে এই ইংগিতো দিয়া হৈছে যে প্ৰেম-পীৰিতিৰ খেল কৰিব অসমীয়া ডেকাজনে নাজানে – তেওঁ হ'ল সৰল আৰু খোলাখুলি, কিন্তু তেওঁ জীৱনৰ দায়বদ্ধতা বুজি পায়। মন কৰিব লাগিব যে তেওঁ এগৰাকী অসমীয়া যুৱতীকহে সম্বোধন কৰি আছে, কোনো বাহিৰৰ যুৱতীক নহয়। তেন্তে কিয় ইংৰাজী-হিন্দীৰ প্ৰশ্নটো আহিছে? কাৰণটো হ'ল যুৱতীগৰাকীক ইংৰাজী-হিন্দী সংস্কৃতিৰ বিপৰীতে অসমীয়া সত্তাটোক আঁকোৱালি ল'বলৈ কোৱা হৈছে। একে আষাৰে ক'বলৈ গ'লে, এই গীতটো স্বাধিকাৰসচেতন আধুনিক নাৰীক কেনেকৈ ঘৰচীয়াকৰণ কৰি পতিব্ৰতা গৃহিণীত পৰিণত কৰিব পাৰি সেই জাতীয়তাবাদী প্ৰজেক্টৰ এটি প্ৰকাশ মাত্ৰ। নাৰী স্বাধীনতা জাতীয়তাবাদী বাগধাৰাৰ বাবে বৰ অসহনীয় আৰু অস্বস্তিকৰ বস্তু; সেয়ে নাৰীৰ স্বাধিকাৰচেতনা আৰু মুক্ত জীৱনশৈলীক সি চিত্ৰিত কৰে কেৱল উগ্ৰ প্ৰসাধন আৰু চুটি পোছাকৰ ৰূপত। সাম্প্ৰতিক অসমীয়া গানবিলাকত ছোৱালীৰ মিনিস্কাৰ্টৰ (বহু সময়ত জিন্স পেণ্টৰ) ইমান সঘন উল্লেখ কিয় পাও? তাৰ বিপৰীতে ছোৱালীসকলে বেছিকৈ পৰিধান কৰা চুৰিদাৰ আদি অন্য পোছাকৰ কথা প্ৰায়ে চকুত নপৰে। কাৰণ জাতীয়তাবাদী বাগধাৰাত মিনিস্কাৰ্ট হ'ল স্বাধীনমনা আধুনিক নাৰীৰ পৰম্পৰা-বিৰোধী বিদ্ৰোহৰ প্ৰতীকস্বৰূপ। গতিকে জাতীয়তাবাদৰ উদ্দেশ্য হ'ল মিনিস্কাৰ্ট পিন্ধা নাৰীক মেখেলা-চাদৰ পিন্ধোৱা, অৰ্থাৎ বশীকৰণ কৰি পৰম্পৰাৰ দীক্ষা দিয়া। জাতীয় সংস্কৃতিৰ নাৰীবিদ্বেষী পুৰুষতান্ত্ৰিক বৈশিষ্ট্য এইধৰণৰ গানসমূহত ফটফটীয়াকৈ প্ৰতিবিম্বিত হৈছে। উপৰোক্ত গানটোত কৈছে –\n‘এৰিব লাগিব মিনিস্কাৰ্ট, পিন্ধিব লাগিব পাটৰে সাজ\nওঁঠত নঘঁহিবি বিলাতী ৰং, বৰ্হমথুৰি ল'লে লাগিব মৰম\nৰঙত ৰঙাজনী হ'বি, অ' মইনা\nতাতে ল'বি ওৰণি টানি।'\nএইখিনিতে আন এটা গানত চকু দিওঁ–\n‘আগতে আছিলা বিউটি ঐ চেতিয়া\nএতিয়া হ'লাহি গাহৰি ঐ ৰখীয়া\nদলনি পথাৰত হায়ৈ হেৰা চেতিয়া\nৰুবহি লাগিব মেখেলা দাঙি কঠীয়া\nঐ চেতিয়া, আগতে ঘটা ঘটনাবিলাক পাহৰি যোৱা এতিয়া'।\nইয়াত আধুনিকা নাৰীক ভাল শাস্তিটোকে দিয়া হৈছে, আনকি আগৰ প্ৰেম-পীৰিতিৰ কথাবোৰো পাহৰি যাবলৈ কোৱা হৈছে! ইয়াত প্ৰকৃততে ‘বিউটি' নামটোৱেই আধুনিকা নাৰীৰ বৈশিষ্ট্যসমূহ বহন কৰিছে। গানত ব্যৱহৃত হোৱা ছোৱালীৰ নামবোৰো ইণ্টাৰেষ্টিং আৰু মন কৰিবলগীয়া। খগেন গগৈয়ে কণ্ঠদান কৰা এটা গানত আছে –‘শুন হেৰ' সোণেশ্বৰী, গৰু আহে গধূলি। গৰুৰ শিঙত চিঠি পাই, সোণেশ্বৰীৰ ততে নাই . . .।' তাত সোণেশ্বৰী আৰু ইয়াত বিউটি। উপৰোক্ত গানটোত অৱশ্যে বিউটি চেতিয়াৰ বিষয়ে বহলাই কৈছেই –\n‘প্ৰথমবাৰ দেখোতে, হায় ঐ হেৰা চেতিয়া\nজিন্স পেণ্ট পিন্ধি লৈ ঘূৰিছিলা তেতিয়া\nস্কুটিখনি লৈ বগাইছিলা (?) তেতিয়া\nভবাতো নাছিলা ৰুব লাগিব কঠীয়া . . .'।\nইয়াত আধুনিকা নাৰীৰ ঘৰুৱা কামৰ প্ৰতি অৱজ্ঞাৰ কথা সূচোৱা হৈছে যিবোৰ কামক নাৰীৰ মূল দায়িত্ব বুলি ভবা হয়। তদুপৰি নাৰীৰ মুকলি বিচৰণ হ'ল তেনেই খন্তেকীয়া বস্তু, স্বাধীন জীৱন হ'ল এক অলীক বাসনা, কিয়নো আজিয়েই হওক বা কাইলৈয়ে হওক, নাৰীয়ে নিজৰ নিৰ্দিষ্ট জেগালৈ উভতি যাবই লাগিব – ওৰণিৰ তললৈ, চাৰিবেৰৰ মাজলৈ। গতিকে আধুনিকা নাৰীৰ প্ৰতি জাতীয়তাবাদী বাগধাৰাত এনেকৈয়ে অহৰহ সতৰ্কবাণী শুনাই থকা হয়। নক'লেও হ'ব যে এনে গানসমূহত মিনিস্কাৰ্ট পিন্ধা নাৰীৰ কেৰিয়াৰ, জীৱন সংগ্ৰাম, আৰ্থিক-সামাজিক অৱস্থানৰ কথা কোনো কাহানিও উল্লেখ কৰা নহয়।\nএতিয়া বিপিন চাউদাঙৰ গানটোলৈ উভতি আহো –\n‘টেঙাৰে তুলিবি টেঙেচি আগ\nবাৰীৰে খুতুৰা ঢেঁকীয়া শাক\nতৰাপাত কাটি পাতত দিবি\nচোঁচা মাৰি অনা ডঁৰিকণা মাছ\nতাৰে জুতি লগাই খাবি, অ' মইনা\nমৰম লগাজনী হ'বি।'\nএয়া একেবাৰে খাঁটি অসমীয়া, জাতীয়তাবাদ-অনুমোদিত খাদ্যতালিকা! জাতীয়তাবাদে জাতিৰ বাবে পৱিত্ৰতাৰ জ্যোতিৰ্মণ্ডলেৰে আৱৰা এক সাংস্কৃতিক শাহ নিৰ্মাণ কৰে – এই শাহটোত জাতিটোৰ ভৌগোলিক অঞ্চলৰ মাটি-পানী-বায়ুৰপৰা পোছাক-পৰিচ্ছদ, খাদ্যলৈকে বিভিন্ন উপাদান সোমাই থাকে। এই প্ৰতিটো উপাদানৰে থাকে এক মিষ্টিকেল গুণ আৰু ইয়াৰ প্ৰতি জাতিৰ সদস্যসকলে অনুভৱ কৰে এক অতিলৌকিক আকৰ্ষণ আৰু আত্মীয়তা। সাধাৰণ ধূলি এমুঠিও হৈ উঠিব পাৰে দেশমাতৃৰ ঐশ্বৰিক মহিমাৰে ৰঞ্জিত পৰম সম্পদ, সাধাৰণ খাদ্য এবিধো হৈ উঠিব পাৰে জাতিৰ চৰিত্ৰ বহনকাৰী নিকটাত্মীয়। জাতীয়তাবাদৰ এই চৰিত্ৰ ক্লাছিক ৰূপত উদ্ভাসিত হৈ উঠিছে ভূপেন হাজৰিকাৰ ‘অসম আমাৰ ৰূপহী' গীতৰ ‘ইমান ৰসাল মাটি' বাক্যাংশত : সাৰুৱা বা উৰ্বৰা বুলি কোৱা নাই, কৈছে ‘ৰসাল মাটি'; এই ‘ৰসাল' শব্দটোৱে অসমৰ মাটি তথা সাংস্কৃতিক সম্পদৰ সমস্ত মিষ্টিকেল গুণ তথা দুৰ্বাৰ আকৰ্ষণক জীৱন্ত ৰূপত দাঙি ধৰিছে। খাদ্যৰ ক্ষেত্ৰতো এই কথাই খাটে। ভূপেন হাজৰিকাই নিজে কি খাদ্য খাই আটাইতকৈ ভাল পাইছিল বাৰু? বাহিৰৰ কোনোবা ডাঙৰ চেলিব্ৰিটি আহিলে কোনবোৰ খাদ্য খাই ভাল পোৱা বুলি প্ৰশংসা কৰিলে আমাৰ মন আনন্দত নাচি উঠে বাৰু? প্ৰবাসী অসমীয়া এজনে যেতিয়া ঔটেঙাৰে ৰন্ধা ঢেঁকীয়া আৰু গৰৈমাছৰ পিটিকাৰে বহু দিনৰ মূৰত এসাঁজ খাবলৈ পায়, তেতিয়া তেওঁ কেৱল অন্যান্য খাদ্যৰ দৰে সোৱাদেই পায়, নে এক অনাবিল আত্মিক তৃপ্তিও লাভ কৰে? দুবছৰমান আগতে ‘প্ৰকাশ' আলোচনীত ধ্ৰুৱজ্যোতি বৰাৰ ‘শিপা ক'ত?' বোলা ৰচনা এখন পঢ়িছিলো। (স্মৃতিৰপৰা লিখিছো, অলপ ইফাল-সিফাল হ'ব পাৰে।) তেওঁ নিজৰ শিপাৰ সন্ধানত বছৰ বছৰ ধৰি ব্যস্ত হৈ আছে – দেশ-বিদেশ ফুৰিছে, বহুতো গ্ৰন্থ-পাতি অধ্যয়ন কৰিছে, ইত্যাদি ইত্যাদি। কিন্তু ক'তো শিপা বিচাৰি পোৱা নাই। তেনেতে এদিন দুপৰীয়া তেওঁ ভাতৰ পাতত বহিছে পত্নীয়ে ৰান্ধি দিয়া ঢেঁকীয়া-ঔটেঙাৰ জোলেৰে ভাত খাবলৈ। এগৰাহ মুখত ভৰায়েই তেওঁ অনুভৱ কৰিলে –‘আঃ! এই সোৱাদ! এই সোৱাদ মই ক'ত পাইছিলো? এই সোৱাদ যেন যুগ যুগ ধৰি মোৰ চিনাকি! . . . হয়, এয়াই মোৰ শিপা। ইয়াতেই মোৰ শিপা লুকাই আছে!!' বিপিন চাউদাঙৰ গানটোতো পৰম্পৰা-বিমুখ আধুনিকা নাৰীগৰাকীক সেই শিপালৈকে ওভতাই আনিব বিচৰা হৈছে।\n(ৰচনাকাল : ১৮-১৯ নৱেম্বৰ, ২০১৫)\nবিষয় অসমীয়া গান\nNo Comments : "সাম্প্ৰতিক অসমীয়া গান : দুটামান পৰ্যবেক্ষণ"


ধামাকা-২০১২ (ঈশানজ্যোতি বৰা) - সাহিত্য ডট অৰ্গ\nধামাকা-২০১২ (ঈশানজ্যোতি বৰা)\n(সেই আন্দোলনৰ প্ৰভাৱ ইমানেই শক্তিশালী আছিল যে বছৰটোৰ শেষত এজন বাংলাদেশীয়েও অসম এৰি নগ’ল ৷ হাঁহি হাঁহি তেওঁলোকে এতিয়াও ৩৭ নং ৰাষ্ট্ৰীয় ঘাইপথত বাইক-কাৰ দৌৰাই ধামাকা দেখুৱাই আছে ।…)\n৩১ ডিচেম্বৰ ধামাকা\nপল্টনবজাৰ ৰে’ল ষ্টেচনৰ পৰা ওলাই বাহিৰত এনেই ঘূৰি ফুৰোতে চকু গ’ল পথৰ বাওঁফালে আৰি থোৱা বেনাৰ এখনলৈ ৷ হাতত সময় আছিল প্ৰচুৰ ৷ সময়ৰ সদ্ব্যৱহাৰ কৰোঁ বুলি গোটেই বেনাৰখন ইমূৰৰ পৰা সিমূৰলৈ পঢ়ি পেলালো ৷ বেছি সময় নালাগিল ‘ধামাকা’টো বুজিবলৈ ৷ কেইজনমান উদাৰ আৰু কৰ্মপ্ৰিয় মানুহে উপহাৰ কুপনৰ খেল পাতিছে ৷ নাম দিছে-‘৩১ ডিচেম্বৰ ধামাকা’। মানে অহা বছৰত নোসোমাওঁতেই ধামাকা ভাগ অনুষ্ঠিত কৰিব তেওঁলোকে৷ উপহাৰসমূহ সাংঘাটিক ধৰণে লোভলগা ৷ কেৱল খাবৰ বাবেই জীয়াই থকা লোকসকলে ধামাকাৰ কুপন এখন নিকিনাকৈ যে থাকিব নোৱাৰে সেইটো ধুৰূপ ৷ প্ৰথম পুৰষ্কাৰ এটা নোদোকা হাঁহ ৷ দ্বিতীয় পুৰষ্কাৰ-এটা চালানী মাছ ৷ তৃতীয় পুৰষ্কাৰ- দুই কিলোগ্ৰাম ব্ৰইলাৰৰ মাংস আৰু তিনিটা নিচুকনি পুৰষ্কাৰ-তিনি প্লেট লোকেল মুৰ্গীৰ কণী ৷\nপুৰষ্কাৰকেইটাতকৈ মোৰ অধিক দৃষ্টি আকৰ্ষণ কৰিলে ‘ধামাকা’ শব্দটোৱে ৷ ছাট্ কৈ মনটো উৰা মাৰি গ’ল ২০১২ৰ এৰি থৈ অহা দিনবোৰলৈ। য’ত আছিল এটাৰ পিছত এটাকৈ ধামাকা, কেৱল ধামাকা।\n১) জি এছ ৰোডৰ ধামাকা : বছৰটোৰ শ্ৰেষ্ঠ ধামাকাৰ ভিতৰত জি এছ ৰোডৰ ধামাকাই ‘টপ’ত আছিল বুলি নি:সন্দেহে ক’ব পাৰি ৷ কাৰণ সেই ধামাকাই সমগ্ৰ ভাৰততে ধামাকাৰ সৃষ্টি কৰিছিল ৷ বহু ৰথী-মহাৰথীয়ে নিজৰ নিজৰ বহুমূলীয়া মত প্ৰকাশ কৰি ধাৰাবাহিকভাৱে কেইবাদিনলৈকে ধামাকা দি গৈছিল। ৷ খুব কম দিনৰ ভিতৰতে দোষীয়ে শাস্তি পালে ৷ যিটো ধামাকাৰ অন্য এটা এক ধামাকা ৷ গগৈ ছাৰে আদালতৰ বিচাৰত সন্তুষ্ট হোৱা নাই ৷ সৰল মানুহজনৰ সেই বক্তব্যকো শেহতীয়াভাৱে বহুতেই ধামাকা বুলি ক’ব খুজিছে ৷ ভৱিষ্যতে এই ধামাকাই আৰু কেইটা উপ-ধামাকাৰ সৃষ্টি কৰে সেইয়া লক্ষণীয় হ’ব ৷ অৱশ্যে এতিয়াও গুৱাহাটীকে ধৰি ৰাজ্যখনৰ বিভিন্ন অঞ্চলৰ অলিয়ে-গলিয়ে বহু নাবালক ডেকাক মদ খাই পায়চাৰি কৰি ফুৰা, গাভৰুৱে নিশা দহ বজাতো কম কাপোৰ পিন্ধি শ্বপিং মলত বয়ফ্ৰেণ্ডৰ সৈতে হালি-জালি খোজকাঢ়ি ঘূৰি ফুৰা পৰিলক্ষিত হৈছে ৷ যিটোৱে সূচায় যে তেওঁলোকৰ অভিভাৱকসকল অত্যন্ত সচেতন হৈছে ৷ তেওঁলোকৰ আৰু ধামাকা কৰিবলৈ ইচ্ছা নাই ৷ ভাগ্য ভাল যে অসমৰ সকলো অভিভাৱক তেওঁলোকৰ দৰে সচেতন নহয় ৷ নহ’লে ধামাকাবোৰ দেখোন নাইকিয়া হৈ যাব ৷ নে কি কয় আপুনি ?\n২) “আহ ঐ আহ”ৰ ধামাকা: ২০১২ৰ যিটো বিশেষ ধামাকাই সমগ্ৰ অসম কঁপাই তুলিলে সেইটো হ’ল—‘আহ ঐ আহ’ আন্দোলনৰ ধামাকা ৷ প্ৰায় দুমাহজোৰা চলা সেই ধামাকাত আন্দোলনকাৰীসকলৰ টেটু ফলা চিঞৰত আকাশ-বতাহ ৰজনজনাই গ’ল ৷ জোঁৰ লৈ সমদল কৰোঁতে কৰোঁতে দোকানৰ কেৰাচিন তেল শেষ হোৱাৰ উপক্ৰম হ’ল ৷ সেই আন্দোলনৰ প্ৰভাৱ ইমানেই শক্তিশালী আছিল যে বছৰটোৰ শেষত এজন বাংলাদেশীয়েও অসম এৰি নগ’ল ৷ হাঁহি হাঁহি তেওঁলোকে এতিয়াও ৩৭ নং ৰাষ্ট্ৰীয় ঘাইপথত বাইক-কাৰ দৌৰাই ধামাকা দেখুৱাই আছে ৷ এইটোৱে ইয়াকে প্ৰমাণ কৰে যে অসমৰ মানুহে দেশবাসীক দেখুৱাই আন্দোলন কৰিলেও মনে মনে তেওঁলোক মানৱপ্ৰেমী ৷ কোন অসমীয়া, কোন বাংলাদেশী, আমিতো সব মানুহেই ৷ গতিকে মিছাতে ধামাকা কৰি কিনো লাভ ? বহু পলমকৈ হ’লেও অনুতাপত দগ্ধ অসমীয়াই ভৱিষ্যতে এই ধৰণৰ ধামাকা কৰাৰ পৰা বিৰত থাকিব বুলি ভাবিবৰ থল আছে ৷\n৩) ‘অকথ্য’ৰ ধামাকা: ভূঞাদেৱৰ ‘অকথ্য’ নামৰ গ্ৰন্থখন বিগত বছৰৰ অন্যতম ধামাকা আছিল ৷ ‘কথা ক’ব নাজানিলে মানুহে য’তে ত’তে মুখ থেকেচা খাব পাৰে’-এয়াই গ্ৰন্থখনৰ মূল বিষয়বস্তু, যিটো এটা মহান ধামাকাৰ বাদে আন একো নহয়৷ সাংবাদিকতাৰ জগতৰ প্ৰাক্তন উজ্জ্বল তাৰকা ভূঞাদেৱৰ গ্ৰন্থখন অসমীয়া সাহিত্যৰ ভঁৰাললৈ এটা তামাম ধামাকা বুলি বহুতেই মন্তব্য কৰি সেই ধামাকাত নিজকে চামিল কৰে ৷ জি এছ ৰোডত সংঘটিত হোৱা অভূতপূৰ্ব ধামাকাত দিক-বিদিক হেৰুৱাই পেলোৱাৰ পিছতো নিৰাশ নহৈ এইজনা গীতে-মাতে বিশাৰদ সাংবাদিকে খুব কম দিনৰ ভিতৰতে এখন অনুপম গ্ৰন্থ ৰচনা কৰি যি ধামাকা কৰিলে, সেয়া সঁচাকৈয়ে অনুকৰণীয় আৰু আদৰণীয় ৷ অসমৰ পাঠক সমাজে অনাগত দিনবোৰত ভূঞাদেৱৰ পৰা অকথ্যতৈও বেছি শক্তিশালী ধামাকাৰ আশা কৰিব পাৰে ৷\n৪) গৰুৰ ধামাকা : আগৰ দিনৰ কথা সুকীয়া আছিল ৷ গৰুৱে ঘাঁহ খাইছিল ৷ পিছে যুগৰ পৰিৱৰ্তনৰ লগে লগে গৰু সমাজেও নিজৰ ষ্টেটাছ মিলাই চলিব লগা হৈছে। তাৰ বাবে তেওঁলোকে নিত্য-নতুন ধামাকাৰ উৎস বিচাৰি ফুৰে ৷ এইবাৰ তেওঁলোকৰ হাতলৈ আহিল সেই সুৱৰ্ণ সুযোগটো ৷ তিনিবাৰ পৰীক্ষা অনুষ্ঠিত কৰি এইবাৰ ‘ছেবা’ই একপ্ৰকাৰৰ ধামাকাৰ সৃষ্টি কৰিছিল ৷ তেওঁলোকৰ সেই ধামাকাক অন্য মাত্ৰা প্ৰদান কৰাৰ উদ্দেশে গোৱালপাৰাৰ গৰুকেইটাই গোগ্ৰাসে গিলি পেলালে মেট্ৰিকৰ কেইখনমান বহী ৷ স্বাভাৱিকতেই সেই অতুলনীয় ধামাকাই স্থান পালে বাতৰিকাকতৰ প্ৰথমপৃষ্ঠাত ৷ গৰুকূলৰ বাবে ইয়াতকৈ আৰু কি ধামাকা হ’ব পাৰে! কিন্তু এটা কথা ঠিক যে ছেবাৰ সহায় অবিহনে তেনে ধামাকা সম্ভৱ নহ’লহেঁতেন ৷ জয়তু ছেবা, যি কেৱল নিজৰ বাবেই নহয়,পশু-পক্ষীৰ কাৰণেও চিন্তা কৰে ৷ ধন্য ধন্য এই ধামাকা !\n৫) টেটৰ ধামাকা : গগৈদেৱৰ পিচতেই অসমৰ ৰাজনীতিত নিয়মীয়াকৈ ধামাকা কৰি থকা আন এজন ব্যক্তি হৈছে শৰ্মাদেৱ৷ এইবাৰো তেৰা পিছ পৰি ৰোৱা নাই ৷ মাজতে তেৰাই অৱশ্যে কেইদিনমান পদত্যাগ কৰিও তামাম ধৰণৰ ধামাকা এটা কৰিছিল ৷ পিছে তেৰাই ২০১২ চনত কৰা সকলো ধামাকাৰ ভিতৰত টেটৰ ধামাকা আছিল লেখত ল’বলগীয়া ৷ সেই ধামাকাই কোনোবাৰ জীৱনলৈ সুখৰ নিজৰা বোৱাই আনিলে, কাৰোবাৰ জীৱনৰ আকাশখনলৈ আনিলে দুখৰ ক’লীয়া ডাৱৰ ৷ সি যি কি নহওক, অসমৰ বহুতো বেকাৰ ল’ৰা-ছোৱালীয়ে কেইটামান অনুৰূপ ধামাকাৰ আশাত বাট চাই ৰৈ আছে এটা আশাবাদী মন লৈ ৷ যদি তেওঁলোকৰ সেই আশা মষীমূৰ হয়, তেন্তে নৱবৰ্ষত যে তেওঁলোকেও এটা বৃহৎ ধামাকা কৰিব সেইটো প্ৰায় খাটাং বুলিয়েই ক’ব পাৰি ৷\n৬) সংলাপৰ ধামাকা : ১২ বছৰতকৈও অধিক কাল ধৰি গগৈ চৰকাৰে সংলাপৰ ধামাকাৰে অসমখন ধামাকাময় কৰি আহিছে ৷ এইবছৰো ব্যতিক্ৰম নহ’ল ৷ এইবাৰ তেখেতসকলে সংলাপ নিক্ষেপণত বিশেষ পাৰদৰ্শিতা অৰ্জন কৰিলে ৷ প্ৰতিটো সংলাপতে আছিল ১০০% ধামাকা ৷ কোনোৱে যদি সঁচা কথা কৈ ধামাকাৰ সৃষ্টি কৰিলে, কোনোৱে মিছা কথা কৈ ধামাকাৰ সৃষ্টি কৰিলে ৷ অৱশ্যে গগৈ ছাৰৰ প্ৰতিটো ঘোষণাতে ধামাকা বিদ্যমান ৷ ‘আত্মহত্যা সকলোৰে মৌলিক অধিকাৰ’- এইটো ছাৰৰ শেহতীয়া ধামাকা ৷ অ’ মনত পৰিল, ছাৰৰ এইবছৰৰ বাৰ্থডে’ পাৰ্টিটোৱেও বহুতৰ মনত তুমুল ধামাকাৰ সৃ্ষ্টি কৰিছিল ৷ এতিয়া এনেকুৱা এটা পৰ্যায় পাইছেগৈ যে য’তে ছাৰ, ত’তে ধামাকা ৷\n৭) চোৰৰ ধামাকা: অসমত চোৰৰ অভাৱ কেতিয়াও হোৱা নাছিল আৰু নহয়ো ৷ বগা কাপোৰ পিন্ধি বত্ৰিশটা দাঁত জিলিকাই হাঁহি মৰা চুৰৰ পৰা আৰম্ভ কৰি গাঁৱৰ চুবুৰীত পিয়া পি দি ঘূৰি ফুৰা পাণ-তামোল চোৰে অতীজৰে পৰাই অসমত ধামাকাৰ সৃষ্টি কৰিয়েই আহিছে।৷ পিছে এইবছৰ এক অন্য ধৰণৰ চুৰেহে অসম মুলুকত তীব্ৰ ধামাকাৰ সৃষ্টি কৰিলে ৷ বেচেৰা গড়, হাতীকেইটা এই চুৰকেইটাই কৰা ধামাকাৰ বলি হ’ল ৷ মুহূৰ্ততে ধামাকাৰ সৃ্ষ্টি হ’ল সমগ্ৰ অসমত ৷ ঠায়ে ঠায়ে প্ৰতিবাদী ধামাকাৰ জন্ম হ’ল ৷ কোনো কোনো বিদ্বানে পুত্তলিকা দাহ কৰিলে, বনমন্ত্ৰীৰ প্ৰতিকৃতি জ্বলালে ৷ মুঠতে চাৰিওফালে ধামাকাৰ উত্তেজনাময় পৰিবেশ ৷ অনাগত দিনবোৰতো তেনে ধামাকা অব্যাহত থাকিব বুলি ধাৰণা কৰিব পাৰি ৷ চুৰেৰে ভৰি থকা অসমখনৰ এনেবোৰ ধামাকাৰ ৰহস্য কথা ক’ব নজনা বন্য জীৱ-জন্তুয়ে কাহানিবা বুজি পাবনে ?\n৮) ব্ৰেকিং নিউজৰ ধামাকা : আজিকালি আগৰ দিন নাই ৷ এতিয়া নিউজ মানে কেৱল আৰু কেৱল ধামাকা ৷ প্ৰথিতযশা সাংবাদিকসকলৰ ভঙা ভঙা কথনশৈলী, ধামাকাদাৰ উপস্থাপন শৈলীয়ে প্ৰতিটো সন্ধ্যাতেই ধামাকা কৰি আহিছে ৷ দুটা-এটা অসমীয়া শব্দৰ মাজে মাজে দহটামান ইংৰাজী আৰু পাঁচটামান হিন্দী শব্দ সংযোজনৰে তেওঁলোকে যিদৰে অসমৰ সংবাদ মাধ্যমত ধামাকাৰ সৃষ্টি কৰি আছে সেয়া তুলনাবিহীন তথা মনোৰম ৷ পাঁচ মিনিটৰ মূৰে মূৰে ব্ৰেকিং নিউজবোৰ দেখুৱাই থকাটোও কম দু:সাহসিক নে! এয়া ধামাকা নহয় যদি কি? ক’ৰবাত গৰু গছত উঠিল, কোনোবাই চকলেট খাওতে দাঁত ভাঙিল ইত্যাদি নানানটা অভূতপূৰ্ব তথা অশ্ৰুত বাতৰিৰে গোটেই বছৰ ধামাকা কৰিবলৈ তেওঁলোকে অহোপুৰুষাৰ্থ কৰিছে ৷ তেওঁলোকৰ এই ধামাকাই আমাক আগলৈকো আনন্দ দি যাব চাগৈ ৷\n৯)আপডেটৰ ধামাকা : খাবলৈ নাই চাউল, পিন্ধিবলৈ নাই কাপোৰ, থাকিবলৈ নাই ঘৰ ৷ তথাপিও নাই চিন্তা ৷ হোৱা নাই হতাশ ৷ কাৰণ, হাতত আছে ম’বাইল আৰু ম’বাইলত আছে ফেচবুক ৷ আৰু ফেচবুকত কি আছে ? সব আছে ৷ ফেচবুকেও যে ধামাকাৰ সৃষ্টি কৰিব পৰাৰ এক অন্যতম আহিলা হ’ব পাৰে সেইটো নজনা মানুহ এতিয়া অসম মুলুকত বিৰল ৷ পুৱা শুৱাৰ পৰা উঠাৰ পৰা ৰাতি ১২ বজাত শৌচাগাৰলৈ যোৱালৈকে সকলো ধৰণৰ আপডেটেৰে অসমীয়াই ধামাকা কৰি দপদপাই ঘূৰি ফুৰে ফেচবুকত ৷ কিমান যে অদ্ভুত ! কিমান যে বিচিত্ৰ তেওঁলোকৰ এই নিত্য-নৈমিত্তিক আপডেটবোৰ ! এই ধুনীয়া ধুনীয়া হিয়া-মন জুৰ কৰি পেলোৱা ধামাকাবোৰ !\nউল্লিখিত ধামাকাকেইটাৰ উপৰিও আন কেইবাটাও ধামাকা ২০১২ চনত অসমবাসীয়ে উপভোগ কৰিলে ৷ এইবোৰৰ উপৰিও বানপানীৰ চকুপানী, অসম বন্ধৰ উভৈনদী, চাঞ্চুমা উপাখ্যান, সাহিত্য সভাৰ বেমেজালি, নিবনুৱাৰ খঙকে ধৰি কেইবাটাও স্থায়ী-অস্থায়ী ধামাকাই আমাক চুই গৈছিল ৷ এতিয়া প্ৰশ্ন হয়— ২০১৩ চনতো এইদৰে ধামাকা হ’ব নে ? নে ইয়াতকৈ বেছি ধামাকা হ’ব ? হ’লে কিমান বেছি ধামাকা হ’ব ? কোন কোন ব্যক্তি এই ধামাকাৰ লগত জড়িত হ’ব ? মিছা ক’লে কিডাল হ’ব, মই পুৰা সাজু ২০১৩ চনৰ কেইটামান বিশেষ ধামাকালৈ ৷ আপুনি সাজুনে ?\n← মৌৰ মধু কথা (দিগন্ত বৰা)\nএশটকীয়া নোটৰ ৰামায়ণ (অপূৰ্ব কলিতা) →\nপ্ৰশংসা আৰু তোষামোদ (দ্বিজেন্দ্ৰনাথ শৰ্মা)


ভাৰতীয় গণতন্ত্ৰ Class 10 দশম শ্ৰেণী ৰাজনীতি বিজ্ঞান\nভাৰতীয় গণতন্ত্ৰ Class 10\nবিষয় (Subject) সমাজ বিজ্ঞান\nপাঠৰ নাম ভাৰতীয় গণতন্ত্র\nখণ্ড ৰাজনীতি বিজ্ঞান\nশ্ৰেণী (Class) দশম (X)\nঅধ্যায় (Chapter) অধ্যায় ১\nদশম শ্ৰেণীৰ ৰাজনীতি বিজ্ঞান অধ্যায় ১\nঅতি চমু প্রশ্নোত্তৰ\n১। ১৯৪৫ চনত অনুষ্ঠিত হােৱা নিৰ্বাচনত ইংলেণ্ডত কোনটো দল জয়ী হৈছিল?\nউত্তৰঃ ১৯৪৫ চনত অনুষ্ঠিত হােৱা নিৰ্বাচনত ইংলেণ্ডত বনুৱা দলে জয়ী হৈছিল।\n২। “কেবিনেট মিছন”ভাৰতলৈ কেতিয়া আহিছিল?\nউত্তৰঃ “কেবিনেট মিছন” ১৯৪৬ চনৰ মাৰ্চ মাহত আহিছিল।\n৩া সংবিধান সভাৰপ্ৰথম সভাপতি কোন আছিল?\nউত্তৰঃ সংবিধান সভাৰ প্ৰথম সভাপতি আছিল ড° সচিদানন্দ সিংহ।\n8। খচৰা সমিতিৰ অধ্যক্ষজনৰ নাম কি?\nউত্তৰ: খচৰা সমিতিৰ অধ্যক্ষজনৰ নাম হ’ল ড° বি, আৰ, আম্বেদকাৰ।\n৫। সমাজবাদী আৰু ধৰ্মনিৰপেক্ষ’ শব্দ দুটা সংবিধানৰ কিমান সংশােধনী মতে প্রস্তাৱনাত সন্নিবিষ্ট হৈছিল?\nউত্তৰঃ ৪২ তম সংশােধনী প্রস্তাব মতে।\n৬। ইংৰাজী Federation শব্দটো কোনটো লেটিন শব্দৰ পৰা আহিছে?\nউত্তৰ: Federation শব্দটো লেটিন ভাষাৰ “Foedus” শব্দৰ পৰা আহিছে।\n৭। “যুক্তৰাষ্ট্ৰৰ গৃহভূমি”বুলি কাক কোৱা হয় ?\nউত্তৰঃ আমেৰিকা যুক্তৰাষ্ট্ৰক যুক্তৰাষ্ট্ৰৰ গৃহভূমি বােলা হয়।\n৮।ভাৰতবৰ্ষত দ্বৈত নাগৰিকত্বৰ ব্যৱস্থা আছেনে?\nউত্তৰ: ভাৰতবৰ্ষৰ সংসদীয় গণতন্ত্ৰৰ ধাৰণাটো ব্রিটিছ সংবিধানৰ পৰা অনুকৰণ কৰা হৈছে।\n৯। ভাৰতবৰ্ষৰ সংসদীয় গণতন্ত্রৰ ধাৰণাটো কোনখন দেশৰ সংবিধানৰ পৰা অনুকৰণ কৰা হৈছে?\nচমু উত্তৰ দিয়াঃ\n১। ব্রিটিছ চৰকাৰে’কেবিনেট মিছন’ক কিয় ভাৰতলৈ পঠাইছিল?\nউত্তরঃ ভাৰতবৰ্ষৰ বাবে এখন সংবিধান ৰচনাৰ কাৰণে প্রয়ােজনীয় পৰিবেশ আৰু প্ৰস্তুতি অর্থে কেবিনেট মিছন’ক ভাৰতবর্ষলৈ পঠাইছিল।\n২। ১৯৪৭ চনৰ ১৫ আগষ্টৰ পৰা ১৯৫০ চনৰ ২৬ জানুৱাৰীলৈ ভাৰতবৰ্ষৰ শাসন ব্যবস্থা কি আইনৰ ভিত্তিত চলিছিল আৰু আইনখন কোনে প্রস্তুত কৰিছিল ?\nউত্তৰঃ “১৯৩৫ চনৰ ভাৰত চৰকাৰ আইনৰ ভিত্তিত চলিছিল আৰু এই আইনখন ব্রিটিছ সংসদে প্রস্তুত কৰিছিল।\n৩। প্রস্তাবনাত “আমি ভাৰতীয় জনসাধাৰণ” বুলি কিয় উল্লেখ কৰা হৈছে?\nউত্তৰ: প্ৰভাৱনাত “আমি ভাৰতীয় জনসাধাৰণ” বুলি উল্লেখ কৰি সংবিধান প্রণেতাসকলে স্পষ্ট কৰিছে যে সংবিধানখনৰ ৰচক ভাৰতীয় জনগণ। সংবিধানখন ভাৰতীয় জনগণৰ আৰু ভাৰতীয় জনগণেই সংবিধানৰ আঁৰত থকা বৃহৎ শক্তি।\n8। “সার্বভৌম” মানে কি বুজা ?\nউত্তৰঃ সার্বভৌমত্ব হৈছে ৰাষ্ট্ৰৰ সর্বোচ্চ ক্ষমতা। অর্থাৎ বাহ্যিকভাবে ভাৰতবৰ্ষত কোনাে বিদেশীশক্তিৰ তলতীয়া নহয়ে আৰু আভ্যন্তৰীণভাবেও ভাৰতবৰ্ষত কোনাে শক্তিৰ দ্বাৰা পৰিচালিত নহয়।\n৫। কোন চনৰ কিমান সংখ্যক সংশােধনী অনুসৰি সংবিধানৰ প্ৰস্তাৱনাত সমাজবাদী আৰু ধৰ্মনিৰপেক্ষ’ শব্দ দুটা সন্নিবিষ্টকৰা হৈছে?\nউত্তৰঃ ১৯৭৬ চনৰ ১৮ ডিচেম্বৰ তাৰিখে হােৱা সংবিধানৰ ৪২ তম সংবিধান সংশােধনৰ দ্বাৰা প্ৰস্তাৱনাত সমাজবাদী”আৰু “ধর্মনিৰপেক্ষ” শব্দ দুটা সন্নিবিষ্ট কৰা হৈছে।\n৬। ‘অর্ধ যুক্তৰাষ্ট্ৰ’কাক বােলে ?\nউত্তৰ: ভাৰতবৰ্ষৰ যুক্তৰাষ্ট্ৰৰ প্রকৃত চৰিত্ৰ অথবা বৈশিষ্ট্য বিশ্লেষণ কৰিলে দেখা যায় যে এখন যুক্তৰাষ্ট্ৰত থাকিবলগা কেইবাটাও বৈশিষ্ট্য থাকা সত্বেও আমাৰ ব্যৱস্থাটো প্রকৃত যুক্তৰাষ্ট্ৰীয় ব্যৱস্থা নহয়। ইয়াত এককেন্দ্রিক চৰকাৰৰ বহুতাে বৈশিষ্ট্য একাত্মক হৈ আছে। গতিকে যি সংবিধান যুক্তৰাষ্ট্ৰৰ বৈশিষ্ট্যৰ লগতে একাত্মক বৈশিষ্ট্য দেখা যায় তাক অর্ধযুক্তৰাষ্ট্র বােলে।\nSee also পৃথিৱীৰ ভূগোল দশম শ্ৰেণীৰ ভূগোল তৃতীয় অধ্যায়\n৭। কোন কেইখন আইনে পৰাধীন ভাৰতবৰ্ষত সীমিত সংসদীয় পদ্ধতি প্রবর্তন কৰিছিল?\nউত্তৰ: পৰাধীন ভাৰতবৰ্ষত সীমিত সংসদীয় পদ্ধতিৰ প্ৰৱৰ্তন কৰিছিল – “১৯১১ চনৰ ভাৰত চৰকাৰ আইন আৰু ১৯৩৫ চনৰ ভাৰত চৰকাৰ আইনৰ দ্বাৰা।\n১। ভাৰতবৰ্ষৰ সংবিধানৰ প্ৰস্তাৱনাত সংবিধানৰ আদর্শ কেনেদৰে প্ৰকাশ পাইছে আলােচনা কৰা।\nউত্তৰঃ সংবিধান প্রণেতাসকলে ভাৰতত এখন দায়িত্বশীল চৰকাৰ প্ৰতিষ্ঠা কৰিয়েই ক্ষান্ত নাথাকি এই দেশত যাতে নাগৰিকৰ। অধিকাৰ সুপ্রতিষ্ঠিত হয় তাৰ বাবে সংবিধান কেতবােৰ মহান আদর্শ ঘােষিত হৈছে। সেইবােৰ হ’ল – (ক) ন্যায়, (খ) স্বাধীনতা, (গ) সমতা আৰু (ঘ) ভ্রাতৃত্ববােধ।\nন্যায়ঃ আমাৰ সংবিধানৰ প্ৰস্তাৱনাত ঘােষিত আদর্শসমূহৰ ভিতৰত ন্যায় অন্যতম। প্রস্তাৱনাত ভাৰতীয় নাগৰিক সকলক সামাজিক, ৰাজনৈতিক আৰু অর্থনৈতিক ন্যায়ৰ আশ্বাস দিয়া হৈছে। সামাজিক ন্যায় প্রতিষ্ঠাৰ বাবে ভাৰতীয় সমাজত জাতি বা জন্মৰ ভিত্তিত মানুহৰ মাজত থকা বৈষম্য দূৰ কৰা হৈছে। অর্থনৈতিক ন্যায়ৰ বাবে বেংক ৰাষ্ট্ৰীয়কৰণ, নগৰ আৰু গাওঁ অঞ্চলৰ লােকৰ ভূমিৰ সর্বোচ্চ পৰিমাণ নির্ধাৰণ কৰা নীতি আদি গ্ৰহণ কৰা হৈছে। ৰাজনৈতিক ন্যায় প্রতিষ্ঠাৰ বাবে জাতি, ধর্ম, বর্ণ, ভাষা আদি ভিত্তিত সকলাে প্রাপ্তবয়স্ক লােককে ভােটাধিকাৰ দিয়া।\n(খ) স্বাধীনতা: সংবিধানৰ প্ৰস্তাৱনাত উল্লেখিত মহান আদর্শসমূহৰ ভিতৰত স্বাধীনতা অন্যতম। সংবিধানৰ প্ৰস্তাৱনাত ভাৰতীয় নাগৰিকক চিন্তা, প্রকাশ, বিশ্বাস, ধর্ম আৰু উপাসনাৰ ক্ষেত্ৰত স্বাধীনতাৰ আশ্বাস দিয়া হৈছে। এই আশ্বাসসমূহ বাস্তৱ ক্ষেত্ৰত প্ৰয়ােগ কৰাৰ ব্যৱস্থা সংবিধানত সন্নিবিষ্ট কৰা হৈছে।\n(গ) সমতা: প্ৰস্তাৱনাত উল্লেখিত সহায় মহান আদর্শসমূহৰ ভিতৰত সমতা হ’ল অন্যতম। সংবিধানৰ ভেঁটি হ’ল ৰাইজ আৰু ৰাইজৰ কাৰণে সমতাৰ নীতি প্রয়ােগ কৰা হৈছে। ইয়াত জাতি, ধর্ম বা সম্প্রদায়ৰ কোনাে ভেদাভেদ নাই। দেশৰ পৰা অস্পৃশ্য নীতি উঠাই দিয়া হৈছে।\nভ্রাতৃত্ব :ভাৰতীয় নাগৰিকসকলক সমান সুযােগ আৰু সমমর্যদা দি নাগৰিকসকলৰ মাজত ভ্রাতৃত্ব ভাৱৰ উদয় কৰি দেশৰ একতা আৰু সংহতি ৰক্ষাৰ ওপৰত প্ৰস্তাৱনাত গুৰুত্ব প্রদান কৰিছে। ইয়াৰ বাবে ভাৰতত একক নাগৰিকত্বৰ ব্যৱস্থা কৰা হৈছে। আমি সকলাে ভাৰতীয়।\n২। সার্বভৌম, সমাজবাদী, ধর্মনিৰপেক্ষ, গণতান্ত্রিক আৰু গণৰাজ্য বুলিলে কি বুজাই বহলাই লিখা।\nউত্তৰ: ভাৰতৰ সংবিধানৰ প্ৰস্তাৱনাত উল্লেখ কৰা প্ৰধাননীতিকেইটা হ’ল— (ক) সার্বভৌম, (খ) সমাজবাদী, (গ) ধর্মনিৰপেক্ষ, (ঘ) গণতান্ত্রিক আৰু (ঙ) গণৰাজ্য। এই আটাইকেইটা শব্দৰ মাজেৰে ভাৰতৰ সংবিধানৰ লক্ষ্য আৰু আদর্শ প্রতিফলিত হৈছে।\n(ক) সার্বভৌম: ভাৰতবৰ্ষ এখন সার্বভৌম ৰাষ্ট্ৰ। ভাৰতবৰ্ষ এতিয়া কোনাে বিদেশী ৰাষ্ট্রৰ শাসনৰ তলতীয়া নহয়। দেশৰ আভ্যন্তৰীণ আৰু বৈদেশিক নীতি নির্ধাৰণৰ ক্ষেত্ৰত ভাৰতবৰ্ষই কোনাে বিদেশী ৰাষ্ট্ৰৰ নির্দেশ মানি চলিবলৈ বাধ্য নহয়।\nসমাজবাদী : ভাৰতবর্ষ এখন সমাজবাদী দেশ। ১৯৭৬ চনৰ ৪২ তম সংশােধনীৰ আইনৰ দ্বাৰা সমাজবাদ শব্দটো প্রস্তাৱনা সন্নিবিষ্ট কৰা হৈছে। ভাৰতবৰ্ষত সমাজবাদী অদৰ্শ সমাজ প্রতিষ্ঠা কৰা নীতি গ্রহণ কৰা হৈছে; চৰকাৰী খণ্ডত কিছুমান উদ্যোগ প্রতিষ্ঠা কৰা হৈছে; সমাজৰ দৰকাৰৰ ভিত্তিত উৎপাদন বঢ়োৱাৰ ব্যবস্থা কৰা নীতি গ্রহণ কৰা হৈছে আৰু ৰাষ্ট্ৰীয় আয়ৰ সমবিতৰণৰ নীতিৰ প্ৰতিও সজাগ দৃষ্টি ৰখা হৈছে।\nSee also মহাত্মা গান্ধী আৰু ভাৰতৰ স্বাধীনতা সংগ্ৰাম দশম শ্ৰেণীৰ\n(গ). ধর্মনিৰপেক্ষ: ভাৰতবর্য এখন ধর্মনিৰপেক্ষ ৰাষ্ট্ৰ। ইয়াত চৰকাৰী ধৰ্ম বুলি কোনাে ধর্ম নাথাকিব। চৰকাৰৰ দৃষ্টিত সকলাে সমান আৰু ধৰ্মৰ নামত কোনাে বৈষম্য নাথাকিব। ধর্মনিৰপেক্ষ শব্দটো ৪২ নং সংশােধনীৰ দ্বাৰা প্ৰস্তাৱনাত সন্নিবিষ্ট কৰা হৈছে\n(ঘ) গণতান্ত্রিক: ভাৰতবর্ষ এখন গণতান্ত্রিক ৰাষ্ট্ৰ। ভাৰতবৰ্ষত প্রতিনিধিত্বমূলক গণতন্ত্রৰ ব্যৱস্থা আছে। জাতি-বর্ণ-ধর্ম- ভাষা আদি নির্বিশেষে ইয়াত সকলাে প্রাপ্তবয়স্ক নাগৰিকৰে ভােটাধিকাৰ দিয়াৰ ব্যৱস্থা আছে। নির্দিষ্ট সময়ৰ অন্তৰে অন্তৰে অনুষ্টিত হােৱা নিৰ্বাচনত ভােটাৰসকলে অংশ গ্রহণ কৰি নিজৰ চৰকাৰ গঠনৰ ব্যৱস্থা কৰিব পাৰে।\nঙ) গণৰাজ্য: প্রস্তাৱনাত ভাৰতবৰ্ষক গণৰাজ্য হিচাপে উল্লেখ কৰা আছে। গণৰাজ্যত বংশানুক্রমিক ৰাষ্ট্র প্রধানৰ ব্যৱস্থা নাথাকে। ভাৰতবৰ্ষৰ ৰাষ্ট্র প্রধান বংশানুক্রমিক নহয়। গণৰাজ্যৰ নীতিৰ লগত সামঞ্জস্য ৰাখি ইয়াত নির্বাচিত ৰাষ্ট্রপ্রধানৰ ব্যৱস্থা কৰা হৈছে। আমাৰ ৰাষ্ট্রপতিক পাঁচ বছৰৰ বাবে নির্বাচিত কৰা হয়।\n৩। নেহৰুৰ উদ্দেশ্য সম্পর্কিত প্রস্তাবকেইটা আলােচনা কৰা।\nউত্তৰ: সংবিধান সভাৰ প্রথম বৈঠকত ১৯৪৬ চনৰ ১৩ ডিচেম্বৰ তাৰিখে নেহৰুৱে কেইটামান উদ্দেশ্য সম্পর্কিত প্রস্তাৱ উত্থাপন কৰিছিল। সংবিধান সভাই ১৯৪৭ চনৰ ২২ জানুৱাৰী তাৰিখে ইয়াক গ্রহণ কৰে। ইয়াৰ মূল প্রস্তাৱকেইটা হ’ল—\nগণ পৰিষদে ভাৰতবৰ্ষক “স্বাধীন, সার্বভৌম প্রজাতন্ত্র হিচাপে ঘােষণা কৰিবলৈ দৃঢ় প্রতিজ্ঞ।\nব্রিটিছ শাসিত ভাৰতবৰ্ষৰ ভূখণ্ড আৰু ভাৰতবৰ্ষৰ অন্তর্ভুক্ত হ’ব বিচৰা দেশীয় ৰাজ্যবিলাকক লৈ ৰাজ্যসমূহৰ সংঘ গঠিত হব।\nভাৰতবৰ্ষৰ জনসাধাৰণৰ সামাজিক, অর্থনৈতিক আৰু ৰাজনৈতিক ন্যায়, সমতা, ধর্মীয় স্বাধীনতা ৰক্ষা, চিত্ম আৰু মতামত প্রকাশৰ স্বাধীনতাক স্বীকৃতি প্রদান কৰা হ’ব।\nঅনুসূচিত জাতি, জনজাতি, অনুন্নত সম্প্রদায় আৰু সংখ্যালঘু জনসাধাৰণৰ সুৰক্ষাৰ ব্যৱস্থা থাকিব।\nদেশ স্বাধীনতা, সার্বভৌমত্ব আৰু অখণ্ডতা ৰক্ষা কৰাৰ ওপৰত গুৰুত্ব প্রদান কৰা হ’ব।\nআন্তর্জাতিক সু-সম্পর্ক বিশ্ব শান্তিৰক্ষা কৰা আৰু জনগণৰ কল্যাণৰ বাবে ভাৰতবৰ্ষই সম্পূর্ণ সহযােগিতা আগবঢ়াব।\nসংঘত যােগ দিয়া সহযােগী দেশীয় ৰাজ্যসমূহ অৱশিষ্ট ক্ষমতাৰ সৈতে স্বায়ত্ব শাসনৰ মাজেৰে অংগ ৰাজ্যৰ মর্যাদা লাভ কৰিব।\nজনসাধাৰণেই হ’ব সকলাে ক্ষমতাৰ উৎস। সার্বভৌম দেশখনৰ চৰকাৰ আৰু সকলাে অংগই জনসাধাৰণৰ পৰা ক্ষমতা লাভ কৰিব।\n8। ভাৰতবৰ্ষৰ যুক্তৰাষ্ট্ৰীয় ব্যৱস্থাৰ বৈশিষ্ট্যসমূহ আলােচনা কৰা।\nউত্তৰঃ সংবিধান অনুযায়ী বর্তমান ভাৰতবর্ষ ২৯ খন ৰাজ্য আৰু ৭খন কেন্দ্রীয় শাসিত অঞ্চললৈ গঠিত। গতিকে ভাৰতবৰ্ষৰ যুক্তৰাষ্ট্ৰীয় ব্যৱস্থাৰ কিছুমান বিশেষ বৈশিষ্ট্য দেখিবলৈ পােৱা যায়। সেইবােৰ হ’ল-\n(ক) প্রস্তাৱনা: আধুনিক যুক্তৰাষ্ট্রৰ সংবিধানবিলাকত এটা প্রস্তাৱনা যুক্ত কৰা দেখা যায়। গতিকে আমেৰিকা যুক্তৰাষ্ট্ৰৰ আৰ্হিত ভাৰতৰ সংবিধান প্রণেতাসকলেও আমাৰ সংবিধানত এটা প্রস্তাৱনা সন্নিবিষ্ট কৰিছে।\n(খ) লিখিত সংবিধানঃ লিখিত সংবিধান হ’ল যুক্তৰাষ্ট্রৰ আটাইতকৈ গুৰুত্বপূৰ্ণ বৈশিষ্ট্য। ভাৰতৰ সংবিধানখন লিখিত। আমাৰ দেশৰ সংবিধানখন জনসাধাৰণৰ প্রতিনিধিৰে গঠিত সংবিধান সভাই ৰচনা কৰিছে।\n(গ) সংবিধানৰ প্রাধান্য: যুক্তৰাষ্ট্ৰৰ সংবিধানৰ প্রাধান্যতা এটা অন্যতম বৈশিষ্ট্য। ভাৰতীয় যুক্তৰাষ্ট্ৰীয় সংবিধান হ’ল দেশৰ সর্বোচ্চ আইন। ই হৈছে সকলো ধৰণৰ ৰাষ্ট্ৰীয় ক্ষমতা আৰু নাগৰিকৰ মৌলিক ক্ষমতাৰ উৎস।\n(ঘ) ক্ষমতাৰ বিভাজনঃ কেন্দ্রীয় আৰু ৰাজ্যিক চৰকাৰৰ মাজত ক্ষমতা ভাগ-বতৰা যুক্তৰাষ্ট্ৰৰ অন্যতম বৈশিষ্ট্য। ভাৰতীয় সংবিধানে তিনিখন সূচীৰ জৰিয়তে কেন্দ্রীয় চৰকাৰ আৰু ৰাজ্য চৰকাৰসমুহৰ মাজত ক্ষমতা ভাগবতৰা কৰি দিছে।\nSee also ভাৰত আৰু উত্তৰ পূৰ্বাঞ্চলৰ সাংস্কৃতিক ঐতিহ্য Class 10 (ইতিহাস)\n(ঙ) দুই তৰপীয়া চৰকাৰঃ দুই তৰপীয়া চৰকাৰ ব্যৱস্থা যুক্তৰাষ্ট্ৰৰ আন এটা বৈশিষ্ট্য। ভাৰতীয় সংবিধানে আমাৰ দেশত দুই-তৰপীয়া চৰকাৰৰ ব্যৱস্থা কৰিছে। কেন্দ্রীয় চৰকাৰ আৰু ৰাজ্যিক চৰকাৰ।\n(চ) স্বাধীন ন্যায়পালিকাৰ ব্যৱস্থাঃ স্বাধীন ন্যায়পালিকাৰ ব্যৱস্থা যুক্তৰাষ্ট্ৰৰ সর্বশ্রেষ্ঠ বৈশিষ্ট্য। ভাৰতৰ সংবিধানত বিচাৰ বিভাগৰ শীর্ষস্থানত উচ্চতম ন্যায়ালয় অৱস্থিত। উচ্চতম ন্যায়ালয় হ’ল সংবিধানৰ অভিভাৱক আৰু ব্যাখ্যা কর্তা।\n(ছ) সংবিধান অনমনীয়তা: সংবিধানৰ অনমনীয়তা যুক্তৰাষ্ট্ৰৰ আন এটা বৈশিষ্ট্য। ভাৰতৰ সংবিধান কিছুমান অনুচ্ছেদ সংশােধন কৰিবলৈ পৃথক সংসদৰ দুয়াে সদনে ২/৩ অংশ অনুমােদনৰ উপৰিও আধা সংখ্যক ৰাজ্যৰ বিধানমণ্ডলৰ সম্মতি প্রয়ােজন। গতিকে সংবিধানৰ অনমনীয়তাও ভাৰতৰ সংবিধানৰ যুক্তৰাষ্ট্ৰ বৈশিষ্ট্য।\n(জ) দ্বি-সদনীয় বিধানমণ্ডল : দ্বি-সদনীয় বিধানমণ্ডল যুক্তৰাষ্ট্রৰ বৈশিষ্ট্য। ভাৰত যুক্তৰাষ্ট্রৰাে বিধানমণ্ডল দুই সদনীয়া। ইয়াৰে উচ্চ সদনক ৰাজ্যসভা আৰু নিম্ন সদনক লােকসভা বােলা হয়।\nভাৰতীয় গণতন্ত্ৰ দশম শ্ৰেণী\n৫|ভাৰতবৰ্ষৰ সংসদী পদ্ধতি চৰকাৰৰ উল্লেখযোগ্য বৈশিষ্ট্যসমূহৰ ওপৰত ব্যাখ্যা আগবঢ়োৱা।\nউত্তৰঃ যি দেশৰ শাসন ব্যৱস্থাত জনপ্রতিনিধিৰ দ্বাৰা গঠিত এটা সন্থাৰ ওচৰত শাসনৰ সর্বোচ্চ ক্ষমতা অর্পণ কৰা হয় তাকেই সংসদীয় গণতন্ত্র বােলে। সংবিধান অনুসৰি ভাৰতবৰ্ষত সংসদীয় গণতান্ত্রিক চৰকাৰ প্ৰয়ােগ কৰা হৈছে। ভাৰতৰ সংসদীয় গণতান্ত্রিক চৰকাৰৰ প্রধান বৈশিষ্ট্যবােৰ হ’ল-\n(ক) দুই ৰকমৰ কাৰ্যপালিকাৰ অৱস্থিতিঃ সংসদীয় গণতান্ত্রিক চৰকাৰ হিচাপে ভাৰতবৰ্ষত দুই ধৰণৰ কাৰ্যপালিকা দেখা যায়। নামমাত্র কার্যপালিকা আৰু প্রকৃত কাৰ্যপালিকা ভাৰতৰ ৰাষ্ট্রপতি হ’ল নামমাত্র কার্যপালিকা আৰু প্রধানমন্ত্রী হ’ল প্রকৃত কাৰ্যপালিকা।।\n(খ) দায়িত্বশীল চৰকাৰ: দায়িত্বশীল চৰকাৰ হ’ল ভাৰতীয় সংসদীয় গণতন্ত্ৰৰ আন এটা বৈশিষ্ট্য। ভাৰতৰ কেন্দ্রীয় মন্ত্রী পৰিষদৰ মন্ত্ৰীসকল ব্যক্তিগতভাবে আৰু যুটীয়াভাবে চৰকাৰী কার্যাদিৰ বাবে সংসদৰ ওচৰত দায়বদ্ধ। লােকসভাৰ। আস্থা হেৰুৱালে মন্ত্রী পৰিষদৰ পতন ঘটে।\n(গ) প্রধানমন্ত্ৰীৰ নেতৃত্ব: প্রধানমন্ত্রী নেতৃত্ব ভাৰতীয় সংসদীয় গণতন্ত্রৰ চৰকাৰৰ আন এটা অন্যতম বৈশিষ্ট্য। তেওঁ কার্যনির্বাহকৰ প্ৰকৃত মুৰব্বী প্রধানমন্ত্রী মন্ত্রী পৰিষদৰ জন্মদাতা। প্রধানমন্ত্রী মন্ত্রী পৰিষদৰ তথা সমগ্র দেশৰ নেতা।\n(ঘ) গােপনীয়তা: সকলাে ক্ষেত্ৰতে গােপনীয়তা ৰক্ষা কৰি শাসনকার্য পৰিচালনা ভাৰতীয় সংসদীয় চৰকাৰৰ আন এটা বৈশিষ্ট্য। ভাৰত চৰকাৰৰ সকলাে গুৰুত্বপূর্ণ সিদ্ধান্ত মন্ত্রীপৰিষদৰ বৈঠকত গ্ৰহণ কৰা হয়। এনে বৈঠক সিদ্ধান্তসমূহৰ ক্ষেত্ৰত মন্ত্রীসকলে গােপনীয়তা ৰক্ষা কৰাটো অত্যন্ত আৱশ্যক।\n(ঙ) মন্ত্রী পৰিষদৰ একতাঃ মন্ত্রী পৰিষদৰ মাজত একতা আৰু দৃঢ়তা এই শাসন ব্যৱস্থাৰ আন এটা বৈশিষ্ট্য। মন্ত্রীসকলে ঐক্যবদ্ধভাবে যিকোনাে কাম কৰিব লাগে। সংসদীয় চৰকাৰত এজন মন্ত্ৰীৰ পতনে সমগ্র মন্ত্রী পৰিষদৰ পতন সূচায়।\n(চ) বিৰােধী দলৰ অৱস্থিতি: সংসদীয় চৰকাৰ বিৰোধীদল অত্যাৱশ্যক। ভাৰতৰ সংসদীয় চৰকাৰত বহু দলীয় ৰাজনৈতিক দলৰ ব্যবস্থা কৰা হৈছে। সুসংগঠিত বিৰােধী দলৰ উপস্থিতি ভাৰতীয় সংসদীয় গণতান্ত্রিক ব্যবস্থা প্রধান বৈশিষ্ট্য।\n(ছ) মন্ত্রী পৰিষদৰ দ্বৈত দায়িত্ব পালন: ভাৰতৰ সংসদীয় গণতান্ত্রিক শাসন ব্যৱস্থাত মন্ত্রীসকলে দ্বৈত দায়িত্ব পালন কৰিবলগীয়া হয়। প্রত্যেক মন্ত্ৰীয়ে নিজৰ দপ্তৰৰ দায়িত্ব বহন কৰে আৰু আনহাতেদি আইন সভাৰ সদস্যৰূপে নিজৰ দায়িত্ব পালন কৰে।\nCategories দশম শ্ৰেণীৰ সমাজ বিজ্ঞান\n1 thought on “ভাৰতীয় গণতন্ত্ৰ Class 10 দশম শ্ৰেণী ৰাজনীতি বিজ্ঞান”


প্ৰৱন্ধঃ হোমেন বৰগোহাঞিৰ সত্বাক 'বীৰপূজা'ৰে আক্ৰান্ত নকৰিব ! :: পঙ্কজ প্ৰতিম বৰদলৈ - অসমীয়াৰ সুখ-দুখ\nHome ARTICLE PANKAJ-PRATIM-BORDOLI RECENT পংকজপ্ৰতিমবৰদলৈ প্ৰৱন্ধ প্ৰৱন্ধঃ হোমেন বৰগোহাঞিৰ সত্বাক 'বীৰপূজা'ৰে আক্ৰান্ত নকৰিব ! :: পঙ্কজ প্ৰতিম বৰদলৈ\nxukhdukh.com June 13, 2021 ARTICLE, PANKAJ-PRATIM-BORDOLI, RECENT, পংকজপ্ৰতিমবৰদলৈ, প্ৰৱন্ধ,\nহোমেন বৰগোহাঞিৰ সত্বাক 'বীৰপূজা'ৰে আক্ৰান্ত নকৰিব !\nসমকালীন সময়ৰ লগতে আধুনিক যুগৰ আৰম্ভণিৰ পৰা জীৱিত মানৱৰ বীৰপূজাৰ এক নিৰৱচিন্ন প্ৰয়াস চলি আহিছে ৷বিভিন্ন ক্ষেত্ৰত যেনে কলা, সাহিত্য, ৰাজনীতি, চিনেমা আদিত স্ব-প্ৰতিভাৰে উজ্জ্বলি উঠা এচাম লেখক বিভিন্ন গুণমুগ্ধই বিভিন্ন সামাজিক ৰাজনৈতিক তথা বহুসময়ত গভীৰ শ্ৰদ্ধাৰ বশৱৰ্ত্তীহৈ যি প্ৰয়োজনীয়াধিক সন্মান প্ৰদান কৰে সিয়েই কালক্ৰমত বীৰ পূজালৈ পৰ্যবসিত হয়গৈ৷ ৰাজনৈতিক নেতা বা একছ্ত্ৰী শাসক সকলৰ বাবে ই এক প্ৰয়োজনীয় গণসংযোগৰ আহিলা যদিও অন্যান্য সৃজনশীল ক্ষেত্ৰ যেনে সাহিত্য, চিনেমা, সংগীত আদিৰ ক্ষেত্ৰত গণমুগ্ধৰ এক অতিমাত্ৰা স্বতঃস্ফূৰ্ত শ্ৰদ্ধা মাত্ৰ ৷\nউনৈশ শতিকাৰ বৃটিছ দাৰ্শনিক, ইতিহাসবিদ তথা প্ৰসিদ্ধ শিক্ষাবিদ আৰু ব্যংগ লেখক থমাছ ৰ্কালাইল আছিল আধুনিক যুগৰ প্ৰথমজন চিন্তাবিদ, যি বীৰপূজা অথাৎ ইংৰাজীত যিটো Hero worship বুলি আখ্যা দিয়া হয়, তাৰ এটা তাত্বিক আৰু দাৰ্শনিক ধাৰণা আগবঢ়াইছিল।\nস্কটলেণ্ডৰ ওচৰৰ গালৱে অঞ্চলত ১৭৯৫ চনৰ ডিচেম্বৰ মাহৰ চাৰি তাৰিখে থমাছ কাৰ্লাইলৰ জন্ম হয় ৷ঐতিহাসিক ফ্ৰান্স বিপ্লৱৰ দ্বাৰা অনুপ্ৰাণিত হোৱা সময়ৰ প্ৰতিনিধি হিচাপে কাৰ্লাইল আছিল ভিক্টৰীয়ান ইংলেণ্ডৰ এক আগশাৰীৰ সাহিত্যিক প্ৰতিভা ৷১৮৪০ চনত থমাছ কাৰ্লাইলে এলানি বক্তৃতা আগবঢ়ায় আৰু তাৰপাছৰ বছৰতে এখন গ্ৰন্থ আকাৰে এই ছটা বক্তৃতাক প্ৰকাশ কৰা হয় ৷সেই বিখ্যাত গ্ৰন্থখনৰ নাম আছিল' On Heroes, Hero-worship & The Heroic in History'. থমাছ কাৰ্লাইলে বিশ্বাস কৰিছিলযে ইতিহাস হৈছে মহা মানৱৰ কৰ্মৰাজিৰ এক দাস্তান মাত্ৰ ৷তেওঁ কৈছিল যে 'history is nothing but the biography of the great men' ৷বৰ্তমান সময়ত সৰ্বজন ব্যৱহৃত এই 'hero worship শব্দটোও আচলতে কাৰ্লাইলৰ দ্বাৰাই সৃষ্ট ।কাৰ্লাইলে ছয় প্ৰকাৰৰ’ বীৰ’ বা 'hero' ৰ কথা কৈছিল divinity(ইশ্বৰত্ব), prophet(সৰ্বদ্ৰষ্টা) , poet(কবি), Priest(পূজাৰী), man of letters(পণ্ডিত ,সাহিত্যক), King (ৰজা)। গতিকে থমাছ কাৰ্লাইলৰ শ্ৰেণী বিভাগৰ পৰা দেখা যায় যে,পণ্ডিত আৰু সাহিত্যিকসকল আৰু ৰজাৰ কৰ্মৰাজী 'গ্ৰেটমেন'ৰ সংজ্ঞাৰ ভিতৰত পৰে। এই ধাৰণাটো ১৯ শতিকাৰ ইতিহাস চৰ্চাৰ এক লব্ধ প্ৰতিষ্ঠ ধাৰণা হিচাপে পৰিগণিত হয়। কাৰ্লাইলে যুক্তি দৰ্শাইছিল যে, ইতিহাস বিভিন্ন ক্ষেত্ৰৰ মহামানৱৰ কৰ্মৰে প্ৰভাৱিত হয়। ব্যক্তিবিশেষৰ ব্যক্তিগত প্ৰতিভা,বুদ্ধমতা,জ্ঞান,সিদ্ধান্ত লোৱাৰ ক্ষমতা আৰু কৰ্মৰে ইতিহাস ৰছনা হয়। কাৰ্লাইলে মহম্মদ, ডান্টে, ছেইক্সপীয়েৰ, লুথাৰ,ৰু ছো, নেপ'লিয়ন আদিৰ উদাহৰণ আগবঢ়াইছে। কাৰ্লাইলে যুক্তি দৰ্শাই কৈছিল যে,বীৰসকলৰ জীৱন অধ্যয়নে ইতিহাসৰ প্ৰকৃত সত্যৰ সন্ধান সম্ভৱপৰ আৰু বিশ্বাসযোগ্য কৰি তুলিব পাৰে এই ধাৰণাই ইমান গুৰুত্ব লাভ কৰিছিল যে ১৯১১ চনত প্ৰকাশিত 'এনছাইক্লপেডিয়া অৱ ব্ৰিটানিকা'ৰ একাদশ সংস্কৰণত ইতিহাসৰ পুৰোধা ব্যক্তিসকলৰ জীৱন আৰু কৰ্মৰ দীঘলীয়া ৰছনা অন্তৰ্ভুক্ত কৰা হৈছিল। বহু বিখ্যাত দাৰ্শনিকেও এই যুক্তিক গ্ৰহণ কৰিছিল আৰু তাৰ ভিতৰত অন্যতম আছিল -হেগেল,নীৎসে ,স্পেংলাৰ ইত্যাদি ।\nযদিও এই তাত্ত্বিক ধাৰণাৰ এক সময়োপযোগী আৰু নিৰ্মোহ বিৰোধ ১৮৬০ চনতে ইংৰাজ দাৰ্শনিক হাৰ্বাট স্ছেনছাৰে কৰিছিল ,তৎ সত্বেও কাৰ্লাইলৰ এই "মহামানৱ কেন্দ্ৰিক ইতিহাস অধ্যয়ন’ৰ ধাৰণা দ্বিতীয় বিশ্বযুদ্ধৰ অন্তৰ পাছৰ পৰাহে নিস্ক্ৰিয় হৈ পৰে ৷হাৰ্বাট স্পেনচাৰে কাৰ্লাইলৰ যুক্তি খণ্ডন কৰি কৈছিলযে সকলো" গ্ৰেট মেন" সেই সময়ৰ সমকালীন সমাজৰো প্ৰতিভূ আৰু তেওঁলোকৰ কৰ্মৰাজি মূলতঃ সেই সময়ৰ সমাজৰ সামাজিক আৰু ৰাজনৈতিক পৰিস্থিতি কেন্দ্ৰিক আছিল আৰু ইয়েই তেওঁলোকৰ কৰ্মৰ দিশ নিৰ্দেশ কৰিছিল। হাৰ্বাট স্পেনছাৰে কোৱা বাক্যশাৰীৰ কিয়দাংশ বুলি দিয়াৰ লোভ সামৰিব নোৱাৰিলো | স্পেনছাৰে কৈছিল "you must admit that the genesis ofagreat man depends on the long series of complex influences which has produced the race in which he appears and the social state into which that race has slowly grown..,..Before be can remake society, the society must make him.\nইতিমধ্যে, পাঠকে উপৰোক্ত আলোচনাৰ পটভূমি বুজি উঠিব পাৰিছে আৰু অনুমান কৰিব পাৰিছেযে বৰ্তমান সময়ত সততে আলোচিতহৈ থকা এই "ব্যক্তিপূজা" বা "বীৰপূজাৰ" ধাৰণাৰ এক ইতিহাস আৰু তাত্ত্বিক দিশ আছে ৷\nগতিকে প্ৰশ্ন উঠিব যে,বৰ্তমান সময়ত এই 'বীৰপূজা' বা ব্যক্তিপূজা’ৰ যি এক অস্বাভাৱিক প্ৰকৃতি তথা ইয়াৰ গুৰত্ব আৰু পৰিণতি কি?এই ব্যক্তিপূজা নিশ্চয়কৈ ৰাজনৈতিক ক্ষেত্ৰখনত সৰ্বাধিক প্ৰয়োগ হৈছে আৰু ৰাষ্ট্ৰীয় আৰু আন্তৰাষ্ট্ৰীয় পৰিসৰত এনে ব্যক্তিবিশেষৰ ব্যাপক অনুগামীও সৃষ্টি হৈছে ।ইয়াৰ পাছত ক্ৰীড়া ,চলচিত্ৰ, সাহিত্য আদি ক্ষেত্ৰবোৰ অন্যতম ।\nঅত্যাধুনিক ব্যক্তিপূজাৰ এক বিশেষ দিশ হৈছেযে একেসময়তে এচাম মানুহৰ অতি প্ৰিয়পাত্ৰ হোৱাৰ লগতে একে সময়তে এই আধুনিক বীৰ সকল আন এচামৰ অত্যাধিক ঘৃণাৰো সন্মুখীন হৈছে৷ যিটো থমাছ কাৰ্লাইলৰ পৰম্পৰাগত ধাৰণাৰ পৰা পৃথক। অন্যহাতে আজিৰ দ্ৰুত প্ৰযুক্তিৰ যুগত এনে বিখ্যাত ব্যক্তিসকলৰ প্ৰশংসাৰ বাবে অনুগামী সকল যিমান সচেষ্ট হৈ থাকে,একে সময়তে তেওঁলোকক নিজৰ সন্মানৰ পৰা বিচুৎত কৰিবৰ বাবেও সেই একেই অনুগামীক বিন্দুমাত্ৰ সময়ৰো প্ৰয়োজন নহয় ।উদাহৰণস্বৰূপে গলফৰ ৰজা টাইগাৰ উড্ছৰ উত্থান যেনে চমৎকৃত আছিল পতনও আছিল সিমানেই দ্ৰুত ।\nমাৰ্ক্সৰ মতে সমাজৰ প্ৰগতিত ব্যক্তিৰ কোনো গুৰুত্ব নাই ৷এই মতবাদ যৰ্থাথতেই থমাছ কাৰ্লাইলৰ মতবাদৰ সম্পূৰ্ণ বিপৰীত মতবাদ। দ্বিতীয় মহাসমৰৰ সময়ত দাৰ্শনিক আৰু লেখক Sidney Hook এ’The Hero in History' নামেৰে এখন কিতাপ প্ৰকাশ কৰিছিল৷ Hook এ এই উগ্ৰ মাৰ্ক্সীয় মতবাদটোৰ বিৰোধিতা কৰি ঘটনাৰ নিৰ্মাণতযে ব্যক্তিবিশেষৰ অৱদান থাকে সেয়া বিশ্বাসযোগ্যভাৱে উপস্থাপন কৰিছিল ।তেওঁ মাৰ্ক্সৰ মতবাদৰ ব্যংগাত্মকভাৱে আগবঢ়োৱা মূল উদাহৰণটো আছিল V.I. Leninৰ ৷ তেওঁ কৈছিল যে লেনিনৰ ব্যক্তিগত সিদ্ধান্তলোৱাৰ যি দক্ষতা আছিল তাৰ অবিহনে ৰাছিয়াত 'অক্টোবৰ বিপ্লৱ' হোৱাটো সম্ভৱ নাছিল ।\nবৰ্তমান সময়ৰ উদাৰ গণতান্ত্ৰিক সম-অধিকাৰ কেন্দ্ৰিক সমাজত থমাছ কাৰ্লাইলৰ "গ্ৰেট মেন’ ধাৰণাৰ তাত্ত্বিক আৰু প্ৰায়োগিক গ্ৰহণযোগ্যতা কম যদিও দক্ষতা আৰু সফলতাৰ প্ৰতি একধৰণৰ সমৰ্পণ আমাৰ সকলোৰে মাজত বিৰাজমান ৷\nসমকালীন সময়ৰ বিশ্বত ইতিবাচক দৃষ্টিভংগীৰে চালে সামাজিক, ৰাজনৈতিক ক্ষেত্ৰখনত বাৰাক ওবামা তেনে এক নাম ৷ স্ব প্ৰতিভাৰে তথা নিজস্ব দক্ষতাৰে বাৰাক ওবামাৰ এক সুকীয়া চিনাকী গঢ়লৈ উঠিছে ৷একেসময়তে এই মতবাদৰ এক বিৰোধিতাক থাকিব পাৰে৷ কিন্তু বাৰাক ওবামাৰ এক সহজ গ্ৰহণযোগ্যতা আৰু সাৰ্বজনীনতা লখ্যাধিক হ’ব পাৰে ৷ আনহাতে ভাৰতীয় প্ৰেক্ষাপটত গান্ধীৰ পাছত তেনে এক ইতিবাচক সত্বাৰ নাম হ’ব পাৰে ডঃ এ .পি .জে আব্দুল কালাম ৷ প্ৰজ্ঞাৰে প্ৰোজ্বল আৰু ইতিবাচক চিন্তাৰে উদ্বুদ্ধ কৰিব পৰা গুণৰ বাবে, ড০ কালামৰ বাবে এক স্বতঃস্ফূৰ্ত শ্ৰদ্ধা প্ৰায় সকলোৰে মনত বিৰাজমান ৷ কিন্তু এনে ইতিবাচক ব্যক্তিৰ তালিকাতালিকাখন নিচেই চুটি৷ তাৰ বিপৰীতে হিটলাৰ, মুচৌলিনী, ষ্টেলিন, মাও জে ডং, ফিডেল কেষ্ট্ৰ' আদি কঠোৰ আৰু ব্যাপক গণভিত্তি থকা নেতাৰ তালিকাখন দীঘলীয়া। এইসকল নেতাৰ সামাজিক ৰাজনৈতিক প্ৰভাৱ ব্যক্তিপূজনৰে সমাৰ্থক।\nভাৰতবৰ্ষৰ ৰাজনৈতিক ক্ষেত্ৰখনত যদি পোহৰ পেলাওঁ তেন্তে প্ৰাক্ স্বাধীনতাৰ কালছোৱাত আৰু বৰ্তমান সময়লৈকে গান্ধীজীৰ যি এক ব্যক্তিপূজা বৰ্তমানেওহৈ আছে সেয়া নিঃসন্দেহে ঈৰ্ষণীয় ।পৰবৰ্তী সময়ছোৱাত নেহেৰু আৰু চৰ্দাৰ বল্লভ ভাই পেটেলৰ যি এক ব্যক্তি পূজা হৈছিল বা বৰ্তমানত হৈ আছে আৰু তাৰ অপকাৰিতাৰ বিষয়ে ভাৰতৰ সংবিধান প্ৰণেতা ডঃ বি আৰ আম্বেদকাৰে সেই তাহানিতেই সতৰ্ক কৰি গৈছিল৷ ডঃ আম্বেদকাৰে নিশ্চিত ভাৱেই নেহেৰু আৰু পেটেলৰ নিচিনা ৰাজনৈতিক নেতাৰ ৰাজহুৱা ইমেজৰ প্ৰতি লক্ষ্য কৰিয়েই সচেতনভাৱে এষাৰ অতি গুৰুত্বপূৰ্ণ মন্তব্য কৰিছিল "..,.there is nothing wrong in being grateful to great men who have rendered life long services to the country.But there are limits to greatfulness'।\nবৰ্তমান সময়ৰ ভাৰতৰ ৰাজনৈতিক ক্ষেত্ৰখনৰ সৰ্বব্যাপি ব্যক্তিপূজনৰ যি প্ৰচণ্ড উদাহৰণ হৈছে সেয়া হৈছে ইন্দিৰা গান্ধী। ৰাজনৈতিক বিচক্ষণতা আৰু দক্ষতাৰ বাবে,লগতে পাকিস্তানৰ লগত ১৯৭১ চনত হোৱা বৃহৎ জয়ৰ বাবে ইন্দিৰা গান্ধী এক 'কাল্ট পাৰ্চনেলিটি'’লৈ ৰূপান্তৰিত হৈছিল আৰু অৱধাৰিত ভাৱেই ডঃ আম্বেদকাৰে প্ৰকাশ কৰা শংকাৰ "সফল" ৰূপ দিছিল৷ ডঃ আম্বেদকাৰে কৈছিল " Bhakti in religion may bearoad to the salvation of the soul .But in politics Bhakti or hero-worship isasure road to degradation and to eventual dictatorship.' ১৯৭৭ চনত সমগ্ৰ দেশতে জৰুৰী অৱস্থা ঘোষণা কৰি ইন্দিৰা গান্ধীয়ে আম্বেদকাৰৰ শংকাক 'বৈধতা' প্ৰদান কৰিছিল। পৰৱৰ্তী কালত আঞ্চলিক আৰু ক্ষেত্ৰীয় পৰ্যায়তো বাল থাকৰে, এম.জি. ৰামচন্দ্ৰণ, এন.টি. ৰামাৰাও, আৰু পাছৰ পৰ্যায়ত জয়াললিতা, কৰুণানিধি, কাশীৰাম, মায়াৱতী আদি নেতাৰ ব্যাপক ব্যক্তিপূজন হৈছে। আনহাতে ৰাষ্ট্ৰীয় প্ৰেক্ষাপটত ৰাজীৱ গান্ধী, ছোনিয়া গান্ধী, অটল বিহাৰী বাজপেয়ী,এল.কে. আদৱানী আদি নেতাৰ ব্যক্তি পূজা অভাৱনীয় আৰু অকল্পনীয়।\nশেহতীয়াকৈ দেশীয় প্ৰেক্ষাপটত অধিক পৰিব্যাপ্ত আৰু চৰ্চিত নামটোৱেই হৈছে নৰেন্দ্ৰ মোদী। ইন্দিৰা গান্ধীৰ পাছত ভাৰতৰ ৰাজনীতিত 'cult of personality'ৰ ধাৰণাক সাকাৰ কৰিব পৰা ব্যক্তিজনেই হ'ল নৰেন্দ্ৰ মোদী । তথ্যপ্ৰযুক্তি আৰু সম্ভৱপৰ সকলো সুযোগৰ সদব্যৱহাৰ কৰি তেনে এক ধাৰণাৰ সৃষ্টি কৰা হৈছে যদিও লক্ষ্যণীয় ভাৱে নৰেন্দ্ৰ মোদীৰ তেনে কোনো উল্লেখযোগ্য সফলতা (যি ব্যাপক,সফল আৰু গ্ৰহণযোগ্য) নাই। বৰং কেতবোৰ সামাজিক,অৰ্থনৈতিক ক্ষেত্ৰত ব্যাপক অসন্তুষ্টিৰ হে সৃষ্টি কৰিছে। ব্যক্তিৰ জীৱিত কালৰ এই অত্যাধিক চাটুকাৰিতাৰ ফল ইতিমধ্যে ইন্দিৰা গান্ধী ৰ সময়তে পোৱা গৈছিল যদিও এই মানসিকতাৰ বৰ বিশেষ সলনি হোৱা দেখা নাই।\nযোৱা সময়ছোৱাত ই ভয়লগাকৈ বৃদ্ধিহে পাইছে। শেহতীয়াকৈ কভিড মহামাৰীৰ প্ৰথম আৰু দ্বিতীয় ঢৌৱে জনসাধাৰণক দুটা সুকীয়া অভি়জ্ঞতাৰ সন্মুখীন কৰাইছে। প্ৰথম ঢৌৰ সময়ত ব্যক্তি পূজনেৰে উদ্ভাসিত নৰেন্দ্ৰ মোদীৰ প্ৰতিটো বক্তৃতা, আহব্বান আৰু বিধান সংখ্যাগৰিষ্ঠ জনসাধাৰণে টেলিভিশ্যনৰ পৰ্দাত চাইছিল, অনুসৰণ কৰিছিল। চাকি বন্তি জ্বলোৱাৰ পৰা থালি বাটি বজাই পি এম কেয়াৰ ফাণ্ডলৈ বৰঙনি দিয়ালৈকে। কিন্তু দ্বিতীয় ঢৌৰ সৰ্বগ্ৰাসী প্ৰভাৱে মোদীৰ বহুজন সমাদৃত আৰু গ্ৰহণযোগ্য ব্যক্তিত্বত আঘাত কৰিলে আৰু পূৰ্বে উল্লেখ কৰি অহাৰ দৰে সেই একেসকল অনুগামীৰ বাবে তেওঁক সেই পূজনীয় সন্মানৰ পৰা বঞ্চিত কৰিবলৈ বেছি সময় নালাগিব।\nৰাজনৈতিক ক্ষেত্ৰৰ এনে অসহিষ্ণুতা আৰু হ্ৰস্বম্যাদীতাৰ বিপৰীতে সাহিত্যৰ ক্ষেত্ৰখন যথেষ্ট সৱল আৰু সুস্থিৰ । লেখক সকলৰ লেখাৰ নতুন নতুন ব্যাখ্যা বা চৰ্চা হ'ব পাৰে কিন্তু লেখক বা সাহিত্যিকৰ ব্যক্তিগত দুৰ্নাম বা অপকৰ্মৰ বাদে তেওঁলোকৰ পূজনীয় গুণৰ বিশেষ হীনডেঢ়ি নঘটে।কিন্তু অভাৱনীয় আৰু অকল্পনীয় ব্যক্তিপূজন জীৱিত বা মৃত্যুৰ পাছতো এজন লেখকৰ বাবে সমানেই ক্ষতিকাৰক। যেনেকৈ এজন ৰাজনৈতিক নেতাৰ বাবে 'Gone with the Wind' এ আনি দিয়া অকল্পনীয় খ্যাতি আৰু ব্যক্তিপূজাই মাৰ্গাৰেট মিটশ্যেলৰ বাবে কেনে অসহনীয় আছিল সেয়া সৰ্বজনবিদিত। ই তেওঁৰ পৰৱৰ্তী সাহিত্যিক জীৱনত বিৰূপ প্ৰভাৱ পেলাইছিল, যাৰ বাবে তেওঁ ঐন কোনো উল্লেখযোগ্য ৰছনা কৰিবলৈ অসমৰ্থ হৈছিল। জীৱদ্দশাৰ এই পৰিনতিৰ উদাহৰণে এটা কথা নিশ্চিত কৰে যে, এনে লেখক সাহিত্যিকৰ মৃত্যুৰ পাছত, প্ৰকৃত অনুগামী সকলৰ দায়িত্ব বৃদ্ধিহে পায়।কিন্তু বেছিভাগ ক্ষেত্ৰতে মৃত্যুৰ পাছতো একঘেয়ামী ব্যক্তিপূজনেহে ঠাই পায় আৰু সমাজ আৰু সাহিত্যিকজনৰ কৰ্মৰাজিৰ ব্যাপক ক্ষতি কৰে।\nঅলপতে অসমৰ বিশিষ্ট সাহিত্যিক হোমেন বৰগোহাঞিৰ মৃত্যু ঘটিল। পৰিপূৰ্ণ বয়সত হোৱা এই মৃত্যু অকাল নিশ্চয় নহয়।কেইবাটাও প্ৰজন্মক আছন্ন কৰি ৰখা তথা শক্তিশালী,সমৃদ্ধ আৰু অগতানুগতিক লেখনশৈলীৰে তেখেত এচাম একান্ত অনুৰাগী পাঠক সৃষ্টি কৰাত সফল হৈছে। প্ৰতিভাৰ লালন পালন কৰি পোহৰলৈ অনাত বিশেষ গুৰুত্ব দিয়া বৰগোহাঞি দেৱে বৰ্তমান সময়ৰ বহুকেইজন লব্ধ প্ৰতিষ্ঠিত লেখকৰ আৱিস্কাৰক। নিঃসন্দেহে জীৱিত কালতেই তেখেত অসমীয়া সাহিত্য আৰু সমাজ জীৱনৰ বাবে এক ' কাল্ট পাৰ্ছনেলিটি'ত পৰিণত হৈছিল। গতিকে জীয়াই থাকোতেই তেখেতৰ 'ব্যক্তি পূজন'ও নিশ্চয়কৈ আৰম্ভ হৈছিল। যদিও ব্যক্তিগতভাৱে তেখেতে ইয়াৰ সজোৰ বিৰোধিতা কৰিছিল আৰু কিছু সময়ত নিৰুৎসাহ সমৰ্থন দিছিল।\nবৰগোহাঞি দেৱৰ মৃত্যুৰ পাছত খবৰ কাগজ, সামাজিক মাধ্যম আদিত তেখেতক স্মৰণ কৰি বহু লেখা প্ৰকাশ পাইছে। নিৰানব্বৈ শতাংশ এনে লেখাই হৈছে তেখেতৰ লগত প্ৰবন্ধ লেখকৰ ব্যক্তিগত সম্পৰ্কৰ ঘনিষ্ঠতা আৰু বৰগোহাঞিদেৱৰ প্ৰয়োজনাধিক প্ৰশস্তি। অসমৰ প্ৰায়বোৰ কাকতৰ পৃষ্ঠা প্ৰতিদিনে তেখেতৰ মৃত্যুৰ দহদিন পাছলৈকে এনে প্ৰশস্তিমূলক লেখাৰে ভৰি পৰিছিল। কাকতত ঠাই নোপোৱাসকলে সামাজিক মাধ্যমতে সেই হেপাঁহ পূৰণ কৰিছিল। যেন তেওঁলোক হেমেন বৰগোহাঞিৰ কোন কিমান নিকট আছিল তাক প্ৰতিষ্ঠাৰ এক অঘোষিত প্ৰতিযোগিতা।সততে তেখেতক সমালোচনা কৰা এচামেও কলম তুলি শ্লেষ-মিহলি প্ৰশংসা কৰিলে। তেখেতৰ লেখাৰ লগত একাত্মবোধ কৰা অগণন পাঠক বা নিকট সহযোগী সকলৰ এই আৱেগ মিশ্ৰিত লেখা সমূহ স্বতঃস্ফুৰ্ত বুলি যুক্তি আগবঢ়ালেও ইয়াৰ মাত্ৰাধিক্য কিন্তু দৃষ্টিকটুভাৱে চিন্তনীয়। লেখক হিচাপে তেখেতৰ অনবদ্য অৱদানক স্বীকাৰ কৰিও ক'ব লাগিব যে ই অত্যাধিক 'ব্যক্তিপূজা'ৰ সমাৰ্থক মাত্ৰ । সম্পাদক আৰু নতুন লেখকৰ স্ৰষ্টা হিচাপে প্ৰয়াত বৰগোহাঞিদেৱে এনে কামৰ সমৰ্থন কৰিলেহেতেঁন নে নাই তাত সন্দেহ আছে। বৰগোহাঞি সম্পৰ্কীয় সেই একঘেয়ামী,তোষামোদীয়,ভক্তিত গদ্গদ্ লেখাবোৰে হয়তো বহুকেইজন লেখকৰ জ্ঞানগৰ্ভ লেখা বা কোনো নতুন প্ৰতিভাশালী লেখকৰ চিন্তা উদ্ৰেককাৰী লেখা পঢ়াৰ সুযোগ আৰু সময়ৰ লগতে বাতৰি কাকতৰ মূল্যৱান পৃষ্ঠাৰ অপচয় ঘটালে। সংবাদপত্ৰৰ লগত জড়িত এজন বন্ধুৱে জনালে যে বৰ্তমানেও তেওঁলোকে এনে লেখা পাই আছে। এনে লেখাসমূহৰ দীঘলীয়া প্ৰকাশে সম্পাদকীয় আড়ষ্টতাহে প্ৰকাশ কৰিব। এইধৰণৰ চৰ্বিত-চৰ্বন লেখাবোৰৰ কোনো বস্তুনিষ্ঠ বিশ্লেষণ আগবঢ়োৱা সম্ভৱ নহয় যদিও,এই লেখকে চকু-ফুৰোৱা প্ৰায় অৰ্ধশতাধিক লেখাত তেখেতৰ সাহিত্য তথা ৰছনাৰাজিৰ মূল্যায়ণ অথবা তেখেতৰ কৰ্মৰাজিক প্ৰায়োগিক আৰু সঠিক সংৰক্ষণ, প্ৰসাৰ আৰু প্ৰচাৰ,অনুবাদ বা আন বিদ্যায়তনিক দিশবোৰ আলোচনা কৰা দেখা নগ'ল।\nহোমেন বৰগোহাঞি দেৱৰ যি প্ৰতিভা আৰু দক্ষতা আছিল,সেয়া সমসাময়িক বহুতৰে হয়টো নাই,ই স্বাভাৱিক। কিন্তু একেসময়তে হোমেন বৰগোহাঞি ৰ সেই প্ৰতিভাৰ অন্তৰালৰ কচৰৎ,নিৰলস সাধনা, প্ৰজ্ঞা, তথা নিৰৱছিন্ন প্ৰচেষ্টাক হৃদয়ংগম কৰি সেই চেষ্টা আৰু উদ্যমেৰে প্ৰভাৱিত হৈ তেখেতৰ সাহিত্যৰ প্ৰোজ্বল ধাৰাটোক অনাগত প্ৰজন্মৰ বাবে আগবঢ়াইনি প্ৰচাৰ আৰু প্ৰসাৰ কৰাটোহে সময়ৰ আহব্বান।\nথমাছ কাৰ্লাইলে কৈছিল যে লেখক সকল ৰজাতকৈও শক্তিশালী কাৰণ তেওঁলোকৰ লেখনিবোৰৰ জৰিয়তে তেওঁলোকে নিজৰ কৱৰৰ পৰাও প্ৰজন্মৰ পাছত প্ৰজন্মক 'শাসন' কৰিব পাৰে। কেৱল অত্যধিক পূজনীয় মানসিকতাৰ বাবেই ছেইক্সপীয়েৰৰ কৰ্মৰাজি কেইবাটাও শতিকা এক ঘেয়ামী বৃত্তৰ মাজতে আৱদ্ধ হৈ থাকি,সেই মহান সৃষ্টিৰাজিৰ নিৰ্মোহ বিশ্লেষণত বাধাৰ সৃষ্টি কৰিছিল। গতিকে লেখকৰ কৰ্মৰাজিৰ সময়োচিত নিৰ্মোহ আলোচনা অতীৱ প্ৰয়োজনীয়। অসমীয়া জাতি আৰু ভাষা থকালৈকে হোমেন বৰগোহাঞিৰ সাহিত্যৰ চৰ্চা থাকিব। নতুন নতুন পৰ্যালোচনা হ'ব। গতিকে, বৰ্তমান প্ৰজন্মৰ বাবে ই এক গুৰুদায়িত্ব যে, ভৱিষ্যত প্ৰজন্মই যাতে হোমেন বৰগোহাঞি ৰ ব্যক্তি পূজাতকৈ তেখেতৰ কৰ্ম আৰু সৃষ্টিৰাজিৰ হে প্ৰকৃত মূল্যায়ন কৰিব পাৰে।\n'Cult of personality'ৰ ধাৰনাটো সম্ভৱত, প্ৰথমবাৰৰ বাবে ৰাছিয়াৰ অবিসম্বাদী নেতা যোচেফ ষ্টেলিনৰ বাবে প্ৰয়োগ কৰা হৈছিল। ষ্টেলিনৰ এনেধৰণৰ অত্যধিক ব্যক্তিপূজনৰ কু-প্ৰভাৱ ৰাছিয়া আৰু কমিউনিষ্ট পাৰ্টিৰ ওপৰত কিদৰে পৰিছিল সেয়া পাছৰ কালত ষ্টেলিনৰ উত্তৰসুৰী ক্ৰুছেভে এক বক্তৃতাত উল্লেখ কৰিছিল। যদিও ই এক সামাজিক ৰাজনৈতিক পটভূমি কেন্দ্ৰিক মন্তব্য আছিল, সৃষ্টিশীল ক্ষেত্ৰখনো ইয়াৰ ব্যতিক্ৰম নহয়। হোমেন বৰগোহাঞিৰো অতি প্ৰশস্তিমূলক, তোষামোদকাৰী, আৱেগিক ব্যক্তি পূজাৰ পৰিৱৰ্তে তেখেতৰ কৰ্মৰাজিৰ সঠিক, নিৰ্মোহ, বাস্তৱমুখী, প্ৰায়োগিক আৰু বস্তনিষ্ঠ চৰ্চা আৰু আলোচনা হ'ব লাগে তথা ইয়াৰ সংৰক্ষণ,প্ৰচাৰ আৰু প্ৰসাৰ আৰু অনুবাদৰ বাবে সংঘবদ্ধভাৱে চেষ্টা চলাব লাগে। আমি ভাবো, সেয়াই তেখেতৰ বাবে হব সৰ্বোত্তম শ্ৰদ্ধাঞ্জলি।\nলেখক, পেশাগত ভাৱে উপ সঞ্চালক,ৰাষ্ট্ৰপতি সচিবালয়,ৰাষ্ট্ৰপতি ভৱন,নতুন দিল্লীত কৰ্মৰত।ফোন নং- ৮৮০০৯৪৮৮০৮, লেখাটি নিয়মীয়া বাৰ্তা কাকততো প্ৰকাশ পাইছে। লেখকৰ আনবোৰ প্ৰকাশিত লেখাৰ একত্ৰ লিংকঃ https://www.xukhdukh.com/search/label/PANKAJ-PRATIM-BORDOLI\nBy xukhdukh.com on June 13, 2021


যুদ্ধৰ বীভৎসতা! যুদ্ধ বিধ্বস্ত ইউক্ৰেইনত গৰ্ভৱতী মহিলাসহ গৰ্ভস্থ সন্তানৰ মৃত্যু | Asom Live 24\nযুদ্ধৰ বীভৎসতা! যুদ্ধ বিধ্বস্ত ইউক্ৰেইনত গৰ্ভৱতী মহিলাসহ গৰ্ভস্থ সন্তানৰ মৃত্যু\nসোমবাৰে ৰাছিয়াৰ ইউক্ৰেইন আক্ৰমণে ১৯ সংখ্যক দিনত ভৰি দিলে৷ এই যুদ্ধৰ বীৎসতাৰ মাজতে এক হৃদয় বিদাৰক দৃশ্য সামাজিক মাধ্যমত ভাইৰেল হৈছিল৷\nযোৱা সপ্তাহত ইউক্ৰেইনৰ যুদ্ধ বিধ্বস্ত মাৰিয়’পুলত ৰাছিয়ান সেনাৰ আক্ৰমণত এগৰাকী আহত গৰ্ভৱতী মহিলা আহত হৈছিল৷ যুদ্ধ বিধ্বস্ত এলেকাৰ পৰা উদ্ধাৰকাৰী দলে মহিলাগৰাকীক উদ্ধাৰ কৰাৰ দৃশ্য সামাজিক মাধ্যমত ভাইৰেল হৈছিল৷ ভিডিঅ’টোত আহত মহিলাগৰাকীয়ে ‘মোক এতিয়াই মাৰি পেলাওক’ বুলি চিৎকাৰ কৰি থকা দেখা গৈছিল৷\nলগতে পঢ়ক গৰ্ভৱতী পত্নীক গুলীয়াই হত্যা অসম আৰক্ষী জোৱানৰ; কিয় কৰিলে হত্যা?\nউদ্ধাৰকাৰী দলটোৱে আহত গৰ্ভৱতী মহিলাগৰাকীক উদ্ধাৰ কৰি চিকিৎসালয়ত ভৰ্তি কৰাইছিল৷ যোৱা প্ৰায় এসপ্তাহে চিকিৎসালয়ত চিকিৎসা কৰাৰ পিছতো উক্ত মহিলাগৰাকীৰ কৰুণ মৃত্যু ঘটিছে৷ সংবাদ মাধ্যমত প্ৰকাশ পোৱা অনুসৰি আহত মহিলাগৰাকীৰ গৰ্ভৱস্থ সন্তানটিও মৃত্যু ঘটিছে৷\nআহত মহিলাগৰাকীক চিকিৎসা কৰি থকা টিমূৰ মাৰিন নামৰ শল্য চিকিৎসকগৰাকীয়ে মহিলাগৰাকীসহ গৰ্ভস্থ সন্তানটো মৃত্যু হোৱা বুলি ঘোষণা কৰিছে৷\nলগতে পঢ়ক কেন্সাৰ আৰু মানসিক বিকাৰগ্ৰস্ততাত আক্ৰান্ত ৰাছিয়াৰ ৰাষ্ট্ৰপতি ভ্লাদিমিৰ পুটিন!\nইফালে চিকিৎসকগৰাকীয়ে প্ৰকাশ কৰা মতে তেওঁলোকে আহত মহিলাগৰাকীৰ আৰু তেওঁৰ স্বামী আৰু পিতৃৰ পৰিচয়ও উদ্ধাৰ কৰিবলৈ সক্ষম নহ’ল৷\nউৰন্ত বিমানতে অসুস্থ যাত্ৰী; জৰুৰী অৱতৰণৰ পিছতে যাত্ৰীৰ মৃত্যু\nদ্বাদশ শ্ৰেণীৰ ৰাসায়ন বিজ্ঞানৰ প্ৰশ্ন কাকত ফাদিল ঘটনাৰ নতুন মোৰ


লেখিকা হোৱাৰ সপোন-স্বেতা ঠাকুৰীয়া\n"সপোন" - এক অবুজ শিহৰণ । প্ৰত্যেকজন ব্যক্তিয়ে সপোন দেখে , সেইয়া স্বাভাৱিক । হয়তো কোনোৱে চকু মুদি সপোন দেখে , আন কোনোৱে আকৌ সাৰে থাকিয়ে সপোন দেখে । পিছে এই সপোনবোৰৰ বাৰু বাস্তৱৰ সৈতে সংযোগ আছেনে ! যদিহে আছে তেন্তে সেইয়া কেনেধৰণৰ সংযোগ ! হয়তো এগৰাকী সফল ব্যক্তিৰ আঁৰত থকা প্ৰধান উৎসই হৈছে তেওঁৰ সপোন । সপোনক কেন্দ্ৰ কৰিয়েইতো প্ৰতিজন মানুহৰ জীৱন যাত্ৰাৰ আৰম্ভণি হয় ,যাৰ অন্তিম লক্ষ্যত থাকে সেই সপোনটোৰেই বাস্তৱ ৰূপ।\nপিছে জীৱনৰ এই নবন্ধোৱা আলিত হাঁহি কান্দি, ওফৰি জাফৰি হাজাৰ কষ্ট অতিক্ৰমি গন্তব্যস্থানলৈ আগবাঢ়িলেও প্ৰত্যেকেই যে সেই গন্তব্যস্থানত উপনীত হ'ব সেয়া নিৰ্ধাৰিত নহয় । দুৰ্ঘটনা , বাধা - বিঘিনি , বিফলতা ইত্যাদিবোৰেই এই যাত্ৰাত পথিকৰ সঘন লগৰী । কেতিয়াবা এই লগৰীবোৰৰ উদ্‌ভাণ্ডালিত উজুটি খাই পথিক বিফল হৈ ঘৰমুৱা পক্ষীৰ দৰে উলটিব লগা হয় , আনহাতে কেতিয়াবা আকৌ এই সকলোবোৰক হেলাৰঙে নেওঁচি আগবাঢ়ি যাব পৰাজনৰ সুকীয়া ভৱিষ্যতে পোখা মেলে । সপোনবোৰে বাৰু বাস্তৱৰ ৰূপ নাপালে তাৰ গোচৰ ৰুজিব পৰা নাইবা তাক দিঠকত পৰিণত কৰাৰ সহজলভ্য উপায় দিব পৰা কোনোবা আছেনে ! হয়তো সপোন এক অদৃশ্য শিল্প । হৃদয়ৰ অযুত বাসনাবোৰ কল্পনাৰ পৃথিৱীতে উপভোগ কৰিব পৰা এটি কলা । \nজীৱনৰ পোৱা নোপোৱা হাবিয়াসবোৰৰ মাজতেই এমুঠি সপোন যে মোৰো আছে । যান্ত্ৰিকতাৰ পৰা বহু নিলগত ভাৱনাৰ সাগৰত মোৰ শব্দৰে এখনি বিশাল পৃথিৱী গঢ়াৰ আকাংক্ষাও আছে । নীলা কলমৰ চিয়াহীৰে এগৰাকী মায়াময়ী যাদুকৰ হোৱাৰো প্ৰকত ইচ্ছা পুহি ৰাখিছো । প্ৰত্যেকৰে হৃদয় চুই যোৱা এশাৰী বাণীৰে মোৰ পৰিচয় হ'ব , নিজৰ শব্দৰে । অসমীয়া সাহিত্য জগতৰ ঠুনুকা পৰিস্থিতিক পুনৰ শক্তিশালী ৰূপত গঢ়ি তোলাৰ অংশীদাৰ হ'ব বিচাৰো । মোৰ শব্দৰে , মোৰ ভাষাৰে হতাশাত ভূগি থকাজনৰ মনোবল বৃদ্ধি কৰিব বিচাৰো । জীৱন সংগ্ৰামত পৰাজয়ৰ চিহ্ন দেখাজনক মোৰ কথাৰে , মোৰ বাণীৰে সফলতাৰ বাট দেখুৱাব বিচাৰো । কম্পিউটাৰ , মোৱাইলফোনৰ পৰ্দাত অথবা সামাজিক মাধ্যমত ব্যস্ত থকা আজিৰ প্ৰজন্মক কিতাপ আৰু আখৰৰ মোহ মায়াৰে আকৰ্ষিত কৰিব বিচাৰো । শব্দৰ নগৰীলৈ আজিৰ সমাজক আজুৰি আনিব বিচাৰো । কলমৰ চিয়াঁহীৰে কেইবাহাজাৰো ওকা কাগজৰ বৰণ সলনি কৰিব বিচাৰো । ভাষাৰ জেউতিৰে অন্ধকাৰ জগতখন পোহৰাই তুলিব বিচাৰো । ভৱিষ্যত প্ৰজন্মৰ মাজতো ভাষা , সাহিত্য , সংস্কৃতিৰ লগতে প্ৰত্যেকজন সাহিত্যিকক জীয়াই ৰাখিব বিচাৰো । আজিৰ ল'ৰা - ছোৱালীৰ লগতে আগন্তুক শিশুসকলকো কবিতা - কানন , গল্প - অনুগল্পৰ পৃথিৱী , প্ৰৱন্ধ , মহৎ লোকৰ বাণী ইত্যাদিৰ সৈতে পৰিচয় কৰোৱাব বিচাৰো , এইবোৰৰ সঠিক মূল্য অনুভৱ কৰোৱাব বিচাৰো । \nমোৰ ভয় হয় , আধুনিকতা আৰু এই জটিল যান্ত্ৰিক জীৱন প্ৰণালীৰ লগে লগেই যেন এদিন অসমীয়া সাহিত্যৰ বিলুপ্তি ঘটিব । কলমডালৰ যেন হঠাৎ এদিন মৃত্যু হ'ব । শব্দবোৰৰো যে' সমাধি গঢ়া হ'ব । কাইলৈৰ শিশুৱে যেন নৱকান্ত বৰুৱা , সাহিত্যৰথী লক্ষ্মীনাথ বেজবৰুৱাৰ নাম শুনিলেই এক অচিন সুৰত তেওঁলোক কোন বুলি অভিভাৱকক প্ৰশ্ন কৰিব । আৰু সেই প্ৰশ্নৰ সঠিক উত্তৰ যে অভিভাৱকৰ হাততো নাথাকিব । জীৱনৰ মাদকতাবোৰ , তিতা - মিঠা অভিজ্ঞতাবোৰ ব্যক্ত কৰি , উঠি অহা প্ৰজন্মক অনুপ্ৰেৰিত কৰিবলৈ শব্দৰ অভাৱ হ'ব । সেয়েহে আজিৰ দিনতো মই চিকিৎসক , অভিযন্তা বা আৰক্ষী বিষয়া হোৱাৰ পৰিৱৰ্তে এগৰাকী লেখিকা হোৱাৰ সপোন দেখিছো । অসমীয়া ভাষা , সংস্কৃতি , সাহিত্য , সাহিত্যিক ইত্যাদিবোৰক সমাজত জীয়াই ৰখাৰ প্ৰচেষ্টা অৱিৰত ৰাখিব বিচাৰিছো । অনুভৱ , অভিজ্ঞতাবোৰ চিৰদিন সজীৱ কৰি ৰাখিবৰ বাবে মোৰ ভাষাৰে , মোৰ শব্দৰ সমাহাৰেৰে বাস্তৱিক ৰূপত এখনি গ্ৰন্থ প্ৰকাশৰ এটি জীয়া সপোন পুহি ৰাখিছো ।\n" মোৰ সপোনত মই সাৰ পাই আছো , আৰু মোৰ সৈতে সাৰে আছে মোৰ সপোন , যাক মই বাস্তৱৰ সৈতে সংযোগ কৰিম - এটি জীয়া সপোন । "\nTags: গল্প স্বেতা ঠাকুৰীয়া


xukhdukh.com November 17, 2015 goodnews, ভাল খবৰ,\n১. নিটি আয়োগত হেঁচা দি বিজয়ী হ’ল অসমৰ মুখ্যমন্ত্ৰী তৰুণ গগৈ। মোদী চৰকাৰে পূৰ্বৰ বহু আঁচনিৰ ধন ৯০:১০ অনুপাতৰ পৰা কেন্দ্ৰৰ অনুদান ৫০শতাংশলৈ হ্ৰাস কৰাৰ সিদ্ধান্ত সলনি কৰি পূৰ্বৰ নীতিকে বাহাল ৰাখিবলৈ বাধ্য হোৱাৰ সুখবৰ। গগৈৰ হেঁচাতে আশা কৰ্মী, অংগনবাড়ী কৰ্মী, সহায়িকা, সৰ্বশিক্ষা অভিযানৰ ঠিকা ভিত্তিত নিযুক্ত শিক্ষক সকলৰ দৰমহাত এতিয়া কোনো হেৰফেৰ নঘটে বুলি নিটি আয়োগৰ উপ-সমিতিয়ে দিয়া প্ৰতিবেদনৰ ভিত্তিত বাতৰি প্ৰকাশ পাইছে।\n২. গুৱাহাটীৰ আশে-পাশে থকা চৰকাৰী-বেচৰকাৰী প্ৰতিষ্ঠাৱত এশ শতাংশই থলুৱাক নিযুক্তি নিশ্চিত কৰাৰ দাবীত প্ৰতিবাদী অৱস্থান ধৰ্মঘট পালন কৰিলে সদৌ অসম ছাত্ৰ সন্থাই।\n৩. সপ্তম কেন্দ্ৰীয় দৰমহা আয়োগে অহা ১৯নৱেম্বৰত কেন্দ্ৰীয় গৃহমন্ত্ৰীৰ ওচৰত প্ৰতিবেদন দাখিল কৰিব। দৰমহা বৃদ্ধিৰ পৰামৰ্শৱলী চৰকাৰে গ্ৰহণ কৰিলে কেন্দ্ৰীয় চৰকাৰৰ অধীনস্থ চাকৰিয়াল আৰু পেঞ্চনাৰ সকলৰ দা-দৰমহা বৃদ্ধি পাব বুলিও সূত্ৰত প্ৰকাশ।\n৪. ব্যৱসায়ত মন’পলি সৃষ্টিৰ প্ৰয়াসেৰে অশুভ অভ্যাস গঢ়ি তোলাৰ অপৰাধত জেট এয়াৰৱেট, ইণ্ডিগ আৰু স্পাইচ জেটৰ বিৰুদ্ধে দেশৰ কম্পিটিচন কমিচনে ২৫৮কোটি টকাৰ জৰিমনাৰ নিৰ্দেশ জাৰি কৰিছে।\n৫. নাছাৰ মহাকাশ ষ্টেচনত লেটুচৰ খেতি কৰাৰ পৰীক্ষাত সফলতা পোৱাৰ পাছত এতিয়া তাত গজিবলৈ দিয়া পৰীক্ষামূলক শাক-পাচলিৰ খেতিত জানুৱাৰী মাহ পৰ্যন্ত ফুলো ফুলা দেখিবলৈ পোৱা যাব বুলিও নাছাৰ সূত্ৰই প্ৰকাশ কৰিছে।\n৬. ইনফ’ছিছ বিজ্ঞান ফাউণ্ডেছনে এইবৰ্ষৰ ইনফ’ছিছ পুৰস্কাৰ সমূহ ঘোষণা কৰিছে। সোণৰ পদকৰ সৈতে নগদ ৬৫লাখ টকাকৈ প্ৰতিটো পুৰস্কাৰৰ সৈতে প্ৰদান কৰা হয়। জাৱহৰলাল নেহৰু উচ্চ-বৈজ্ঞানিক গৱেষণা প্ৰতিষ্ঠানৰ উমেশ ৱাঘমাৰেক অভিযান্ত্ৰিক আৰু কম্পিউটাৰ বিজ্ঞানৰ ক্ষেত্ৰত অৰিহণাৰ বাবে পুৰস্কাৰৰ বাবে নিৰ্বাচিত কৰা হৈছে। কলা শাখা, সমাজ বিজ্ঞান, জীৱ বিজ্ঞান, গণিত আৰু পদাৰ্থ বিজ্ঞান বিষয়তো একোজনলৈ এই পুৰস্কাৰ আগবঢ়োৱা হৈছে।\n৭. জুনিয়ৰ এচিয়া কাপ হকীৰ খেলত আজি ভাৰতীয় দলে চীনক ৪-১ গ’লৰ ব্যৱধানত পৰাজিত কৰি শাখাৰ শীৰ্ষ স্থান লাভ কৰে। কোৱোটাৰ ফাইনেলত ভাৰতীয় দলে ওমানৰ বিৰুদ্ধে খেলিব।\n৮. হাতী-মানুহৰ সংঘাত নিৰাময়ৰ বাবে দেশজুৰি কাৰণ নিৰূপণৰ বাবে জৰীপ চলাব কেন্দ্ৰীয় বন আৰু পৰিবেশ মন্ত্ৰালয়ে। এই সমগ্ৰ সমস্যাটোৰ সমাধানৰ বাবে ৰাজ্য সমূহলৈ প্ৰায় ৪০হাজাৰ কোটি টকাৰ আঁচনি প্ৰেৰণ কৰিব বুলিও জানিব পৰা গৈছে।\n৯. মুখ্যমন্ত্ৰীৰ সাহাৰ্য পুঁজিৰ পৰা কেন্দ্ৰীয় লোকসেৱা আয়োগৰ প্ৰাৰম্ভিক পৰীক্ষাত উত্তীৰ্ণ অসমৰ ছাত্ৰ-ছাত্ৰী সকললৈ প্ৰস্তুতিৰ বাবে এই বৰ্ষৰ পৰা ১লাখকৈ টকাৰ বিত্তীয় সাহাৰ্য আগবঢ়াব অসম চৰকাৰে। ২০০৭চনৰ পৰা এনেকৈ পঞ্চাশ হাজাৰকৈ টকাৰ সাহাৰ্য দি আহিছিল বুলিও জানিব পৰা গৈছে।\n১০. অসম সাহিত্য সভাৰ সেতু-বন্ধন আৰু উজ্জীৱন যাত্ৰাৰ প্ৰতি সঁহাৰি দি মাজুলীৰ চাৰি সত্ৰাধিকাৰ ডঃ পীতাম্বৰ দেৱগোস্বামী, নাৰায়ণ গোস্বামী, ননীগোপাল দেৱগোস্বামী আৰু পৰমানন্দ দেৱগোস্বামীয়ে সন্মানীয় হিতৈষী সভ্য পদ গ্ৰহণ কৰিছে। লগতে ভকত বৈষ্ণৱ সকলেও আজীৱন সভ্য পদ গ্ৰহণ কৰাৰ সুখবৰো প্ৰকাশ পাইছে।


DC Office Cachar Recruitment 2022 | Apply for Various Post\nDC Office Cachar Recruitment 2022: Applications are invited from the eligible candidates in the prescribed form for filling up the following posts at DC Office Cachar.(ডিচি অফিচ কাচাৰত নিম্নলিখিত পদসমূহ পূৰণ কৰাৰ বাবে নিৰ্ধাৰিত প্ৰপত্ৰত যোগ্য প্ৰাৰ্থীৰ পৰা আৱেদন আমন্ত্ৰণ কৰা হয়)\nTotal Post (মুঠ পদৰ সংখ্যা): 12\nDC Office Cachar Recruitment 2022 in Details\n1. Clinical Psychologist (নিদানিক মনোবিজ্ঞানী)\n2. Sr. Physiotherapist/ Occupational Therapist (জ্যেষ্ঠ ফিজিঅ’থেৰাপিষ্ট/ অকুপেশনেল থেৰাপিষ্ট)\n3. Orthopedically Handicapped Sr. Prosthetic/ Orthotic (অৰ্থোপেডিকভাৱে প্ৰতিবন্ধী জ্যেষ্ঠ প্ৰস্থেটিক/ অৰ্থোটিক)\n4. Prosthetic/ Orthotic technician(প্ৰস্থেটিক/ অৰ্থোটিক টেকনিচিয়ান)\n5. Sr. Speech Therapist/ Audiologist (জ্যেষ্ঠ স্পিচ থেৰাপিষ্ট/ অডিঅ’লজিষ্ট)\n6. Hearing Asstt./Juni or Speech Therapist (শ্ৰৱণ সহায়ক/জুনি বা স্পিচ থেৰাপিষ্টৰ শুনা)\n7. Mobility Instructor(গতিশীলতা প্ৰশিক্ষক)\n8. Multipurpose Rehabilitation Worker(বহুমুখী পুনৰ্সংস্থাপন কৰ্মী)\n9. Accountant cum Clerk cum Storekeeper(একাউণ্টেণ্ট কাম ক্লাৰ্ক কাম ষ্টোৰকিপাৰ)\n10. Attendant cum Peon cum Messenger( এটেণ্ডেণ্ট কাম পিয়ন কাম মেচেঞ্জাৰ)\n11. Field & Publicity Assistant(ক্ষেত্ৰ আৰু প্ৰচাৰ সহায়ক)\n12. Vocational Counselor cum Computer Asstt.(বৃত্তিমূলক পৰামৰ্শদাতা তথা কম্পিউটাৰ সহায়ক।)\nM. Phil in Clinical Psychology. (ক্লিনিকেল মনোবিজ্ঞানত এম. ফিল।)\nPreferably with2years experience in the field of disability rehabilitation.(সম্ভৱতঃ বিকলাঙ্গতা পুনৰ্সংস্থাপনৰ ক্ষেত্ৰত2বছৰৰ অভিজ্ঞতা থকা।)\nPost Graduate in related field (সম্পৰ্কিত ক্ষেত্ৰত স্নাতকোত্তৰ)\nPreferably with5years experience (সম্ভৱতঃ5বছৰৰ অভিজ্ঞতাৰ সৈতে)\nDegree in Prosthetic and Orthotic Preferably from National Institute.(ৰাষ্ট্ৰীয় প্ৰতিষ্ঠানৰ পৰা প্ৰস্থেটিক আৰু অৰ্থোটিক ত ডিগ্ৰী।)\nPreferably with5yrs. Experience oradiploma in Prosthetic & Orthotic with6years experience.(সম্ভৱতঃ5বছৰৰ সৈতে। অভিজ্ঞতা বা6বছৰৰ অভিজ্ঞতাৰ সৈতে প্ৰস্থেটিক আৰু অৰ্থোটিকৰ ডিপ্লোমা।)\nITI Trained.(আইটিআই প্ৰশিক্ষণপ্ৰাপ্ত।)\nPreferably with 2/3 years experience.(সম্ভৱতঃ 2/3 বছৰৰ অভিজ্ঞতাৰ সৈতে।)\nPost Graduate in related field/B.Sc Speech & Hearing.(সম্পৰ্কিত ক্ষেত্ৰত স্নাতকোত্তৰ/বি.এছ.চি. ভাষণ আৰু শুনানি।)\nDiploma in speech & Hearing with Knowledge of hearing aids repair/ear mould making.(শ্ৰৱণ সহায়ক মেৰামতি/কাণৰ ছাঁচ তৈয়াৰ কৰাৰ জ্ঞানৰ সৈতে ডিপ্লোমা ইন স্পীচ আৰু শ্ৰৱণ।)\nMatriculation + Certificate Diploma in Mobility(মেট্ৰিক + গতিশীলতাত প্ৰমাণপত্ৰ ডিপ্লোমা)\n10+2 with diploma In CBR/MRW course or one yrs. Diploma course in early childhood special education.(ডিপ্লোমা ইন চিবিআৰ/এমআৰডব্লিউ পাঠ্যক্ৰম বা এক বছৰৰ সৈতে 10+2। শৈশৱৰ প্ৰাৰম্ভিক বিশেষ শিক্ষাৰ ডিপ্লোমা পাঠ্যক্ৰম।)\nPreferably with two years of experience.(সম্ভৱতঃ দুবছৰৰ অভিজ্ঞতাৰ সৈতে।)\nB. Com/SAS.(বি. কম/এছ.এ.এছ.)\n8th Passed(অষ্টম উত্তীৰ্ণ)\n38 Years.(৩৮ বছৰ।)\nEligible candidates may apply for the above position in Standard form of Application with two passport sized colour photographs, self attested copies of testimonials/certificates and attend the selection procedure on specified dates against their respective position at District Disability Rehabilitation Centres (DDRCs) which will be notified through Cachar district website. The chairman reserves the right to alter or cancel the requirement for any of the positions listed SI. no. 1 &2at any stage/time. A candidate shall apply for any one of the above 2(two) positions only\nযোগ্য প্ৰাৰ্থীসকলে দুটা পাছপোৰ্ট আকাৰৰ ৰঙৰ ফটোগ্ৰাফ, প্ৰশংসাপত্ৰ/প্ৰমাণপত্ৰৰ স্ব-প্ৰমাণিত প্ৰতিলিপিৰ সৈতে আবেদনৰ মানক প্ৰপত্ৰত ওপৰোক্ত পদৰ বাবে আবেদন কৰিব পাৰে আৰু জিলা বিকলাঙ্গতা পুনৰ্সংস্থাপন কেন্দ্ৰত (ডিডিআৰচি) তেওঁলোকৰ নিজ নিজ স্থিতিৰ বিপৰীতে নিৰ্ধাৰিত তাৰিখত বাছনি প্ৰক্ৰিয়াত উপস্থিত থাকিব পাৰে যাক কাচাৰ জিলা ৱেবছাইটৰ জৰিয়তে জাননী দিয়া হ’ব। অধ্যক্ষই তালিকাভুক্ত এছআই ৰ যিকোনো পদৰ বাবে প্ৰয়োজনীয়তা সলনি বা বাতিল কৰাৰ অধিকাৰ সংৰক্ষিত ৰাখে। যিকোনো পৰ্যায়/সময়ত নম্বৰ 1 আৰু 2। এজন প্ৰাৰ্থীয়ে কেৱল ওপৰোক্ত 2(দুটা) পদৰ যিকোনো এটাৰ বাবে আবেদন কৰিব\nAddress for submission of application: District Social Welfare Officer, Meherpur, Slichar, Cachar.(আৱেদন দাখিলৰ বাবে ঠিকনা: জিলা সমাজ কল্যাণ বিষয়া, মেহেৰপুৰ, শ্লিচাৰ, কাছাৰ।)


মানু্হ আৰু পৰিৱেশ-মাণিক পাল\nসাম্প্ৰতিক কালত মানুহৰ সৰ্বাধিক দৃষ্টি আকৰ্ষণ কৰা বিষয়টো হ’ল পৰিৱেশ । সেই বাবেই হয়তো আজিকালি প্ৰায়ে শুনিবলৈ পাঁও যে “save environment save life ”। পৰিৱেশ শব্দটো আগতেও ব্যৱহাৰ কৰা হৈছিল যদিও বৰ্তমান সময়ত এই শব্দটোৰ বিশেষ তাৎপৰ্য আছে । সম্প্ৰতি শিক্ষা-দীক্ষা , প্ৰশাসন , ব্যৱসায়,বাণিজ্য , ৰাজনীতি , অৰ্থনীতি , আন্তৰ্জাতিক সম্পৰ্ক আদি বিষয়ৰ প্ৰায় সকলো ধৰণৰ আলোচনাতে পৰিৱেশৰ কথা আহি পৰে । কাৰণ আমাৰ মাতৃ পৃথিৱীৰ সকলো ঠাইতে পৰিৱেশৰ সমস্যাই মানুহক অসুবিধাত পেলাইছে । সম্প্ৰতি সময়ত বহু চৰ্চিত পৰিৱেশৰ সমস্যাবোৰ হ’ল – গোলকীয় উষ্ণতা , জলবায়ু পৰিৱৰ্তন , বিভিন্ন প্ৰকাৰৰ প্ৰদূষণ , কৃত্ৰিম বান , ভূমিস্খলন , মৰুকৰণ ইত্যাদি । এই পৰিৱেশ সংক্ৰান্ত সমস্যা বোৰে মানুহকে আদি কৰি প্ৰকৃতিৰ জৈৱ আৰু অজৈৱ উপাদানৰ ওপৰত বিৰূপ প্ৰভাৱ পেলাইছে । পৰিৱেশৰ এনে সমস্যাবোৰৰ বাবে আটাইতকৈ বেছি জগৰীয়া হ’ল মানুহ নিজে । কাৰণ মানুহৰ বিবেকহীন কামবোৰৰ বাবেই পৰিৱেশৰ আজি এনে অৱস্থা । মানৱ জাতিয়ে নিজে নিজৰ বিপদ টানি আনিছে ।\nবহল অৰ্থত পৰিৱেশ শব্দটোৱে কোনো জীৱ বা জীৱ-সম্প্ৰদায়ৰ চাৰিওফালৰ অৱস্থাকে বুজায় । চাৰিওফালৰ অৱস্থাই জীৱ বৰ্তি থাকিবৰ বাবে আৱশ্যকীয় সকলো উপাদানকে সামৰি লয় । এই উপাদানবোৰ জৈৱ আৰু অজৈৱ দুয়ো ধৰণৰ হ’ব পাৰে । কিন্তু ভৌগোলিক দিশৰ পৰা পৰিৱেশৰ অৰ্থ অতি ব্যাপক আৰু জটিল । পৃথিৱীৰ প্ৰাকৃতিক অৱস্থাৰ চাৰিটা বৃহৎ উপাদান বা মণ্ডলে ইয়াৰ পৰিৱেশ নিৰূপণ কৰিছে । সেইকেইটা হ’ল – ক) স্থল মণ্ডল খ) জলমণ্ডল গ) বায়ুমণ্ডল ঘ ) জীৱমণ্ডল ।\nযোৱা কিছু দশক ধৰি পৃথিৱীত চলি থকা প্ৰকৃতিৰ শোষণ আৰু পৰিৱেশৰ অধঃপতন উদ্বেগজনক পৰিস্থিতিত উপনীত হৈছে । যদি এতিয়াও আমি আমাৰ পৃথিৱীক ৰক্ষা কৰিবলৈ সচেতন নহওঁ তেন্তে ভয়ংকৰ প্ৰাকৃতিক দুৰ্যোগ যেনে – ভূমিকম্প , আকস্মিক বান , প্ৰৱল হিমবাহ , ছুনামি , চক্ৰবাত আদি হৈ পৃথিৱীক ধ্বংসৰ গৰাহত ঠেলি দিব পাৰে । যিটো পৰিস্থিতিৰ সুচনা ইতিমধ্যে আৰম্ভ হৈছে । সঁচাকৈয়ে পৰিৱেশৰ এই পতন মানৱ সমাজৰ বাবে সমগ্ৰ বিশ্বজুৰি এক চিন্তনীয় বিষয় । পৰিৱেশৰ গুৰুত্ব বুজি Evo Morales এ কৈছিল “ Sooner or later we will have to recognise that the Earth has rights too , to live without polution. What mankind must know is that human being can’t live without mother Earth , but the planet can live without human .\nসম্প্ৰতি সময়ত পৃথিৱীত চলি থকা ২৪ টা প্ৰধান পৰিৱেশ সম্বন্ধীয় চিন্তা হ’ল – ১ ) বায়ু প্ৰদূষণ ২) পানী প্ৰদূষণ ৩) মাটি প্ৰদূষণ ৪) জলবায়ু পৰিবৰ্তন ৫) গোলকীয় উষ্ণতা ৬) নিৰ্বনানীকৰণ ৭) কাৰ্বন ডাই অক্সাইডৰ মাত্ৰা বৃদ্ধি ৮) জিনীয় পৰিবৰ্তন ৯) সামুদ্ৰিক জীৱনৰ প্ৰভাৱ ১০) মানুহৰ স্বাস্থ্য সংক্ৰান্তিয় সমস্যা ১১) জনসংখ্যাৰ জনবিস্ফোৰণ ১২) প্ৰাকৃতিক ভাৰসাম্যৰ অভাৱ ১৩) ঘৰুৱা আৰু ঔদ্যোগিক আৱৰ্জনা ১৪ ) অ'জন স্তৰৰ ক্ষমতা হ্ৰাস ১৫ ) ভূমিস্খলন ১৬) প্ৰাকৃতিক সম্পদ হ্ৰাস ১৭) নিউক্লীয় সমস্যা ১৮) বিপন্ন প্ৰজাতিৰ প্ৰাণীৰ ধ্বংস ১৯) এছিড বৰষুণ ২০) কৃষিজ প্ৰদূষণ ২১) শব্দ প্ৰদূষণ ২২) জাৱৰ-জোঁথৰ আৰু আৰ্থ ফিলিং ২৩) নগৰ মহানগৰৰ ব্যস্ততা ২৪) চিকিৎসা সংক্ৰান্তীয় বস্তুৰ নিষ্পত্তি ।\nওপৰত উল্লেখ কৰা পৰিৱেশ সংক্ৰান্তিয় বিভিন্ন সমস্যাবোৰৰ বাবে জগৰীয়া মানৱ সমাজ । কাৰণ মানুহে , ভগৱানে মানৱৰ উপকাৰৰ বাবে দান কৰা প্ৰকৃতিৰ কোমলতাক সদায় কঠোৰ ভাবে ব্যৱহাৰ কৰি আহিছে । যাৰ ফলত প্ৰকৃতিয়েও নিজৰ ৰুদ্ৰ ৰূপ ধাৰণ কৰিছে। কাৰণ মানুহৰ বাবে প্ৰকৃতি আৰু পৰিৱেশ অপৰিহাৰ্য্য অংগ । প্ৰকৃতিৰ ওপৰত মানুহে কৰা কিছু বৰ্বৰতাৰ উদাহৰণ হ’ল – জধে-মধে গছ-বন কাটি লঠঙা কৰা , প্ৰাণী হত্যা , পাহাৰ কাটি শিল তৈয়াৰ কৰা , খাল-বিল পুখুৰী মাটিৰে পৰিপূৰ্ণ কৰা , মাটিত অত্যাধিক পৰিমাণে ৰাসায়নিক সাৰ প্ৰয়োগ কৰা , য'তে ত’তে আৱৰ্জনা আৰু মল-মূত্ৰ ত্যাগ কৰা , ঔদ্যোগিক আৱৰ্জনাবোৰ নদ-নদীত পেলোৱা , অত্যাধিক গাড়ী-মটৰ ব্যৱহাৰ কৰি শব্দ আৰু বায়ু প্ৰদূষণ কৰা ইত্যাদি ।\nপৰিৱেশ ৰক্ষা কৰিহে আমি জীয়াই থাকিব পাৰিম । গতিকে পৰিৱেশ প্ৰদূষণ কম কৰিবলৈ হ’লে আমি প্ৰকৃতিৰ ওপৰত কৰা বৰ্বৰতাবোৰ বন্ধ কৰিব লাগিব । কিছু ব্যক্তিগত স্বাৰ্থ আৰু মুনাফাৰ বাবে গছ-বন, পাহাৰ আদি কটা বন্ধ কৰিব লাগিব । নহ’লে আমি প্ৰকৃতিৰ ৰুদ্ৰ ৰূপ দৰ্শন কৰিবলৈ প্ৰস্তুত থাকিব লাগিব । যিমান পাৰি বৃক্ষ ৰোপণ কৰিব লাগিব । এইবোৰৰ মাজত ভাল খবৰটো হ’ল যে পৰিৱেশ সমস্যাবোৰৰ প্ৰতি সম্প্ৰতি সময়ত সমগ্ৰ বিশ্ববাসী সজাগ হৈছে আৰু সমন্বিত প্ৰচেষ্টাৰে সমস্যাবোৰ ৰোধ কৰিবলৈ আৰু যাৱতীয় ব্যৱস্থা গ্ৰহণ কৰিবলৈ ৰাষ্ট্ৰসমূহে সহমত প্ৰকাশ কৰিছে । কিছুমান আন্তঃৰাষ্ট্ৰীয় সংগঠনেও পৰিৱেশ সমস্যাবোৰ সমাধানৰ বাবে যত্ন কৰিছে । এনেকুৱা কিছুমান আন্তঃৰাষ্ট্ৰীয় সংগঠন হ’ল – Earth system Governance Project (ESGP), Global Environment Facility (GEF) , Local Authorities international Organisations ( KIMO) , Intergovernmental panel on Climate change (IPCC ), international Union for Conservation of nature (IUCN) , United Nations Environment Programme (UNEP) , world Nature Organization (WNO) ইত্যাদি । গতিকে দেখা গ’ল যে সম্প্ৰতি সময়ত চলি থকা মানুহ আৰু প্ৰকৃতিৰ সংঘৰ্ষৰ বাবে মানুহ সম্পূৰ্ণৰূপে দায়ী আৰু ইয়াক সম্পূৰ্ণভাবে সমাধান কৰাৰ দায়িত্বও মানুহৰে ।\nTags: প্ৰকৃতি-পৰিৱেশ প্ৰবন্ধ মাণিক পাল


T20 World Cup: বিৰাট কোহলীয়ে বিগত ১১ বছৰ ধৰি এই অভিলেখৰ পিছত দৌৰি আছে...– News18 assam\nHome » photogallery » world »T20 World Cup: বিৰাট কোহলীয়ে বিগত ১১ বছৰ ধৰি এই অভিলেখৰ পিছত দৌৰি আছে, এইবাৰ সপোন পূৰণ হ'বনে বিৰাটৰ ?\nT20 World Cup: বিৰাট কোহলীয়ে বিগত ১১ বছৰ ধৰি এই অভিলেখৰ পিছত দৌৰি আছে, এইবাৰ সপোন পূৰণ হ'বনে বিৰাটৰ ?\nবিৰাট কোহলী (Virat Kohli) বৰ্তমান যুগৰ আটাইতকৈ ডাঙৰ বেটছমেন। টেষ্ট ক্ৰিকেটৰ পৰা এদিনীয়া আৰু তাৰ পিছত টি-২০লৈ তেওঁৰ আধিপত্য। বিৰাটে এতিয়ালৈকে টি-২০ আন্তৰ্জাতিক ক্ৰিকেটত শতক অৰ্জন কৰা নাই, কিন্তু তেওঁ সৰ্বাধিক অৰ্ধশতকৰ অভিলেখ গঢ়িছে।\n| October 18, 2021, 18:16 IST\nবিৰাট কোহলী (Virat Kohli) বৰ্তমান যুগৰ আটাইতকৈ ডাঙৰ বেটছমেন। টেষ্ট ক্ৰিকেটৰ পৰা এদিনীয়া আৰু তাৰ পিছত টি-২০লৈ তেওঁৰ আধিপত্য। তেওঁৰ বেটে ক্ৰিকেটৰ প্ৰতিটো ফৰ্মেটত ধুমধাম কৰে। তেওঁ এতিয়ালৈকে আন্তঃৰাষ্ট্ৰীয় ক্ৰিকেটত ২৩,০০০ তকৈও অধিক ৰাণ সংগ্ৰহ কৰিছে। লগতে বিৰাটৰ নামত ৭০ টা শতক আছে। আৰু তাৰ পিছত গড় ৫৫ তকৈ অধিক।\nবিৰাটে তেওঁৰ ১৩ বছৰীয়া কেৰিয়াৰত বহুতো ডাঙৰ অভিলেখ ভংগ কৰিছে। তেওঁ মহান ছাৰ ডন ব্ৰেডমেনক আৰু শচীন তেণ্ডুলকাৰক কেইবাবাৰো প্ৰত্যাহ্বান জনাইছে। কিন্তু আন্তৰ্জাতিক ক্ৰিকেটতো এটা কথা আছে যাৰ বাবে বিৰাট কোহলী যোৱা ১১ বছৰ ধৰি তেনেকৈয়ে আছে। আৰু এইটো টি-২০ আন্তৰ্জাতিক ক্ষেত্ৰত এটা শতক।\n২০১০ চনত টি-২০ আন্তঃৰাষ্ট্ৰীয় পৰ্যায়ত আত্মপ্ৰকাশ কৰা বিৰাট কোহলীয়ে এতিয়ালৈকে মুঠ ৯০ খন মেচ খেলিছে। ইয়াৰ মাজতে, তেওঁ ৩১৫৯ ৰাণ সংগ্ৰহ কৰিছে। টি-২০ আন্তঃৰাষ্ট্ৰীয় খেলত পৃথিৱীৰ কোনো বেটছমেনে ইমান ৰাণ সংগ্ৰহ কৰা নাই। কিন্তু হায়, ইমান ৰাণ সংগ্ৰহ কৰাৰ পিছতো, তেওঁ এতিয়ালৈকে শতক অৰ্জন কৰা নাই। অনুৰাগীসকলে আশা কৰে যে এইবাৰ টি-২০ বিশ্বকাপৰ সময়ত তেওঁৰ সপোন পূৰণ হ'ব।\nসৰ্বোচ্চ অৰ্ধশতক: বিৰাটে এতিয়ালৈকে টি-২০ আন্তৰ্জাতিক ক্ৰিকেটত শতক অৰ্জন কৰা নাই, কিন্তু তেওঁ সৰ্বাধিক অৰ্ধশতকৰ অভিলেখ গঢ়িছে। তেওঁ এতিয়ালৈকে মুঠ ২৮ বাৰ ৫০ ৰ সীমা অতিক্ৰম কৰিছে। ৰোহিত শৰ্মা তালিকাৰ দ্বিতীয় স্থানত আছে। টি-২০আন্তঃৰাষ্ট্ৰীয় ক্ৰিকেটত তেওঁৰ মুঠ ২২ টা অৰ্ধ-শতক আছে।\nটি-২০ আন্তঃৰাষ্ট্ৰীয় অভিলেখলৈ লক্ষ্য কৰিলে, বিৰাট কোহলীয়ে তিনিবাৰকৈ শতক সম্পূৰ্ণ কৰাৰ পৰা বঞ্চিত হৈছিল। আকৰ্ষণীয় কথাটো হ'ল যে তেওঁ এটা শতিকাৰ তিনিগুণ ওচৰত নাছিল। তেওঁ ২০১৬ চনৰ জানুৱাৰীত এডিলেডত অষ্ট্ৰেলিয়াৰ বিৰুদ্ধে ৯০ ৰাণত অপৰাজিত আছিল। তেওঁ এই বছৰ টি-২০ বিশ্বকাপৰ সময়ত ৱেষ্ট ইণ্ডিজৰ বিৰুদ্ধে ৮৯ ৰাণত নট আউট হৈ থাকে।\nতাৰ পিছত তেওঁ ২০১৯ চনৰ ডিচেম্বৰত ৱেষ্ট ইণ্ডিজৰ বিৰুদ্ধে পুনৰ শতক অৰ্জন কৰাৰ সুযোগ পাইছিল। কিন্তু তেওঁ ৯৪ ৰাণত সন্তুষ্ট হ'ব লগা হৈছিল। দৰাচলতে, তেওঁ টীম ইণ্ডিয়াক ৮ টা বল আগতীয়াকৈ বিজয়ৰ মজিয়ালৈ লৈ গৈছিল।


unolock-3-guideline-will-not-implement-in-assam-says-hbs– News18 Assam\nঅসমত প্ৰযোজ্য নহয় নেকি আনল’ক ৩.০ৰ গাইড লাইন? কি ক’লে মন্ত্ৰী হিমন্ত বিশ্ব শৰ্মাই?\nUpdated:July 31, 2020, 11:07 AM IST\nঅসমত বৰ্তমান প্ৰযোজ্য হৈ থকা নিয়ম অহা ১৫ আগষ্টলৈকে বাহাল থাকিব\nঅসমত প্ৰযোজ্য নহয় আনল’ক ৩.০। তাৰ পৰিৱৰ্তে বৰ্তমান প্ৰযোজ্য হৈ থকাৰ দৰে সকলো নিয়ম মানি চলিব লাগিব ১৫ আগষ্ট লৈকে। এই কথা জনাইছে মন্ত্ৰী হিমন্ত বিশ্ব শৰ্মাই। ৰাজ্যৰ পৰিবেশ সামান্য ভাবে উন্নত হৈছে। গতিকে ইয়াৰ প্ৰতি লক্ষ্য ৰাখি ১৫ আগষ্টলৈকে বাহাল থাকিব সকলো নীতি নিৰ্দেশনা।\nকেন্দ্ৰীয় চৰকাৰে ১ আগষ্টৰ পৰা জাৰি কৰিছে আনল’ক ৩.০। লগতে প্ৰস্তুত কৰা হৈছিল নতুন গাইড লাইন। কিন্তু অসমৰ ক্ষেত্ৰত প্ৰযোজ্য নহ’ব এই নীতি-নিৰ্দেশনা। অসমত বাহাল থাকিব সান্ধ্য আইন। লগতে যিখিনি নিৰ্দেশাৱলী পূৰ্বতে ৰাজ্য চৰকাৰে জাৰি কৰিছিল, সেই হিচাপতে চলি থাকিব। আৰু ১৫ আগষ্টৰ পিছৰ পৰিবেশ কেন্দ্ৰীয় চৰকাৰক অৱগত কৰি পৰৱৰ্তী সিদ্ধান্ত ল’ব ৰাজ্য চৰকাৰে। এই কথা জানিবলৈ দিছে মন্ত্ৰী হিমন্ত বিশ্ব শৰ্মাই।\nFirst published: July 31, 2020, 11:06 AM IST


যেতিয়া কপিল শৰ্মা নিমন্ত্ৰণ নোহোৱাকৈ কিং খানৰ ঘৰত উপস্থিত হৈছিল, Partyৰ মাজতে কি প্ৰতিক্ৰিয়া দিছিল শ্বাহৰুখে ?– News18 assam\nযেতিয়া কপিল শৰ্মা নিমন্ত্ৰণ নোহোৱাকৈ কিং খানৰ ঘৰত উপস্থিত হৈছিল, Partyৰ মাজতে কি প্ৰতিক্ৰিয়া দিছিল শ্বাহৰুখে ?\nঅভিনেতা আৰু কমেডিয়ান কপিল শৰ্মা (Kapil Sharma) এতিয়া তেওঁৰ নতুন অনুষ্ঠানৰ বাবে বাতৰিলৈ আহিছে। কপিল শৰ্মাৰ নতুন অনুষ্ঠানটোক 'আই এম নট ডন ইয়েট' (I Am Not Done Yet) বুলি কোৱা হয়, য'ত কপিলে ষ্টেণ্ড-আপ কমেডিৰ জৰিয়তে দৰ্শকক মনোৰঞ্জন দি আছে।\nLast Updated : January 31, 2022, 10:13 IST\nঅভিনেতা আৰু কমেডিয়ান কপিল শৰ্মা (Kapil Sharma) এতিয়া তেওঁৰ নতুন অনুষ্ঠানৰ বাবে বাতৰিলৈ আহিছে। কপিল শৰ্মাৰ নতুন অনুষ্ঠানটোক 'আই এম নট ডন ইয়েট' (I Am Not Done Yet) বুলি কোৱা হয়, য'ত কপিলে ষ্টেণ্ড-আপ কমেডিৰ জৰিয়তে দৰ্শকক মনোৰঞ্জন দি আছে। এই অনুষ্ঠানটোত, কপিলক তেওঁৰ জীৱনৰ বহুতো কাহিনী ভাগ বতৰা কৰা দেখা গৈছিল। এতিয়া তেওঁ নিজৰ সৈতে সম্পৰ্কিত আন এটা কাহিনী ভাগ বতৰা কৰিছে, যাৰ জৰিয়তে তেওঁ কৈছে যে কেনেকৈ এবাৰ তেওঁ বলীউডৰ চুপাৰষ্টাৰ শ্বাহৰুখ খানৰ ঘৰত ফোন নকৰাকৈ উপস্থিত হৈছিল। সেইটো অতি পলমকৈ আবেলি ৩ বজাত, এই সময়ছোৱাত শ্বাহৰুখৰ ঘৰত কোনো পাৰ্টি চলি আছিল।\nকপিল শৰ্মাই কয় যে তেওঁ বিখ্যাত হোৱাৰ লগে লগে তেওঁৰ শক্তি সম্পৰ্কে তেওঁৰ দৃষ্টিভংগী সলনি হৈছিল। কপিলে শ্বাহৰুখ খানৰ সৈতে সম্পৰ্কিত কাহিনীটোৰ বিষয়ে কৈছিল যে তেওঁ তেওঁৰ সম্পৰ্কীয় ভাইৰ সৈতে গাড়ীত গৈ আছিল। তেতিয়াই তেওঁৰ সম্পৰ্কীয় ভাতৃয়ে শ্বাহৰুখ খানৰ ঘৰ চাবলৈ ইচ্ছা প্ৰকাশ কৰিছিল। যেতিয়া কপিল সেই সময়ত নিচাগ্ৰস্ত অৱস্থাত আছিল, তেওঁ তেওঁৰ কথাবোৰো গ্ৰহণ কৰিছিল।\nকপিলে কয়, "যেতিয়া আমি তালৈ গৈছিলো, তাত এটা পাৰ্টি চলি আছিল। দুৱাৰবোৰ খোলা আছিল আৰু মই মোৰ জনপ্ৰিয়তাৰ অপব্যৱহাৰ কৰাৰ সিদ্ধান্ত লৈছিলো। মই চালকজনক গাড়ীখন ভিতৰলৈ লৈ যাবলৈ কৈছিলো। নিৰাপত্তাৰক্ষীজনে মোৰ মুখলৈ চাই মোক চিনাক্ত কৰিলে। তেওঁ ভাবিছিল যে আমাক নিশ্চয় মাতি অনা হৈছে। গতিকে তেওঁ আমাক যাবলৈ দিছিল।"\n"যেতিয়া আমি সোমাইছিলো, মই অনুভৱ কৰিছিলো যে আমি সঠিক কাম কৰা নাই। মই উভতি যোৱাৰ সিদ্ধান্ত লৈছিলো। তেতিয়া শ্বাহৰুখ খানৰ মেনেজাৰ আহিল। তেওঁ আমাক ভিতৰলৈ মাতিছিল। সেই সময়ত ৩ বাজিছিল। দুৱাৰখন খুলিলে গৌৰী বৌ আৰু তেওঁৰ তিনি-চাৰিগৰাকী বান্ধৱী বহি আছিল। মই তেওঁক হেল্লো কৈছিলো।তেওঁ ক'লে, শ্বাহৰুখ ভিতৰত আছে, অনুগ্ৰহ কৰি।"\n"যেতিয়া মই ভিতৰলৈ গৈছিলো, শ্বাহৰুখ খানে নিজৰ ষ্টাইলত নাচি আছিল। মই তেওঁৰ ওচৰলৈ গৈ কলো দুঃখিত ভাই, মোৰ সম্পৰ্কীয় ভাই ইয়াত আছে আৰু তেওঁ আপোনাৰ ঘৰটো চাব বিচাৰিছিল। গেটখন খোলা আছিল গতিকে মই ভিতৰলৈ আহিছিলো। সেয়ে শ্বাহৰুখে উত্তৰ দিলে, 'যদি মোৰ শোৱনি কোঠাৰ দুৱাৰখন খোলা থাকে, তেন্তে আপুনি ভিতৰলৈ যাব নেকি?' কিন্তু তেওঁ খং কৰা নাছিল। কপিল পাৰ্টিত শেষত উপস্থিত হৈছিল। শ্বাহৰুখে তেওঁক বিদায় দিবলৈ নামি আহিছিল আৰু তাৰ পিছত তেওঁৰ কৰ্মচাৰীসকলেও কপিলৰ সৈতে ফটো তুলিছিল।\nFirst published: January 31, 2022, 10:13 IST\nComedyEntertainmentKapil SharmaShahrukh Khan


Facebook Whatsapp Instagram down globally: কিয় কাম কৰা নাই ফেচবুক, Whatsapp, ইনষ্টাগ্ৰামে? জানি লওক কাৰণ whatsapp-instagram-down-for-many-users-hb– News18 assam\nFacebook Whatsapp Instagram down globally: ফেচবুক, Whatsapp,ইনষ্টাগ্ৰামে কাম নকৰাৰ আঁৰৰ কাৰণ কি?\nFacebook WhatsApp Instagram down globally: সমগ্ৰ বিশ্ব বিপৰ্যস্ত ফেচবুক, WhatsApp, ইনষ্টাগ্ৰামত! ভাৰতবৰ্ষতো থমকি ৰৈছে সেৱা!\nLast Updated : October 04, 2021, 22:47 IST\nসমগ্ৰ বিশ্বজুৰি বিধ্বস্ত ফেচবুক, হোৱাটচএপ আৰু ইনষ্টাগ্ৰাম সেৱা। আজিৰ দিনটোত কেইঘণ্টামানৰ পূৰ্বৰে পৰা কাম কৰা নাই এই তিনিটা ছচিয়েল মিডিয়া সেৱাই।\nসেৱা সমূহ বিকল হৈ পৰাৰ বাবে এতিয়া সমস্যাত পৰিছে ব্যৱহাৰকাৰীসকল। কিছুসময়ৰ পূৰ্বৰে পৰা ভাৰতবৰ্ষতো বন্ধ হৈ পৰিছে ফেচবুক, হোৱাটচএপ আৰু ইনষ্টাগ্ৰাম সেৱা।\nপিছে কিয় এই সেৱা সমূহ বিকল হৈ পৰিছে, সেয়া এতিয়াও স্পষ্ট হোৱা নাই। কিন্তু WhatsApp-এ এই সন্দৰ্ভত টুইটাৰ যোগে কৈছে যে, 'আমি জানিব পাৰিছো যে, বহুলোকে আমাৰ সেৱা কিছু সময় ধৰি ব্যৱহাৰ কৰিব পৰা নাই। আগৰ অৱস্থালৈ ঘূৰাই নিবলৈ আমি কাম কৰি আছো। যিমান সম্ভৱ সোনকালে আমি আপডেট জনাম। ধৈৰ্য ধৰাৰ বাবে ধন্যবাদ।'\nআনহাতে ফেচবুকৰ ফালৰ পৰাও এই সন্দৰ্ভত প্ৰতিক্ৰিয়া ব্যক্ত কৰিছে। ফেচবুক কৰ্তৃপক্ষই টুইটাৰ যোগে লিখিছে যে, 'আমি জানিব পাৰিছো যে, একাংশ লোকে আমাৰ সেৱা গ্ৰহণ কৰিব পৰা নাই। আমি পূৰ্বৰ অৱস্থালৈ ঘূৰাই আনিবলৈ চেষ্টা চলাই আছো। এনে ধৰণৰ ঘটনাৰ বাবে আমি ক্ষমাপ্ৰাৰ্থী।'\nFirst published: October 04, 2021, 22:32 IST\nFacebookFacebook Does not workingInstagramwhatsappWhatsapp does not working


Gang-raped & Murder : ৯ বছৰীয়া শিশু দলবদ্ধ বলাৎকাৰ কৰি হত্যা! পিতৃ–মাতৃৰ সন্মুখতে মৃতদেহ জ্বলাই দিলে ধৰ্ষণকাৰী পুৰোহিতে! - HeadlineAssam.com\nAssam News Guwahati Main Story Todays Headline Assam\nদিল্লীৰ নাংগেলী গাঁৱৰ বাসিন্দা শিশুটিৰ পৰিয়ালে জনাইছে, দেওবাৰে বিয়লি চাৰে পাঁচটা বজাত মাতৃক কৈ শ্মশানৰ কুলাৰৰ পৰা ঠাণ্ডা পানী আনিবলৈ গৈছিল নাবালিকাগৰাকী।\nএক জঘন্য অপৰাধৰ বলি হ’ল দিল্লীৰ এগৰাকী কণমানি। ঘৰৰ বিপৰীত দিশে থকা শ্মশানৰ কুলাৰৰ পৰা ঠাণ্ডা পানী আনিবলৈ কৈছিল কণমানিজনী। সেই সময়তে দলবদ্ধ ধৰ্ষণ (Gang rape) কৰি হত্যা (Murder) কৰা হয় ৯ বছৰীয়া নাবালিকাগৰাকীক। শ্মশানৰ এজন পুৰোহিত আৰু তেওঁৰ তিনিসহযোগীৰ বিৰুদ্ধে অভিযোগৰ ভিত্তিত তেওঁলোকক গ্ৰেপ্তাৰ কৰা হৈছে।\nদিল্লীৰ নাংগেলী গাঁৱৰ বাসিন্দা শিশুটিৰ পৰিয়ালে জনাইছে, দেওবাৰে বিয়লি চাৰে পাঁচটা বজাত মাতৃক কৈ শ্মশানৰ কুলাৰৰ পৰা ঠাণ্ডা পানী আনিবলৈ গৈছিল নাবালিকাগৰাকী। কিছু সময় পিছত সন্ধিয়া ৬ বজাত শ্মশানৰ পুৰোহিত ৰাধেশ্যাম আৰু দুই–তিনিজনে শিশুটিৰ মাতৃক জনায় যে কুলাৰৰ পৰা পানী ভৰোৱাৰ সময়ত বিদ্যুৎস্পৃষ্ট হৈ মৃত্যু হৈছে কন্যাৰ। লগতে আৰক্ষীক খবৰ দিয়াৰ প্ৰয়োজন নাই বুলিও কয়। তেওঁলোকক বুজোৱা হৈছিল যে আৰক্ষী আহিলে মৰণোত্তৰ পৰীক্ষা কৰোৱা হ’ব আৰু কন্যাৰ শৰীৰৰ সমস্ত অংগ কাটি নিব। সেয়ে কাকো নজনোৱাকৈ মৃতদেহটো দাহ কৰাই ভাল। ইয়াৰ পিছত পৰিয়ালৰ অনুমতি অবিহনেই জ্বলাই দিয়া হয় মৃতদেহটো।\nএই ঘটনাৰ খবৰ বিয়পি পৰাৰ লগে লগে শ্মশানত উপস্থিত হয় ২ শতাধিক গাঁওবাসী। তেওঁলোকৰ মাজৰে কোনোৱে আৰক্ষীক খবৰ দিয়ে। ঘটনাস্থলীত আৰক্ষীৰ বিশাল বাহিনী উপস্থিত হয়। পৰিয়ালৰ অভিযোগৰ ভিত্তিত গ্ৰেপ্তাৰ কৰা হয় পুৰোহিত ৰাধেশ্যামসহ কুলদীপ, লক্ষ্মী নাৰায়ণ আৰু ছেলিম নামৰ চাৰিজনক। ধৃত আটাইৰে বিৰুদ্ধে পকছ’ আইনৰ অধীনত গোচৰ ৰুজু কৰা হৈছে।\nTags: Gang-raped & Murder


ড্ৰাগছৰ পাছত এইবাৰ আদানিৰ মুন্দ্ৰা বন্দৰত উদ্ধাৰ পাকিস্তানৰ পৰা অহা তেজস্ক্ৰিয় পদাৰ্থ\nAdani’s Mundra Port ড্ৰাগছৰ পাছত এইবাৰ আদানিৰ মুন্দ্ৰা বন্দৰত উদ্ধাৰ পাকিস্তানৰ পৰা অহা তেজস্ক্ৰিয় পদাৰ্থ\nAdani’s Mundra Port যোৱা ছেপ্টেম্বৰ মাহত প্ৰায় ৩হাজাৰ কিলোগ্ৰাম ড্ৰাগছ উদ্ধাৰ হোৱাৰ পাছত এইবাৰ বৃহৎ পৰিমানৰ তেজস্ক্ৰিয় পদাৰ্থ উদ্ধাৰ হৈছে আদানিৰ মুন্দ্ৰা বন্দৰত।\nউদ্যোগপতি গৌতম আদানিৰ আদানি গোষ্ঠী পৰিচালিত গুজৰাটৰ মুন্দ্ৰা বন্দৰত বৃহস্পতিবাৰে এখন বিদেশী পণ্যবাহী জাহাজ শুল্ক বিভাগ আৰু ডিআৰআইৰ যৌথ দলে আটক কৰে।\nযৌথ দলটোৱে দাবী কৰা মতে জাহাজখনত গোপনে বিপজ্জনক তেজস্ক্ৰিয় পদাৰ্থ আছে। জাহাজখনৰ বহু কন্টেইনাৰৰ পৰা তেজস্ক্ৰিয় পদাৰ্থ উদ্ধাৰ হৈছে।\nজাহাজখন এই তেজস্ক্ৰিয় পদাৰ্থ লৈ পাকিস্তানৰ কৰাচীৰ পৰা চীনৰ চাংহাইলৈ যোৱাৰ কথা আছিল বুলি কোৱা হৈছে।\nAlso Read: Darshan Nalkande দুৰ্দান্ত! হেট্ৰিকসহ চাৰিটা বলত চাৰিটা উইকেট লৈ অভিলেখ গঢ়িলে এইগৰাকী ভাৰতীয় বলাৰে\nআদানি স্প’ৰ্টছ এণ্ড স্পেছিয়েল ইক’নমিক জ’নৰ পৰা শুকুৰবাৰে প্ৰকাশ কৰা এক বিবৃতিত কোৱা হৈছে যে সেই পণ্যবাহী জাহজখন বিপদমুক্ত পদাৰ্থ থকাৰ তালিকাতে আছিল। কিন্তু কন্টেইনাৰ সমূহত ‘হেজাৰ্ড ক্লাছ চেভেন’ বুলি লিখা আছিল যাৰ অৰ্থ তাত তেজস্ক্ৰিয় পদাৰ্থ আছে।\nউল্লেখ্য যে যোৱা ছেপ্টেম্বৰত আদানিৰ এই মুন্দ্ৰা বন্দৰতে ৩হাজাৰ কিলোগ্ৰাম ড্ৰাগছ জব্দ কৰাৰ পাছত ড্ৰাগছৰ গোচৰত গ্ৰেপ্তাৰ কৰা হৈছিল শ্বাহৰুখ পুত্ৰ আৰিয়ান খানক।\nইয়াৰ পাছতে ৰাজনৈতিক বিতৰ্কৰ সূত্ৰপাত হয়। বিৰোধীয়ে অভিযোগ কৰে যে প্ৰধানমন্ত্ৰী মোদীৰ ঘনিষ্ঠ গৌতম আদানিৰ আদানি গোষ্ঠীৰ মুন্দ্ৰা বন্দৰত ইমান বৃহৎ পৰিমানৰ ড্ৰাগছ উদ্ধাৰৰ ঘটনাৰ পৰা দৃষ্টি আঁতৰাৱলৈকে আৰিয়ান খানক গ্ৰেপ্তাৰ কৰা হৈছে।\nAlso Read: Sibsagar College upgradation কথা ৰাখিলে মুখ্যমন্ত্ৰীয়ে! মহাৰজত জয়ন্তীত সুখবৰ; শিৱসাগৰ কলেজ উন্নীত হ’ব বিশ্ববিদ্যালয়লৈ\nএইবাৰ সেই মুন্দ্ৰা বন্দৰতে উদ্ধাৰ কৰা হৈছে বিপজ্জনক তেজস্ক্ৰিয় পদাৰ্থ। ইতিমধ্যে তদন্তৰ বাবে মুন্দ্ৰা বন্দৰতেই জাহাজখন খালী কৰা হৈছে।\nআদানি স্প’ৰ্টছ এণ্ড স্পেছিয়েল ইক’নমিক জ’নৰ ফালৰ পৰা শুল্ক বিভাগ আৰু ডিআৰআইৰ যৌথ দলক ধন্যবাদ জনোৱা হৈছে। লগতে ৰাষ্ট্ৰীয় নিৰাপত্তাক লৈ আদানি গোষ্ঠী অত্যন্ত দায়বদ্ধ আৰু ইয়াৰ সৈতে কেতিয়াও আপোচ নকৰে বুলি স্পষ্ট কৰি দিয়ে।


সংকটত আফগানিস্তান! পুনৰ তালিবানৰ দখলত ২ প্ৰাদেশিক ৰাজধানী -\nHomeআন্তঃৰাষ্ট্ৰীয়সংকটত আফগানিস্তান! পুনৰ তালিবানৰ দখলত ২ প্ৰাদেশিক ৰাজধানী\nসংকটত আফগানিস্তান! পুনৰ তালিবানৰ দখলত ২ প্ৰাদেশিক ৰাজধানী\nআফগানিস্তানঃ বিগত কিছুদিন ধৰি আফগানিস্তানৰ অৱস্থা বিপন্ন হোৱা দেখা গৈছে। তালিবানী আগ্ৰাসনে ক্ৰমাত ভয়াৱহ ৰূপ ধাৰণ কৰিছে। এটাৰ পিছত এটা প্ৰাদেশিক ৰাজধানী দখল কৰি আছে তালিবানে। ফলস্বৰূপে, আফগানিস্তানৰ পৰিস্থিতি অধিক সংকটাপন্ন হৈ পৰিছে। আফগান চৰকাৰে তালিবানৰ দাবী মানি নোলোৱাত তালিবানে দেওবাৰে আফগানিস্তানৰ আৰু দুখন প্ৰাদেশিক ৰাজধানী দখল কৰিছে। শুকুৰবাৰৰ পৰা দেওবাৰলৈ মুঠ ৪খন প্ৰাদেশিক ৰাজধানী দখল কৰিছে। দেওবাৰে তেওঁলোকে কুন্দুজ অঞ্চল দখল কৰিছে।\nমাত্ৰ কেইঘণ্টামানৰ ভিতৰতে কুন্দুজ আৰু চাৰ-ই-পুল দখল কৰে তালিবানে। চাৰ-ই-পুল চহৰৰ চৰকাৰী বাসভৱনসমূহো দখল কৰিছে তালিবানে। উল্লেখ্য যে, আমেৰিকা যুক্তৰাষ্ট্ৰৰ সেনাবাহিনীয়ে ক্ৰমান্বয়ে আফগানিস্তানক প্ৰত্যাহাৰ কৰাৰ পাছৰে পৰা তালিবানী সন্ত্ৰাস বৃদ্ধি হৈ আহিছে। কিন্তু কুন্দুজ দখল কৰাটো তালিবানৰ শেহতীয়া কাৰ্য-কলাপৰ ভিতৰত আটাইতকৈ গুৰুত্বপূৰ্ণ বুলি বিবেচিত হৈছে। চহৰখন দীৰ্ঘদিন ধৰি তালিবানৰ লক্ষ্যস্থান হৈ পৰিছিল। ২০১৫-১৬ চনত চহৰখনৰ কিছু অংশ ইতিমধ্যে দখল কৰিছিল। কিন্তু বেছিদিন তেওঁলোকে এই অঞ্চল ধৰি ৰাখিব নোৱাৰিলে। অৱশ্যে, আফগান প্ৰতিৰক্ষা মন্ত্ৰালয়ে সদৰী কৰিছে যে, আফগান সেনাবাহিনীয়ে অধিকৃত অঞ্চলটো পুনৰুদ্ধাৰৰ বাবে যুঁজ আৰম্ভ কৰিছে। অনুসন্ধান চলাই তালিবানৰ পৰা ৰাষ্ট্ৰীয় ৰেডিঅ’ আৰু টিভি ভৱনটোও উদ্ধাৰ কৰিছে সামৰিক বাহিনীয়ে।\nআনহাতে, আমেৰিকা যুক্তৰাষ্ট্ৰৰ সৈন্যসকলক ২০ বছৰৰ বাবে আফগানিস্তানলৈ মোতায়েন কৰা হৈছিল। শেহতীয়াকৈ আমেৰিকাই পূৰ্বে প্ৰেৰণ কৰা সামৰিক বাহিনীক ওভতাই লৈছে। ফলস্বৰূপে, তালিবানৰ দপদপনি আফগান চৰকাৰৰ বাবে বৃহৎ প্ৰত্যাহ্বান হৈ পৰা পৰিলক্ষিত হৈছে। আফগানিস্তানৰ কেইবাখনো চহৰ এতিয়া তালিবানৰ নিয়ন্ত্ৰণত আছে। পৰৱৰ্তি সময়ত আফগানে চৰকাৰে তালিবানী আগ্ৰাসনক কিদৰে দমন কৰে, সেয়াহে হ’ব লক্ষ্যণীয়!\nPrevious articleঠাকুৰ সজ্জন সিঙৰ বিয়োগ, বলীউডত শোকৰ ছাঁ\nNext articleট’কিঅ’ৰ মঞ্চত ভাৰতীয় হকীৰ স্বৰ্ণিল অভিযান


আৰক্ষীৰ বেৰিকেডত ওলমিল ক্ষত-বিক্ষত মৃতদেহ, হাত-ভৰি কাটি কোনে ওলমালে ব্যক্তিৰ মৃতদেহ? – Pratham Khabar\nঘৰ/অপৰাধ/আৰক্ষীৰ বেৰিকেডত ওলমিল ক্ষত-বিক্ষত মৃতদেহ, হাত-ভৰি কাটি কোনে ওলমালে ব্যক্তিৰ মৃতদেহ?\nসংযুক্ত কিষাণ মৰ্চাই এই ঘটনাৰ লগত নিসংগ শিখ জড়িত থকাৰ কথা উল্লেখ কৰে। সংযুক্ত কিষাণ মৰ্চাৰ মুৰব্বীগৰাকীয়ে কয় যে, 'ঘটনাৰ সৈতে জড়িত আছে নিসংগ শিখ'।\n0 376 এক মিনিটতকৈ কম\nঅশান্ত ৰাজধানী চহৰ দিল্লী। শুকুৰবাৰে দিল্লীৰ চিংহো সীমান্তত নৃশংসভাৱে হত্যা কৰা হয় এজন ব্যক্তিক।\nকৃষকৰ প্ৰতিবাদী ধ্বনিৰে মুখৰিত হৈ থকা দিল্লীত আৰক্ষীৰ বেৰিকেডত ওলেমাই হত্যা কৰা হয় ৩৫ বছৰীয়া এজন ব্যক্তিক। ক্ষোভিত কৃষকে প্ৰতিবাদ কৰি থকা ঠাইত উদ্ধাৰ কৰা হয় মৃতদেহটো। হাত-ভৰি কাটি বেৰিকেডত ওলোমাই ৰখা হৈছিল মৃতদেহটো।\nসংযুক্ত কিষাণ মৰ্চাই এই ঘটনাৰ লগত নিসংগ শিখ জড়িত থকাৰ কথা উল্লেখ কৰে। সংযুক্ত কিষাণ মৰ্চাৰ মুৰব্বীগৰাকীয়ে কয় যে, ‘ঘটনাৰ সৈতে জড়িত আছে নিসংগ শিখ’।\nঅৱশ্যে ঘটনাৰ সৈতে প্ৰকৃততে কোন জড়িত হৈ আছে সেয়া এতিয়াও পোহৰলৈ অহা নাই। ঘটনা সন্দৰ্ভত দিল্লী আৰক্ষীয়ে অব্যাহত ৰাখিছে তদন্ত।\nDelhi Farmers Protest Murder Nihanga Sikh Singhu Border SMK\nআজি মহাপুৰুষ শ্ৰীমন্ত শংকৰদেৱৰ ৫৭৩ সংখ্যক আবিৰ্ভাৱ তিথি, ভক্তিৰসত বুৰ গৈছে সমগ্ৰ ৰাজ্য়...\nদশমীৰ দিনাই অঘটন! মহানগৰত চিপ লোৱা অৱস্থাত উদ্ধাৰ যুৱকৰ মৃতদেহ...\nপুনৰ বলিউদত ড্ৰাগছ কেলেংকাৰী! এইবাৰ ড্ৰাগছৰ গোচৰত আটক শক্তি কাপুৰৰ পুত্ৰ সিদ্ধান্ত কাপুৰ\nবাতিল হ’ল বিশ্ববিদ্যালয় সপ্তাহ, বিশ্ববিদ্যালয়ৰ হোষ্টেল বন্ধৰ ঘোষণা গুৱাহাটী বিশ্ববিদ্য়ালয় কৰ্তৃপক্ষৰ\nভয়ংকৰ অগ্নিকাণ্ডৰ ঘটনা, সম্পূৰ্ণৰূপে ভস্মীভূত দুটাকৈ ঘৰ\nMEGHALAYA: খ্ৰীষ্টমাছ, নৱবৰ্ষ উপলক্ষে পূব খাচী পাহাৰ জিলাত ‘ড্ৰাই দে’ ঘোষণা\nদেশত ভয়াবহ ৰূপত বৃদ্ধি হৈছে অমিক্ৰনৰ সংক্ৰমণ! সংক্ৰমিত লোকৰ সংখ্যা ৫৭৮ লৈ বৃদ্ধি


চৰকাৰৰ প্ৰতিশ্ৰুতি অসাৰ; প্ৰাদেশীকৰণ নহ'ল ১৩৪ খন মহাবিদ্যালয়ৰ ৪০০ সহকাৰী অধ্যাপকৰ পদ\nচৰকাৰৰ প্ৰতিশ্ৰুতি অসাৰ; প্ৰাদেশীকৰণ নহ’ল ১৩৪ খন মহাবিদ্যালয়ৰ ৪০০ সহকাৰী অধ্যাপকৰ পদ\nনগাঁও , August 23, 2018 3:11 pm\nসংশোধিত প্ৰাদেশীকৰণ আইনৰ জৰিয়তে যোৱা ১৫ আগষ্টৰ ভিতৰত ১৩৪ খন মহাবিদ্যালয়ৰ প্ৰায় ৪০০ সহকাৰী অধ্যাপকৰ পদ প্ৰাদেশীকৰণ হোৱাৰ কথা আছিল যদিও অদ্যপি নহ’ল। চলিত বৰ্ষৰ বিধান সভা অধিবেশনতে মন্ত্ৰী ড0 হিমন্ত বিশ্ব শৰ্মাই প্ৰতিশ্ৰুতি দিছিল যে, যি প্ৰায় চাৰিশ সহকাৰী অধ্যাপকে নেট, শ্লেট সম্পূৰ্ণ কৰিলে বা পি এইছ ডি ডিগ্ৰী গ্ৰহণ কৰিলে তেওঁলোকৰ পদসমূহ যোৱা ১৫ আগষ্টৰ ভিতৰত প্ৰাদেশীকৰণ কৰা হব। ১৫ আগষ্টও পাৰ হৈ গ’ল যদিও অদ্যপি পদসমূহ প্ৰাদেশীকৰণ নহ’ল।\n২০১৩ চনতে সেই সময়ৰ ৰাজ্য চৰকাৰে ২০১১-১২ সংশোধিত প্ৰাদেশীকৰণ আইনৰ জৰিয়তে এই ১৩৪ খন মহাবিদ্যালয়ৰ ৩০ শতাংশ পদ প্ৰাদেশীকৰণ কৰিছিল।কিন্তু মহাবিদ্যালয়সমূহৰ ৭০ শতাংশ সহকাৰী অধ্যাপকৰ নেট, শ্লেট নথকাৰ বাবে তেওঁলোকৰ পদসমূহ প্ৰাদেশীকৰণ কৰা নাছিল। সেই অনুযায়ী প্ৰায় ১১৫০ গৰাকী সহকাৰী অধ্যাপকৰ পদ সেই সময়ত প্ৰাদেশীকৰণ হোৱা নাছিল।\nচৰকাৰে এই সহকাৰী অধ্যাপকসকলক নেট, শ্লেট উত্তীৰ্ণ হ’বৰ বাবে ৫ বছৰ সময় সীমা বান্ধি দিছিল। সেই অনুযায়ী এই মহাবিদ্যালয় সমূহত কৰ্মৰত প্ৰায় ৪০০ সহকাৰী অধ্যাপকে নেট, শ্লেট সম্পূৰ্ণ কৰিলে। কোনো কোনোৱে অশেষ কষ্ট কৰি পি এইচ ডি ডিগ্ৰীও গ্ৰহণ কৰিলে। ২০১৬ চনত ২০১১-১২ সংশোধিত প্ৰাদেশীকৰণৰ এই আইনখন সাময়িকভাবে বাতিল হয়।\nসেই সময়ত গুৱাহাটী উচ্চ ন্যায়ালয়ত কোনো শিক্ষকে আইনখনত বিসংগতি থকা বুলি অভিযোগ তুলি গোচৰ তৰে। গোচৰীয়া পক্ষৰ মতে আইনখনত ২০০৬ চনত চৰকাৰৰ অনুমোদন পোৱা একাংশ শিক্ষানুষ্ঠান আইনখনৰ আওতাত সোমোৱা নাই। নায়্যালয়ে ৬ মাহৰ ভিতৰত আইনখন সংশোধন কৰি পুনৰ প্ৰণয়নৰ বাবে নিৰ্দেশ জাৰী কৰে। ২০১৭ বৰ্ষৰ মাৰ্চ মাহত আইনখন সংশোধন হ’ল আৰু সংশোধিত আইনখন সেই বৰ্ষৰে ৫ মে’ত ৰাজ্যপালৰ দ্বাৰা গৃহীত হয়।সেই অনুযায়ী নেট, শ্লেট আদি এই ডিগ্ৰীসমূহ সম্পূৰ্ণ কৰা সকলৰ পদসমূহ নীতি অনুযায়ী প্ৰাদেশীকৰণ কৰা হব আৰু নোৱৰাসকলক ‘টিউটৰ’ হিচাপে ৰাখি পুনৰ এই ডিগ্ৰীসমূহ সম্পূৰ্ণ কৰাৰ সুবিধা প্ৰদান কৰা হ’ব।\nইয়াৰ পিচতে বিভিন্ন জিলাত থকা সংমণ্ডল বিদ্যালয়সমূহৰ কাৰ্যালয়ে পদসমূহৰ সম্পৰ্কত পুনৰীক্ষণ কৰি প্ৰতিবেদনো দাখিল কৰিছিল। এই আইনখনৰ পুনৰ সংশোধনৰ সময়ত আইনখনত এটা বিষয় সন্নিবিষ্ট কৰা হৈছিল। সেই মৰ্মে পদ প্ৰাদেশীকৰণ হ’বলগীয়া সহযোগী অধ্যাপকজন যিটো বিষয়ৰ সেই বিষয়টোত স্নাতক পৰ্যায়ৰ শেষ ষান্মাষিকত কমেও ১৫ জন ছাত্ৰ-ছাত্ৰী থাকিব লাগিব। তেতিয়াহে সহকাৰী অধ্যাপকজনৰ পদটো প্ৰাদেশীকৰণ কৰা হ’ব।\nচলিত বৰ্ষৰ মাৰ্চ মাহৰ বিধান সভা অধিবেশনত আইনখন পুনৰ সংশোধন কৰি ২০১৭-১৮ বৰ্ষৰ আইন হিচাপে গ্ৰহণ কৰা হয়। এই সংশোধনৰ সময়তো বিষয়সমূহত শেষ ষান্মাষিকত কম পক্ষেও ১৫ জন ছাত্ৰ-ছাত্ৰী থকা আৰু অতিৰিক্ত পদৰ বাবে ছাত্ৰ-ছাত্ৰী ১৫০ জন হ’ব লাগিব বুলি গ্ৰহণ কৰা পূৰ্বৰ সিদ্ধান্ত বাহাল ৰাখে। কিন্তু বহু মহাবিদ্যালয়ত অৰ্থনীতি বিজ্ঞান, ভূগোল বিজ্ঞান, সংস্কৃত, ইতিহাস, অংক শাস্ত্ৰ আদি বিষয়ত ষষ্ঠ অৰ্থাৎ শেষ ষান্মাষিকত ১৫ জন ছাত্ৰ-ছাত্ৰী নাই। এনেবোৰ বহু কাৰণতে এই সহকাৰী অধ্যাপকসকলৰ পদ প্ৰাদেশীকৰণৰ বিষয়টো অনিশ্চিত হৈ পৰিছে।\nজানিব পৰামতে ৰাজ্যৰ উচ্চ শিক্ষা সঞ্চালকে এই পদসমূহ প্ৰাদেশীকৰণৰ ফাইল বিত্ত বিভাগলৈ প্ৰেৰণ কৰা নাই। তদুপৰি ৰাজ্যৰ শিক্ষামন্ত্ৰী সলনি হোৱাটোৱেও প্ৰভাব পেলাইছে বিষয়টোত। যোৱা ১৫ আগষ্টৰ পূৰ্বে সহকাৰী অধ্যাপকসকলে শিক্ষামন্ত্ৰী সিদ্ধাৰ্থ ভট্টাচাৰ্যক লগ ধৰিছিল যদিও তেওঁ পৰ্যায়ক্ৰমে পদসমূহ প্ৰাদেশীকৰণ হ’ব বুলি সাধাৰণ উত্তৰ দি থয়।\nইপিনে উচ্চ শিক্ষা সঞ্চালক বিষয়সমূহত শেষ ষান্মাষিকত ১৫ জন ছাত্ৰ-ছাত্ৰী থকাটোত আঁ‌কোৰগোজ হৈ আছে। এই সম্পৰ্কত চামগুৰি মহাবিদ্যালয়ৰ সহকাৰী অধ্যাপক হিৰণ্য কুমাৰ শৰ্মাই ক্ষোভ উজাৰি আজি সংবাদ মাধ্যমৰ আগত কয় যে এই সম্পৰ্কে যদি পূৰ্বতেই যদি আমাক স্পষ্ট কৰিলেহেতেন তেন্তে আমি নেট, শ্লেট কষ্ট কৰি সম্পূৰ্ণ কৰাৰ বিপৰীতে অন্য চাকৰি বিচাৰিলোহেঁ‌তেন। এতিয়া আমি আশাত বন্দী হৈ দীৰ্ঘদিন ধৰি আছো আৰু কিমান দিন থাকিম। বঞ্চিত সহকাৰী অধ্যাপকজনে ৰাজ্য চৰকাৰক বিষয়টো পুনৰ বিবেচনাৰ আহ্বান জনাইছে।\nঅসমত আজি কিমান লোক আক্ৰান্ত হ’ল কোভিডত, কিমান জনে সাৱটিলে মৃত্যুক?\nবিশ্ববেংকৰ ধনেৰে ডিচেম্বৰ মাহৰ পৰা বুঢ়ীদিহিং-টিৰাপ নৈৰ গৰাখহনীয়া প্ৰতিৰোধৰ ব্যৱস্থা – মন্ত্ৰী পীয়ুষ হাজৰিকা\nদুধনৈত গাড়ী চোৰে খুলি লৈছিল ভুৱা ডিটিঅ’ কাৰ্যালয়!\nকোকৰাঝাৰত দুই ভগ্নীৰ ৰহস্যজনক মৃত্যুৰ CID ৰ তদন্ত ঘোষণা, CBI ৰ তদন্তৰ দাবী ৰাভা ছাত্ৰ সন্থাৰ


জৱাহৰ নৱোদয় বিদ্যালয় - অসমীয়া ৱিকিপিডিয়া\nষষ্ঠ শ্ৰেণীৰপৰা দ্বাদশ শ্ৰেণীলৈকে\n১,৮০,৩৯১ (৩১ মাৰ্চ, ২০০৭ - অৰ তথ্যমতে)\n৫ একৰ (২০,০০০ বৰ্গ মিটাৰ)\nকেন্দ্ৰীয় মাধ্যমিক শিক্ষা পৰিষদ\n৫৬৫ খন (৩১ মাৰ্চ, ২০০৭ - অৰ তথ্যমতে)\nজৱাহৰ নৱোদয় বিদ্যালয় (ইংৰাজী: Jawahar Navodaya Vidyalaya) হৈছে ভাৰত চৰকাৰৰ মানৱ সম্পদ বিকাশ মন্ত্ৰালয়ৰ দ্বাৰা পৰিচালিত এক আবাসিক বিদ্যালয় ব্যৱস্থা। তামিলনাডু ৰাজ্যক বাদ দি ভাৰতৰ বাকী সকলো ৰাজ্য আৰু কেন্দ্ৰ শাসিত প্ৰদেশতে বিভিন্ন জিলাত এই বিদ্যালয় আছে। নৱোদয় বিদ্যালয় সমিতি নামৰ এখন সমিতিয়ে এই বিদ্যালয় সমূহৰ পৰিচালনা কৰে। এই বিদ্যালয় ব্যৱস্থাৰ মূখ্য বৈশিষ্ট্যটো হৈছে, অৰ্থ-সামাজিক দিশত দুৰ্বল পৰিয়াল বিলাকৰপৰা (বিশেষকৈ গ্ৰামাঞ্চলৰ) তীক্ষ্ণ মেধাসম্পন্ন শিশু সকলক বাছি আনি এক বিশ্বমানৰ পৰিৱেশত ৰাখি তেওঁলোকক উচ্চ মানদণ্ডৰ শিক্ষা প্ৰদান কৰা। এই বিদ্যালয় সমূহত শিক্ষালাভ কৰিবৰ বাবে এজন ছাত্ৰই এটা দেশভিত্তিক বাছনি পৰীক্ষাত উত্তীৰ্ণ হ'ব লাগে। এই পৰীক্ষাটো প্ৰত্যেক বছৰে বিদ্যালয় থকা জিলাসমূহত অনুষ্ঠিত কৰা হয়।\n৩১ মাৰ্চ, ২০০৭-অৰ তথ্যমতে ভাৰতত ৫৬৫ খন জৱাহৰ নৱোদয় বিদ্যালয় আছে। এখন জিলাত সাধাৰণতে এখন জৱাহৰ নৱোদয় বিদ্যালয় থাকে।\n2 বাছনি প্ৰক্ৰিয়া\n3 বিদ্যালয় ব্যৱস্থা\n5 বিদ্যালয় সমূহৰ পৰিচালনা\n6 শিক্ষাৰ্থী পৰিভ্ৰমণ ব্যৱস্থা\nসামাজিক ন্যায় আৰু সমতাৰ মাজেৰে উত্তম সম্পদ বিকাশ\nদেশৰ বিভিন্ন অঞ্চলৰ মেধাসম্পন্ন শিশুসকলক (বিশেষকৈ গ্ৰামাঞ্চলৰ) উত্তম শিক্ষাপ্ৰদানৰ জৰিয়তে ৰাষ্ট্ৰীয় একতাৰ বিকাশ আৰু এনে শিশুসকলৰ ক্ষমতাৰ পূৰ্ণ বিকাশ\nভাল গুণসম্পন্ন আধুনিক শিক্ষাপ্ৰদান, য'ত সামৰি লোৱা হয় সংস্কৃতি আৰু ঐতিহ্যৰ শিক্ষা, পৰিৱেশ বিষয়ক শিক্ষা, শাৰিৰীক শিক্ষা, দুঃসাহসিক ক্ৰীড়া ইত্যাদি\nত্ৰিভাষিক মাধ্যমত শিক্ষা প্ৰদানৰ জৰিয়তে এইটো নিশ্চিত কৰা যে প্ৰতিজন ছাত্ৰ-ছাত্ৰীয়েই যাতে তিনিটা ভাষাৰ ওপৰত এক পৰ্য্যাপ্ত দখল থাকে\nঅভিজ্ঞতা আৰু সুবিধাৰ বিতৰন আৰু বহুল প্ৰচাৰৰ যোগেদি এখন জিলাত সামগ্ৰিক শৈক্ষিক মানদণ্ড উন্নয়নৰ কেন্দ্ৰবিন্দু হিচাপে কাম কৰা।\nবাছনি প্ৰক্ৰিয়া[সম্পাদনা কৰক]\nজৱাহৰ নৱোদয় বিদ্যালয়ত প্ৰৱেশৰ বাবে বছৰি জিলা আৰু ব্লক ভিত্তিত সমগ্ৰ ভাৰতত এলানি বাছনি পৰীক্ষা আয়োজন কৰা হয়। এই পৰীক্ষাৰ প্ৰশ্নকাকত কেন্দ্ৰীয় মাধ্যমিক শিক্ষা পৰিষদৰ দ্বাৰা কৰা হয়। প্ৰশ্নকাকত খন বস্তুনিষ্ঠ হয় আৰু ইয়াক তৈয়াৰ কৰোঁতে এইটো লক্ষ্য ৰখা হয় যাতে গ্ৰামাঞ্চলৰ শিশু সকলৰ প্ৰশ্ন বিলাক বুজি পোৱাত কোনো অসুবিধা নহয়।\nজৱাহৰ নৱোদয় বিদ্যালয়ৰ সমূহ আসনৰ ৭৫% আসন গ্ৰামাঞ্চলৰ শিশুৰ কাৰনে সংৰক্ষিত। জিলা খনৰ অনুসূচীত জাতি আৰু জনজাতি জনসংখ্যাৰ অনুপাতৰ ওপৰত নিৰ্ভৰ কৰি তেওঁলোকৰ বাবেও সংৰক্ষন থাকে, এই অনুপাত এই শ্ৰেণীকেইটাৰ জনসংখ্যাৰ ৰাষ্ট্ৰীয় গড় অনুপাততকৈ কমকৈ কেতিয়াও লোৱা নহয়। এক তৃতীয়াংশ আসন ছোৱালীৰ বাবে সংৰক্ষিত আৰু ৩% আসন অন্যভাৱে সক্ষম শিশুসকলৰ বাবে।\nবিদ্যালয় ব্যৱস্থা[সম্পাদনা কৰক]\nজৱাহৰ নৱোদয় বিদ্যালয় এখন আৱাসিক শিক্ষানুষ্ঠান আৰু ইয়াত ল'ৰা-ছোৱালীৰ সহ-শিক্ষা প্ৰদান কৰা হয়। ছাত্ৰ-ছাত্ৰীৰ বাবে অতি উচ্চ মানদণ্ডৰ আবাসৰ ব্যৱস্থা থাকে। এজন ছাত্ৰ বা ছাত্ৰীৰ দৈনন্দিন প্ৰয়োজনৰ সকলো সুবিধা বিদ্যালয় পৰিসৰত উপলব্ধ হয়।\nজৱাহৰ নৱোদয় বিদ্যালয়ত ষষ্ঠ শ্ৰেণীৰ পৰা শিক্ষাদান আৰম্ভ কৰা হয় আৰু দ্বাদশ শ্ৰেণীলৈকে শিক্ষাদান কৰা হয়। শেহতীয়াকৈ, ইয়াত নৱম আৰু একাদশ শ্ৰেণীটো ছাত্ৰ-ছাত্ৰীৰ প্ৰৱেশৰ ব্যৱস্থা কৰা হৈছে। এই বিদ্যালয়ত কোনো সুবিধাৰে বাবে মাচুল দিয়াৰ প্ৰয়োজন নাছিল, কিন্তু বৰ্তমান নৱম শ্ৰেণীৰপৰা দ্বাদশ শ্ৰেণীলৈকে ছাত্ৰসকলে মাহিলী ২০০ টকাকৈ বিদ্যালয় বিকাশ নিধিৰ বাবে এক মাচুল দিব লাগে। অনূসূচীত জাতি, অনূসূচীত জনজাতি, ছোৱালী, অন্যভাৱে সক্ষম আৰু দাৰিদ্ৰ্য সীমাৰেখাৰ তলৰ পৰিয়ালৰ ছাত্ৰ ছাত্ৰীসকলক এই মাচুলৰপৰা ৰেহাই দিয়া হয়।\nজৱাহৰ নৱোদয় বিদ্যালয়ত কেন্দ্ৰীয় মাধ্যমিক শিক্ষা পৰিষদৰ শৈক্ষিক পঞ্জী মানি চলা হয়। শিক্ষাৰ মাধ্যম হিচাপে তিনিটা ভাষা ব্যৱহাৰ কৰা হয় আৰু তিনিওটা ভাষাকে সমান গুৰুত্ব প্ৰদান কৰা হয়। এই তিনিটা ভাষা হৈছে ইংৰাজী, হিন্দী আৰু ৰাজ্যিক ভাষাটো।\nএই বিদ্যালয় সমূহত মুখ্য বিষয় সমূহৰ বাহিৰেও ক্ৰীড়া, সংগীত, কম্পিউটাৰ বিজ্ঞান, সামাজিক গঠনমূলক কৰ্ম আদিৰ শিক্ষা প্ৰদান কৰা হয়। এই সকলো বিলাক বিষয়ৰ বাবে প্ৰয়োজনীয় সকলো আন্তঃগাঠনি বিদ্যালয় সমূহত পৰ্য্যাপ্ত পৰিমানে যোগান ধৰা হয়। এই বিষয় বিলাকত ছাত্ৰ ছাত্ৰীৰ উৎকৰ্ষ সাধন কৰিবৰ কাৰনে একো একোখন ৰাজ্য বা অঞ্চলৰ জৱাহৰ নৱোদয় বিদ্যালয় সমূহৰ মাজত প্ৰত্যেক বছৰে এই বিষয়বিলাকৰ বিভিন্ন প্ৰতিযোগিতাৰ আয়োজন কৰা হয়।\nবিদ্যালয় সমূহৰ পৰিচালনা[সম্পাদনা কৰক]\nভাৰত চৰকাৰৰ মানৱ সম্পদ বিকাশ মন্ত্ৰালয়ৰ মাধ্যমিক আৰু উচ্চ শিক্ষা বিভাগৰ নৱোদয় বিদ্যালয় সমিতিৰ দ্বাৰা এই বিদ্যালয় সমূহৰ পৰিচালনা কৰা হয়। পৰিচালনাৰ সুবিধাৰ কাৰনে সমগ্ৰ ভাৰতক আঠটা ক্ষেত্ৰলৈ ভাগ কৰি প্ৰত্যেক ক্ষেত্ৰতে একোটাকৈ ক্ষেত্ৰীয় কাৰ্যালয় স্থাপন কৰা হৈছে। প্ৰত্যেকখন বিদ্যালয়ৰ বাবে একোখনকৈ বিদ্যালয় পৰিচালনা সমিতি আৰু উপদেষ্টা সমিতি থাকে। জিলাৰ উপায়ুক্ত গৰাকীয়ে এই সমিতি কেইখনত অধ্যক্ষতা কৰে। জিলাখনৰ বিশিষ্ট লোক সকলৰপৰা কিছু সংখ্যক লোকক এই সমিতি কেইখনত লোৱা হয়। নৱোদয় বিদ্যালয় সমিতিৰ বৰ্তমান ক্ষেত্ৰীয় কাৰ্যালয় সমূহ এইকেইখন ঠাইত অৱস্থিত:\nনৱোদয় বিদ্যালয় সমিতিৰ মূখ্য কাৰ্যালয়ৰ বৰ্তমান ঠিকনা : এ'-২৮, কৈলাশ কলনী, নতুন দিল্লী - ১১০০৪৮ \nশিক্ষাৰ্থী পৰিভ্ৰমণ ব্যৱস্থা[সম্পাদনা কৰক]\nজৱাহৰ নৱোদয় বিদ্যালয় সমূহৰ আন এক উল্লেখযোগ্য বৈশিষ্ট হৈছে নৱম মান শ্ৰেণীত কৰা এবছৰীয়া শিক্ষাৰ্থীৰ বদলিকৰন। এই যোজনাৰ অধীনত, একোখন বিদ্যালয়ৰ নৱম মান শ্ৰেণীৰ ৩০% ছাত্ৰ ছাত্ৰীক ভাৰতৰ বেলেগ এক অংশৰ অন্য এখন বিদ্যালয়লৈ এবছৰৰ বাবে পঠোৱা হয়। এই বদলি কৰোঁতে ভাষাৰ কথা লক্ষ্য ৰখা হয়, কোনো এক নিৰ্দিষ্ট ভাষিক অঞ্চলৰ ছাত্ৰ ছাত্ৰীক এক সম্পূৰ্ন বেলেগ ভাষিক অঞ্চললৈ পঠোৱা হয়। এই প্ৰক্ৰিয়াৰ মূল লক্ষ্য হ'ল ৰাষ্ট্ৰীয় একতাৰ মজবুতীকৰন আৰু ছাত্ৰ ছাত্ৰীৰ মানসিক পৰিসৰৰ বিস্তাৰ ঘটোৱা।\n↑ 1.0 1.1 1.2 1.3 1.4 1.5 1.6 "Overview". http://www.navodaya.gov.in/welcome%20sbs.htm। আহৰণ কৰা হৈছে:2December 2011.\nৱিকিমিডিয়া কমন্সত জৱাহৰ নৱোদয় বিদ্যালয় সম্পৰ্কীয় মিডিয়া ফাইল আছে।\nJNV Faridabad Official Website\nভাৰতৰ বিদ্যালয় শিক্ষা\nমানৱ সম্পদ উন্নয়ণ মন্ত্ৰালয়\nভাৰতীয় বিদ্যালয় প্ৰমাণ-পত্ৰ পৰীক্ষা সংসদ\nৰাষ্ট্ৰীয় মুক্ত বিদ্যালয় সংস্থান\nঅন্ধ্ৰ প্ৰদেশ (মাধ্যমিক\nজম্মু আৰু কাশ্মিৰ\nপশ্চিম বংগ (মাধ্যমিক\nৰেলৱে বিদেযালয় (তালিকা)\nDAV পাব্লিক স্কুল (তালিকা)\nৰামকৃষ্ণ মিছন (তালিকা)\nভাৰতীয় বিদ্যা ভৱন (তালিকা)\nবাল ভাৰতী পাব্লিক স্কুল (তালিকা)\nদিল্লী পাব্লিক স্কুল (তালিকা)\nসৰস্বতী শিশু মন্দিৰ (তালিকা)\nশংকৰদেৱ শিশু/বিদ্যা নিকেতন ([[::শ্ৰেণী:শংকৰদেৱ শিশু/বিদ্যা নিকেতন|তালিকা]])\nপদ্ম সেশাৰ্দি বাল ভৱন (তালিকা)\nসৈনিক স্কুল (তালিকা)\nকেন্দ্ৰিয় বিদ্যালয় (তালিকা)\nচিনমায়া বিদ্যালয় (তালিকা)\nএটমিক এনাৰ্জি চেণ্ট্ৰেল স্কুল (তালিকা)\nৱিৱেকানন্দ ৱিদ্যালয়া (তালিকা)\nৰাইন ইণ্টাৰনেচনেল স্কুলছ (তালিকা)\nইণ্ডিয়ান আৰ্মী পাব্লিক স্কুল (তালিকা)\nজৱাহৰ নৱোদয় বিদ্যালয় (তালিকা)\n[[::Category:Waldorf schools|ৱালডফ স্কুলছ (ইণ্ডিয়া)]] ([[::Category:Waldorf schools in India|তালিকা]])\nআৱাসিক বিদ্যালয়সমূহৰ তালিকা\nআন্তঃৰাষ্ট্ৰীয় বিদ্যালয়সমূহৰ তালিকা\nসৰ্বভাৰতীয় মাধ্যমিক বিদ্যালয় পৰীক্ষা\nউচ্চতৰ মাধ্যমিক পৰীক্ষা\nৰাষ্ট্ৰীয় শিক্ষা গবেষণা আৰু প্ৰশিক্ষণ সংস্থা\nসৰ্ব শিক্ষা অভিযান\nৰাষ্ট্ৰীয় উচ্চতৰ শিক্ষা অভিযান\n"https://as.wikipedia.org/w/index.php?title=জৱাহৰ_নৱোদয়_বিদ্যালয়&oldid=145885"ৰ পৰা অনা হৈছে\nএই পৃষ্ঠাখন ০৪ মাৰ্চ, ২০১৫ তাৰিখে ১৯:৫৫ বজাত অন্তিম সংশোধন কৰা হৈছিল।